
[INTRODUCERE 


SCURTĂ PREZENTARE A CĂRȚII 


nițial, o bună parte din informațiile cuprinse în 
La carte le-am scris în cartea ”Mesaje de la 
îngerii tăi”. Şi în acea carte descriu căile de comuni- 
care cu lumile angelice, dar am dorit foarte mult să 
realizez un ghid prin care să îndrum pas cu pas citi- 
torii în aceste demersuri de comunicare. Am reuşit să 
pun în practică aceste gânduri scriind cartea de faţă. 
Informaţiile cuprinse în această carte constituie 
bibliografia necesară pentru cursanţii mei, care vor să 
devină terapeuţi. Cartea rezumă mai multe metode 
de comunicare cu îngerii, metode pe care le pun în 
practică atât pe parcursul seminariilor mele, cât şi în 
unele workshop-uri. 
În calitate de clarvăzător, privind în viitor, am 
constatat lucruri pozitive, precum faptul că oamenii 

vor începe să-şi asculte îngerii păzitori din ce în ce 
mai mult, astfel încât lumea va deveni mai plină de 
lumină, iubire, pace şi armonie. 

În calitate de fost psihoterapeut, am descoperit 
că această comunicare cu îngerii noştri păzitori con- 
stituie calea cea mai scurtă prin care ne putem câştiga 
pacea şi fericirea. Capacităţile şi darurile lor de vinde- 
care se relevă prin toate metodele terapeutice pe care 
le-am învăţat de-a lungul facultăţii şi pe parcursul 
pregătirii mele profesionale. Rugămintea mea este 
însă de a-i asculta şi de a le urma sfaturile acestor 
entităţi angelice. 

Începând cu anul 1995, am predat cursuri de 
conectare la lumea spiritelor, de vindecare cu îngeri 
şi de comunicare cu aceştia. Această carte constituie 
un rezultat al experienţei dobândite în urma aces- 
tor cursuri, dar şi a practicii mele. Am descoperit 
că noi toţi avem abilitatea de a comunica şi de a ne 
asculta îngerii; nu trebuie decât să ne încredem în 
ea şi să înlăturăm toate temerile existente. Dacă veţi 
folosi metodele descrise în această carte, veţi reuşi cu 
siguranţă să vă ascultați îngerii! 

Vă sunt alături în spirit, în fiecare moment! 

Cu dragoste şi binecuvântarea îngerilor, 
Doreen Virtue 

Cine sunt îngerii? 


(| „înger” înseamnă „mesagerul lui 
Dumnezeu”. Îngerii sunt cei ce ne aduc 
mesaje de la Creatorul Nostru. Ei sunt trimişi ca 
daruri ale lui Dumnezeu pentru noi, pentru a ne 
ajuta să ne reamintim de natura noastră divină, să 
fim mai buni şi mai iubitori, să ne descoperim şi să 
ne valorificăm talentele în beneficiul oamenilor şi 
să înlăturăm păcatele şi carenţele din noi. Îngerii 
ne ajută de asemenea în relaţiile pe care le avem, în 
profesiile noastre, în domeniul sănătăţii şi chiar al 
finanţelor. 

Îngerii sunt alături de noi pentru a împlini 
planurile de pace şi armonie ale lui Dumnezeu pe 
Pământ. Ei ne ajută să fim calmi, deoarece pacea 
interioară a fiecărui om duce la pacea interioară a 

tuturor oamenilor, ceea ce va duce la pacea lumii 
întregi. De aceea îngerii ne însoțesc mereu şi ne 
ajută să ne păstrăm calmul şi armonia interioară. 
Nu îi deranjaţi şi nici nu le irosiţi timpul dacă le 
cereţi favoruri mărunte. Ei ştiu că problemele minore 
adunate adeseori determină stări grave de stres, astfel 
încât marea lor plăcere este să vă ajute în depăşirea 
oricăror obstacole ce vă pot apărea în cale. 

Chiar dacă se ştie în zilele noastre că provocările 
şi obstacolele din viaţă ne pot ajuta să creştem şi 
să elevăm, îngerii ne spun că pacea este cea care 
determină o elevare mult mai rapidă. Datorită păcii 
interioare, sufletele şi minţile noastre sunt mai 
deschise spre înfăptuirea lucrurilor benefice, relaţiile 
noastre sunt mai binecuvântate, iar noi putem 
manifesta mai mult Iubirea Divină. 

Din când în când, primesc câte o scrisoare de la 
o persoană care mă acuză de idolatrizarea îngerilor. 
Scrisoarea subliniază faptul că singurul pe care ar 
trebui să-L venerăm este Dumnezeu. 

Eu răspund mereu în aceeaşi manieră plină de 
iubire. Cu toţii facem greşeala de a spune anumite 
lucruri despre o persoană fără să verificăm dacă este 
într-adevăr aşa. Oricine mi-a citit măcar o carte din 
cele scrise, oricine mi-a ascultat vreunul din CD-urile 
audio sau a asistat la conferințele şi seminariile mele, 

trebuie să fi realizat că eu subliniez foarte des faptul 
că toată slava şi gloria este a lui Dumnezeu. Îngerii cu 
siguranţă nu-şi doresc să fie veneraţi. Iar eu niciodată 
n-am sugerat să se facă acest lucru. 

Acestea fiind spuse, iată ce vă reamintesc cu 
blândeţe: Dumnezeu este pretutindeni. Dumnezeu 
este în voi, este în mine şi cu siguranţă este în toţi 
îngerii. Unii dintre cititori nu vor fi de acord cu 
acestea. Poate că o femeie abuzată de propriul tată 
va respinge toate imaginile paterne — inclusiv pe cea 
a lui Dumnezeu (bineînţeles că Dumnezeu este o 
forţă androgină, întruchipând atât Mama, cât şi Tatăl 
nostru spiritual; totuşi eu folosesc pronumele la genul 
masculin pentru a evita repetarea construcţiilor sub 
forma el / ea). Sau poate că membrii vreunei mişcări 
religioase au pricinuit necazuri unui bărbat, astfel 
încât el va refuza acum orice aspect de tip spiritual, 
chiar şi pe îngerii şi coordonatorii săi spirituali 
personali. Sau se poate întâmpla ca unei persoane, 
Dumnezeu să-i pară ceva ilogic şi atunci ea încetează 
a mai fi preocupată de orice ţine de spiritual. Poate 
că altcineva se simte vinovat pentru modul în care 
şi-a trăit viaţa şi în adâncul sufletului său se teme 
ca Dumnezeu să nu-l „pedepsească”, astfel încât îşi 
blochează orice formă de comunicare cu Puterea 
Cerească. Sau poate că o femeie se teme că Dumnezeu 

va încerca să o controleze şi o va determina să renunțe 
la stilul ei de viaţă plin de distracţii. 

Unii oameni mă întreabă dacă este corect să se 
adreseze direct lui Dumnezeu şi îngerilor sau dacă 
acest lucru este o blasfemie. Eu vă recomand cu 
tărie să faceţi ceea ce vă spune sufletul. De ce ar fi 
ceva greşit să vorbiţi cu Dumnezeu sau cu îngerii? 
Procedând în acest fel, nu faceţi decât să primiţi un 
dar pe care Cerul vi-l face cu bucurie. Îngerii (la fel ca 
Sinele vostru superior) nu vor încălca niciodată voia 
lui Dumnezeu, astfel încât rugându-vă şi la ei nu aveţi 
ce greşeală să faceţi. 

Îngerii sunt conştienţi de aceste temeri ale 
voastre, cât şi de adevărata manifestare a afecțiunii 
divine. Dumnezeu, fiind atotiubitor, nu manifestă 
altceva decât iubire. Creatorul ştie atunci când vă 
întrerupeţi în mod conştient comunicarea cu El şi 
totuşi vă iubeşte. 

Îngerii reprezintă un pod între adevăr şi iluziile 
problemelor noastre. Ei vă pot ajuta să vă reveniţi din 
starea de groază la cea de fericire, sănătate şi împlinire. 
Fi se află în strânsă legătură cu Sinele vostru superior şi 
cu fiinţa în care credeţi, fie că aceasta este Iisus, Moise, 
Quan Yin, Sfântul Duh, Buddha, Yogananda sau alţii. 
Îngerii nu vă judecă credinţa şi gândirea. Uneori, ei 
lucrează cu gândurile voastre, ca o modalitate de a 
comunica cu voi. 

Într-un curs despre minuni, citeam că Dumnezeu 
nu ne ajută atunci când ne aflăm într-un impas, 
deoarece Fl nu consideră necesar acest lucru (El vede 
numai iubire şi perfecţiune, nu iluzia lipsurilor sau a 
problemelor). Oricum, El ne trimite ajutoare atunci 
când ne credem în necaz. Deci nu suntem ignoraţi de 
Divinitate; doar că modalităţile divine de a ne acorda 
ajutor presupun recunoaşterea ca adevăr a faptului că 
toate problemele sunt deja rezolvate. Atunci când noi 
ne încăpăţânăm să realizăm acest lucru, Dumnezeu 
trimite îngeri să ne ajute să ieşim din coşmarurile pe 
care singuri ni le creăm. 

Îngerii mi-au spus că nu am avea nevoie de ei 
dacă am trăi numai în iubire tot timpul şi am fi mereu 
conştienţi de prezenţa acesteia. Cât timp noi oscilăm 
încă între diferite stări de iubire şi frică, Dumnezeu ne 
va trimite îngeri care să ne ajute să depăşim situaţiile 
dificile din viaţa noastră. 


Despre momentul morţii unei persoane 


În activitatea de medium care a comunicat cu cei 
decedați şi în calitate de cercetător care a interacţionat 
cu sute de cazuri în care persoanele se aflau în pragul 
morţii, m-am convins că noi nu putem deceda, decât 
atunci când ne-a venit vremea. Ne putem bate joc 

de vieţile şi trupurile noastre, dar până când nu a 
sosit momentul potrivit, moartea nu va bate la uşa 
noastră. 

Fiecare dintre noi îşi realizează un plan principal 
pentru viaţă, înainte încă de a se întrupa. Acesta 
include scopurile noastre în viaţă (de exemplu, de 
a deveni scriitor, vindecător, muzician, profesor sau 
aşa mai departe). Acest plan trasează, de asemenea, 
şi liniile generale privind principalele experienţe de 
viaţă şi relaţiile pe care le vom întâlni. 

Nu e vorba de o filozofie fatalistă. Fiecare dintre 
noi ne alegem anumite experienţe de viaţă atunci 
când venim pe Pământ. Evident că nu ne plănuim 
întreaga viaţă înainte de a ne întrupa -ar fi plictisitor! 
Trasăm doar câteva direcţii generale ale vieţii, precum 
şi momentele de răscruce şi lecţiile de viaţă pe care 
trebuie să le învăţăm de-a lungul întrupării noastre 
(spre exemplu: răbdarea, încrederea etc.). 

Ne întrupăm, de asemenea, cu două, trei sau 
mai multe repere de vârstă, la care, când vom ajunge, 
putem părăsi trupul nostru şi ne putem reîntoarce 
la Divinitate - de exemplu la vârsta de 18, 47 şi 89 
de ani. De fiecare dată când ajungeţi la una dintre 
aceste vârste, veţi avea câte o răscruce (precum un 
accident, o boală, o ameninţare cu moartea etc.), 
care vă va da ocazia să alegeţi între a vă întoarce în 

Ceruri sau a mai rămâne pe Pământ. Marea majoritate 
a oamenilor optează pentru continuarea vieții pe 
pământ, astfel încât să fie alături de familiile lor 
vreme de o generație sau două. Alții îşi aleg existențe 
scurte şi se întorc în Ceruri înainte ca trupurile lor 
să fi ajuns la maturitate. Însă chiar dacă corpurile 
lor au rămas tinere, sufletele acestora sunt cu mult 
mai bătrâne atunci când părăsesc pământul, decât 
sufletele multora dintre noi. 

Sufletul şi înţelepciunea voastră interioară ştiu 
când este momentul să vă desprindeţi de lumea cu 
trup - şi voi puteţi afla punând următoarea întrebare 
Sinelui vostru superior: „Ce vârstă voi avea când voi 
părăsi corpul meu fizic?” Mulţi dintre voi veţi auzi 
automat trei vârste. Unii dintre voi veţi vedea cifrele 
specifice vârstelor în faţa ochilor, în timp de alţii nu 
vor primi niciun răspuns - deoarece subconştientul 
lor nu vrea să afle niciun răspuns. 

Unii vor auzi o vârstă care este foarte apropiată 
de vârsta lor şi niciun alt răspuns în plus. Aceasta 
poate însemna că timpul de a părăsi această lume cu 
trup a sosit. În nouăzeci şi nouă la sută din cazuri, 
răspunsurile sunt constituite din vârste mult mai 
înaintate decât cea pe care o aveţi, dar frica din 
interiorul fiinţei voastre vă face să nu le auziţi. 

Relaxarea, exerciţiile de respiraţie şi meditaţiile vă 
pot ajuta să recepţionaţi răspunsurile corecte. 

Există un fel de „comitet spiritual” care ne 
ajută să ne îndeplinim misiunea în viaţa cu trup şi 
el cuprinde îngerii noştri păzitori şi ghizii spirituali. 
Fiecare din noi avem cel puţin doi îngeri păzitori 
şi cel puţin un ghid spiritual, de la începutul până 
la sfârşitul vieţii. Îngerii păzitori sunt acele entităţi 
ce nu s-au întrupat niciodată ca oameni (doar ca 
îngeri în trup — subiect tratat în detaliu în cartea mea 
„Tărâmurile Îngerilor Pământeni”, carte tradusă şi 
publicată în limba română de Editura For You). Ghizii 
spirituali provin de obicei din rândul celor pe care 
i-am iubit odată şi acum sunt în ceruri. În tinereţe, 
aceşti ghizi fac parte dintre rudele care au decedat 
înainte de a ne fi născut noi. 

Aceste entităţi ne ajută să ne îndeplinim misiunea 
şi să ne învăţăm lecţiile de viaţă. De asemenea, ele 
nu ne permit să ne batem joc de vieţile şi trupurile 
noastre. Ele intervin, fără a ne mai cere permisiunea, 
dacă ne aflăm în pericolul de a muri înainte de vreme. 
Dacă ne aflăm la vreuna din vârstele de răscruce, 
îngerii ne sprijină în luarea celei mai bune decizii. 
De obicei, dacă nu ne-am învăţat încă lecţiile de viaţă 
sau dacă avem persoane pe care le iubim, vom alege 
să rămânem în continuare în viaţă. 

Am învățat din experiență că îngerii ne ajută 
numai până în punctul în care le permitem acest 
ajutor. În 1995, o voce clară şi răspicată a unui înger 
m-a avertizat că, dacă nu mut maşina în altă parte, 
mi-ar putea fi furată. Din diverse motive, nu mi-am 
ascultat îngerul, astfel încât, peste o oră, am nimerit 
în mijlocul unui jaf armat de maşini. Atunci îngerul 
mi-a spus să ţip cât pot de tare. De data asta l-am 
ascultat, iar ţipătul meu a atras atenţia unor persoane 
care mi-au sărit în ajutor. 

În ambele cazuri, când îngerul m-a avertizat, 
am avut libertatea de a-l asculta sau nu. Dacă i-aş fi 
ignorat şi cel de-al doilea sfat — „Ţipă cu toată puterea 
ta!” — nu cred că aş mai fi fost în viaţă astăzi. Dar ştiu 
următorul lucru: chiar dacă aş fi murit, măcar aş fi 
ştiut că îngerii au făcut tot ce le-a stat în putinţă să-mi 
prevină moartea. Am remarcat această libertate de 
alegere la toţi cei cu care am discutat acest subiect — 
atât la cei care au fost la un pas de moarte, cât şi la cei 
care, decedați fiind, mi-au vorbit din Ceruri. 


Îngerii păzitori 
Aşa cum am mai menţionat, îngerii păzitori vă 


sunt dăruiţi să îngrijească de fiinţa voastră pe toată 
durata vieţii cu trup. Ei nu au trăit niciodată întrupaţi 

ca oameni pe Pământ, doar dacă nu au fost „îngeri 
întrupaţi” (cei care iau trup uman, fie pentru o scurtă 
perioadă de timp, fie pentru o viaţă întreagă). 

Indiferent de credinţă, de caracter sau de stilul de 
viaţă, orice persoană are cel puţin doi îngeri păzitori 
- chiar dacă îi ascultă sau nu. Unul este cel care vă 
îndeamnă din exterior şi vă ajută să luaţi hotărârile 
cu Sinele vostru superior. El vă cunoaşte talentele 
şi potenţele şi vă încurajează să străluciți în toate 
privinţele. 

Celălalt înger păzitor este mai „tăcut”. El 
vă consolează când sunteţi supăraţi, singuri sau 
dezamăgiţi. Vă îmbrăţişează atunci când nu reuşiţi 
să faceţi rost de slujba sau de casa pe care v-o doriţi 
şi vă calmează atunci când partenerul de vineri seara 
nu mai apare. 

Puteţi avea mai mult de doi îngeri păzitori — de 
fapt, majoritatea oamenilor pe care i-am întâlnit au 
mai mulţi îngeri în jurul lor. Asta poate şi datorită 
faptului că toate aceste persoane proveneau dintre 
cititorii cărților mele; în general, cei care apreciază 
îngerii îi atrag în preajma fiinţei lor. Şi nu pentru că 
îngerii ar favoriza şi ajuta mai mult pe „fanii” lor, ci 
datorită faptului că cei care sunt înclinați spre îngeri 
tind să îi cheme mereu în ajutor. Aceste rugăciuni 
sunt întotdeauna ascultate, indiferent cine le face. 

Îngerii noştri au gen, determinat de energiile 
emanate, ceea ce îi face să arate şi să se comporte 
preponderent feminin sau masculin. Fiecare dintre 
noi avem aceşti „însoțitori divini”, cu diferite virtuţi, 
feminine sau masculine. Aşadar cineva poate avea trei 
îngeri masculini şi unul feminin, în timp de altcineva 
poate avea doi îngeri feminini. 

Toţi îngerii au aripi şi o înfăţişare angelică, 
similară cu cea din picturile renascentiste. Ei nu-şi 
folosesc aripile pentru a se deplasa. În experienţa 
mea, nu am văzut îngeri zburând. l-am văzut în 
schimb ţinând o persoană între aripile lor pentru a o 
ocroti şi consola. 

Odată, îngerii mi-au spus că singurul motiv 
pentru care ei au aripi este ca să răspundă aşteptărilor 
noastre (ale occidentalilor). Mi-au mai spus că pictorii 
primelor tablouri cu îngeri au interpretat greşit lumina 
din aura lor, confundând-o cu aripile, astfel încât i-au 
pictat în acest mod. 

Interesant este faptul că îngerii care protejează 
religiile orientale ale Pământului, precum buddhismul 
sau hinduismul, de obicei nu au aripi. Îngerii lor 
sunt asemănători cu fiinţele luminoase aflate în 
asceză, având acelaşi rol ca şi cel al îngerilor păzitori 
occidentali: de a iubi, proteja, ghida persoanele pe 
care le însoțesc. Singurele excepţii sunt cele ce vin 

din zona estică, dinspre mişcările „Noua Eră”. Aceşti 
indivizi au grupuri mari de îngeri ajutători în preajmă. 
Evident, o astfel de persoană mi-ar spune: „Chem pe 
oricine din Rai să mă însoţească şi să mă ajute!” 


Arhanghelii 


Arhanghelii supraveghează îngerii. Ei sunt mai 
mari, mai puternici şi mai înţelepţi. În funcție de 
sistemul de credinţe agreat, există patru, şapte sau un 
infinit număr de arhangheli. În viitor, vom descoperi 
noi arhangheli pe care-i vom adăuga celor deja 
cunoscuţi până atunci, la fel cum vor fi descoperite 
noi planete din sistemul solar. 

Arhanghelii nu sunt „atribuiţi nominal” cuiva 
anume şi ei ajută pe oricine, indiferent de religia 
sau trecutul religios al acestuia. Ei se pot afla în orice 
moment alături de fiecare dintre noi, cei care ne rugăm 
lor — atât individual, cât şi în colectiv — deoarece ei 
sunt mai presus de limitările spaţiale şi temporale. 
Imaginaţi-vă cum ar arăta viaţa noastră dacă aţi putea 
fi în mai multe locuri în acelaşi timp! Ei bine, îngerii 
spun că singurul motiv pentru care noi nu putem fi 
în două locuri în acelaşi timp este acela că nu credem 
în acest lucru; noi credem că putem fi doar într-un 
singur loc, într-un moment dat. Vom afla de la ei, în 
curând, cum să depăşim această mentalitate. 

Motivul pentru care am atras atenția asupra celor 
de mai sus este acela că unii oameni se îngrijorează de 
faptul că, dacă îl roagă ceva pe Arhanghelul Mihail, 
spre exemplu, ar putea să-i distragă atenția acestuia de 
la îndeplinirea altor rugăciuni mult mai importante 
sau l-ar împiedica să fie în preajma unor persoane ce 
ar avea mai mult nevoie de ajutorul său. Realitatea 
este că arhanghelii şi îngerii pot fi oriunde şi alături 
de oricine îi cheamă, în orice clipă. Îi puteți chema 
în ajutor pe arhangheli printr-o simplă rugăciune 
făcută în gând. Nu este neapărat nevoie de formulări 
şi rugăciuni oficiale. 

Numărul exact de arhangheli existenţi variază 
în funcţie de sistemul de credinţe sau de textul 
spiritual consultat. Biblia, Coranul, Testamentul lui 
Levi, Kabbala, A treia carte a lui Enoh şi scrierile lui 
Dionisius, toate enumeră şi descriu diferite nume de 
arhangheli. 

Este suficient să spunem că există mai mulţi 
arhangheli, deşi în cărţile şi scrierile mele eu pomenesc 
mai des de Arhanghelii Mihail, Rafael, Uriel şi Gabriel. 
Mai târziu, şi ceilalţi arhangheli m-au îndemnat să-i 
implic în viaţa, activităţile şi lucrările mele astfel 
încât am să aduc acum câteva descrieri suplimentare 
şi completări despre aceştia şi despre modul în care 
se poate colabora cu ei. Precizarea genului acestor 

arhangheli s-a conturat în urma interacțiunii mele 
cu ei. Deoarece îngerii şi arhanghelii nu au corpuri 
fizice, genul lor este în corelaţie cu tipurile de energii 
pentru care sunt specializaţi şi pe care le emit. De 
exemplu, Arhanghelul Mihail, care este un înger 
protector foarte puternic, este masculin, în timp ce 
Arhanghelul Jofiel, fiind specializat în frumuseţe, este 
feminin. 


e Numele Arhanghelului Ariel înseamnă 
„leul sau leoaica lui Dumnezeu”. Ariel este 
cunoscut drept Arhanghelul Pământului, 
deoarece el lucrează neîncetat pentru binele 
planetei. El protejează regnurile mineral, 
vegetal şi animal, ajutând la vindecarea 
animalelor, în special a celor sălbatice. 
Rugaţi-vă la Ariel pentru a cunoaşte mai 
bine lumea îngerilor, pentru a primi ajutor 
în soluţionarea problemelor privind mediul 
înconjurător sau pentru a vindeca păsările 
şi animalele rănite. 


e Numele Arhanghelului Azrael semnifică 


„cel pe care îl ajută Dumnezeu”. Azrael este 
numit uneori şi „îngerul morţii”, deoarece 

el însoţeşte spre Celelalte Tărâmuri persoa- 
nele care trec prin moarte clinică. El 
ajută sufletele celor decedați să se simtă 
iubite şi consolate. Acest arhanghel ajută 
pe reprezentanţii tuturor religiilor şi, de 
asemenea, pe toţi îndrumătorii spirituali. 
Chemaţi-l aşadar pe Azrael pentru cei 
dragi decedați, cât şi pentru a vă ajuta în 
oficierea slujbelor şi ritualurilor formale sau 
neformale. 


Numele Arhanghelului Chamuel înseamnă 
„cel care îl vede pe Dumnezeu”. El ne 
ajută să identificăm aspectele importante 
din viaţa noastră. Chemaţi-l pe Chamuel 
pentru a vă ajuta să găsiţi persoana iubită, 
un serviciu nou, prieteni noi sau orice lucru 
pierdut. ÎI puteţi invoca şi dacă aveţi nevoie 
de ajutorul său în păstrarea şi îmbunătăţirea 
unor relaţii personale sau de serviciu ori 
pentru rezolvarea unor conflicte din cadrul 
acestor relaţii. 


Numele Arhanghelului Gabriel înseamnă 


„trimisul, mesagerul lui Dumnezeu”. În 
picturile din vremea Renaşterii, Arhan- 

ghelul Gabriel este reprezentat cu înfăţişare 
feminină, deşi scrierile ulterioare despre acest 
arhanghel vorbesc despre o personalitate 
masculină (poate şi din cauza scrierilor 
apărute în urma Conciliului de la Niceea). 
Acest arhanghel îi ajută pe mesageri, cum ar 
fi scriitori, profesori şi jurnalişti. Chemaţi-l 
pe Arhanghelul Gabriel atât pentru a înlă- 
tura orice sentiment de teamă privind 
problemele de comunicare, cât şi pentru a 
vă ajuta în conceperea, adoptarea, naşterea 
şi creşterea copiilor. 


Numele Arhanghelului Haniel înseamnă 
„gloria lui Dumnezeu”. Chemaţi-l pe acest 
arhanghel ori de câte ori doriţi să aduceţi 
pacea, înţelegerea, armonia, prietenia şi 
frumuseţea în vieţile voastre. Puteţi, de 
asemenea, să-i cereţi ajutorul înaintea 
oricărui eveniment în care doriţi să apăreţi 
plini de graţie, cum ar fi: o prezentare 
importantă, un interviu pentru angajare 
sau o primă întâlnire romantică. 


Numele Arhanghelului Jeremiel semnifică 
„mila lui Dumnezeu”. El ne inspiră şi ne 

motivează în dezvoltarea noastră spirituală. 
Este, de asemenea, implicat în procesul de 
transmitere a înţelepciunii divine. Chemaţi-l 
pe Jeremiel dacă vă simţiţi „blocaţi” spiritual 
şi pentru a vă redobândi puterea spirituală 
şi a vă înţelege misiunea divină. Jeremiel se 
ocupă de vindecarea emoţională şi ajută în 
problemele legate de iertare. 


Numele Arhanghelului Jofiel înseamnă 
„frumuseţea lui Dumnezeu”. Este arhanghelul 
ce patronează artiştii care ne ajută să vedem 
şi să păstrăm frumuseţea în vieţile noastre. 
Chemaţi-l în ajutor înainte de începerea 
oricărui proiect artistic! Deoarece Jofiel 
este implicat în înfrumusețarea planetei, 
în special prin îndepărtarea poluării, puteţi 
să-l rugaţi să vă ajute şi să vă sprijine în 
realizarea acestei misiuni. Eu îl mai numesc 
îngerul „Feng Shui”, deoarece ne poate ajuta 
să „curăţăm” tot ce este malefic din biroul 
unde lucrăm, din casa în care locuim sau 
chiar din viaţa noastră. 


Numele Arhanghelului Metatron în- 
seamnă „îngerul prezenţei, al înfăţişării”. 

EI este considerat a fi cel mai tânăr şi cel 
mai înalt dintre îngeri şi unul dintre cei doi 
arhangheli care s-au întrupat pe pământ ca 
oameni (precum profetul Enoh). Metatron, 
alături de Fecioara Maria, ajută copiii, atât 
pe cei vii, cât şi pe cei din Ceruri. Chemaţi-l 
în orice fel de problemă pe care o aveţi 
legată de copii. Adeseori el îşi oferă ajutorul 
şi tinerilor, deschizându-le calea cunoaşterii 
şi înţelegerii spirituale. Metatron oferă, 
de asemenea, ajutor copiilor de cristal 
şi copiilor indigo să-şi valorifice darurile 
spirituale şi să se acomodeze mai uşor la 
şcoală, acasă şi-n alte împrejurări. 


Numele Arhanghelului Mihail înseamnă 
„cel care este asemenea lui Dumnezeu” sau 
„cel care seamănă cu Dumnezeu”. El este 
arhanghelul care eliberează de teamă şi de 
îndoială planeta şi pe toţi locuitorii ei. Este 
patronul ofiţerilor de poliţie şi ne dă nouă 
tuturor curajul şi puterea de a ne îndeplini 
misiunea divină. Chemaţi-l în ajutor pe 
Arhanghelul Mihail atunci când vă temeţi 
pentru siguranţa personală, când nu vă este 
clar scopul divin al existenţei voastre sau când 

vreți să faceți o schimbare pe care o considerați 
necesară în viață. Îl puteți, de asemenea, ruga 
să vă ajute în rezolvarea oricăror probleme de 
mecanică sau de electronică. Nu în ultimul 
rând, Arhanghelul Mihail vă poate ajuta în 
identificarea sau regăsirea misiunii personale 
în această viață şi apoi vă va da curajul necesar 
pentru a o duce la bun sfârşit şi a o îndeplini 
cu succes. 


Numele Arhanghelului Raguel înseamnă 
„prietenul lui Dumnezeu”. Raguel este 
adeseori numit si Arhanghelul Justiţiei şi 
al Dreptăţii şi este ajutătorul celor umiliți. 
Chemaţi-l în ajutor ori de câte ori vă simţiţi 
suprasolicitaţi sau manipulaţi. Chemaţi-l, 
de asemenea, pe Raguel atunci când o 
persoană a fost nedreptăţită. Raguel va 
interveni, călăuzindu-vă cum să obţineţi 
echilibrul între putere şi dreptate în cadrul 
relaţiilor. El vă va ajuta să vă armonizaţi 
toate relaţiile. 


Numele Arhanghelului Rafael înseamnă 


„cel care vindecă”, el fiind cel ce coor- 
donează vindecarea psihică. Rafael îi ajută 

pe toţi cei care s-au dedicat domeniului 
sănătăţii, inclusiv pe cei care nu sunt încă 
activi în acest domeniu. Chemaţi-l pe Rafael 
pentru vindecarea oricăror răni sau boli 
(inclusiv pentru animale). Rugaţi-l să vă 
ajute în procesul vindecării. Nu în ultimul 
rând, Arhanghelul Rafael îi ajută pe cei ce 
călătoresc, deci puteţi să-l rugaţi să vă asigure 
armonia şi siguranţa călătoriilor voastre. 


Numele Arhanghelului Raziel înseamnă 
„secretele sau tainele lui Dumnezeu”. 
Se spune că Raziel stă foarte aproape de 
Dumnezeu şi că aude toate conversațiile 
divine despre secretele universale şi 
mistice. EI ar fi scris toate aceste secrete 
într-un document pe care i l-a dat lui Adam, 
ajungând mai târziu în mâinile profeților 
Enoh şi Samuel. Chemaţi-l pe Raziel ori 
de câte ori doriţi să înţelegeţi un material 
ezoteric (inclusiv visele voastre) sau să 
interpretaţi amintirile din vieţile trecute. 


Numele Arhanghelului Sandalfon în- 


seamnă „frate”, deoarece, la fel ca şi Ar- 
hanghelul Metatron, şi el a fost odată 

profet (Ilie). Sandalfon este arhanghelul 
muzicii şi al rugăciunii. El îl ajută pe 
Arhanghelul Mihail să înlăture teama şi 
efectele acesteia, cu ajutorul muzicii. 
Ascultaţi muzică relaxantă şi chemaţi-l pe 
Arhanghelul Sandalfon pentru a vă înlătura 
orice confuzie spirituală, orice nelinişte sau 
teamă. 


Numele Arhanghelului Uriel înseamnă 
„Dumnezeu este lumină”. El este 
lumina săracilor în situaţiile grele, cel 
ce ne luminează minţile în rezolvarea 
problemelor. Chemaţi-l pe Uriel ori de 
câte ori vă aflaţi blocaţi într-o situaţie şi 
aveţi nevoie de o gândire limpede pentru 
a afla răspunsurile căutate. Uriel ajută, de 
asemenea, studenţii şi pe toţi cei care depun 
eforturi intelectuale. 


Numele Arhanghelului Zadkiel înseamnă 
„dreptatea lui Dumnezeu”. El este considerat 
îngerul coordonator al memoriei şi de aceea, 
ca şi Uriel, este de mare folos studenţilor. 
Chemaţi-l pe Zadkiel pentru a vă ajuta să 
vă amintiţi de orice lucru pierdut. 

Maeştrii spirituali 


Maeştrii spirituali sunt fiinţe care s-au întrupat 
pe pământ ca vindecători, ca lideri sau propovăduitori 
ai unor importante mişcări spirituale şi care acum îşi 
continuă împlinirea acestor misiuni din Ceruri. În 
această categorie intră lisus, Moise, Buddha, Quan 
Yin, Fecioara Maria, Yogananda şi alţi sfinţi. Tot 
maeştri sunt consideraţi şi cei care în timpul vieţii 
au manifestat calităţi spirituale remarcabile, dar nu 
au fost atât de cunoscuţi şi faimoşi; astfel sunt mulţi 
sfinţi şi eroi necunoscuţi. 

Având o infinită iubire în suflete şi un devotament 
remarcabil față de oameni, aceşti maeştri vin în 
ajutorul oricui li-l cere. În cartea mea „Arhanghelii 
şi Maeștrii Spirituali Elevaţi” sunt descrise în detaliu 
toate aceste fiinţe deosebite şi se prezintă modul în 
care le putem cere ajutorul. 


Ingerii naturii 


Cunoscuţi şi sub numele de zâne, îngerii naturii 
sunt îngeri divini, aşa cum sunt şi îngerii păzitori şi 
arhanghelii. Priviţi cu suspiciune, oamenii nu cred 
în ei sau îi înţeleg greşit. Am vizitat de curând o 
bibliotecă celebră, unde am notat bucuroasă toate 

cărțile despre îngeri ce se aflau în rafturile special 
amenajate la secțiunea „Îngeri”. Dar m-am întrebat: 
„Unde sunt cărțile despre zâne?” Am mai căutat şi 
la rafturile despre spiritualitate şi mişcarea New Age, 
însă fără succes. În cele din urmă, le-am descoperit 
la secţiunea „Mitologie”. Am simţit tristeţea acestor 
îngeri şi am înţeles de ce mi s-a dat misiunea de a 
prezenta lumea lor în cărţile şi seminariile mele. 

Spre deosebire de îngerii păzitori şi de arhangheli, 
aceşti îngeri au ego. Sunt îngeri mai denşi şi trăiesc 
mai aproape de Pământ. 

Îngerii naturii, inclusiv zânele, constituie ajutoare 
ale lui Dumnezeu pentru mediul înconjurător. Ei 
protejează atmosfera, pământul cu vegetaţia sa, apele 
şi animalele. Dacă sunteţi o persoană care iubeşte şi 
protejează mediul înconjurător, îngerii naturii vă vor 
acorda mult respect; ba mai mult, dacă vă purtaţi 
frumos cu animalele, folosiţi substanţe netoxice, 
reciclaţi diverse materiale, aceşti îngeri ai naturii 
vor fi încântați să vă ajute şi să lucreze împreună cu 
dumneavoastră. 

Îngerii naturii observă fiecare persoană cu care 
interacționează şi cunosc nivelul ei de respect faţă 
de mediul înconjurător. De îndată ce începeţi să 
comunicaţi cu ei, vă consideră printre cei care luptă 
împreună pentru salvarea lumii. 

Toţi cei pentru care susținerea vieţuitoarelor şi 
a mediului înconjurător constituie un scop în viaţă 
au întotdeauna în preajma lor îngeri ai naturii — pe 
lângă ceilalţi îngeri păzitori şi ghizi spirituali. Nici 
aceşti îngeri ai naturii nu încalcă liberul arbitru al 
oamenilor. Intervenţiile lor sunt destul de limitate, 
vizând în mod deosebit prevenirea cauzelor ce duc la 
poluarea mediului înconjurător. Mai multe informaţii 
despre aceşti îngeri puteţi afla citind cartea mea 
„Îngeri 101” (apărută în limba română la Editura 
Adevăr Divin, Braşov, 2008). 

pe aveţi persoane care v-au fost foarte dragi 
şi acum sunt decedate, trebuie să ştiţi că aces- 
tea de cele mai multe ori se află în preajma voastră şi 
după ce au murit. De altfel, pe lângă îngeri păzitori, 
arhangheli şi ghizi spirituali, noi avem ca ajutoare şi per- 
soane dragi care au decedat. Acestea pot fi rude decedate 
înainte ca voi să vă fi născut sau persoane cu care aţi 
avut o legătură puternică în timpul vieţii şi care vă pot 
ajuta acum să învăţaţi o anumită lecţie de viaţă. 

Când oamenii părăsesc pământul, li se dă şansa 
de a-şi dezvolta propriile calităţi spirituale, ajutându-i 
pe alţii. De aceea, mulţi se oferă voluntari pentru a-i 
însoţi pe cei dragi rămaşi în viaţă; de obicei vor sta 
alături de aceştia până când şi aceştia din urmă îşi vor 
părăsi corpurile fizice. Măsurarea timpului în Ceruri 

este diferită de cea de pe Pământ, astfel încât 90 de 
ani tereștri echivalează cu o perioadă mult mai scurtă 
în Rai. 

Aceste ființe rămân alături de voi şi după ce 
părăsesc viaţa cu trup, fiindcă vă iubesc. În acelaşi 
timp, fiind alături de voi şi călăuzindu-vă, aceste fiinţe 
au şansa de a-şi îndeplini unele misiuni pe care nu 
au reuşit să le împlinească de-a lungul vieţii cu trup. 
Dacă purtaţi numele vreunei mătuşi Aneta care nu 
mai este în viaţă, sunt foarte multe şanse ca aceasta să 
vă însoţească în plan spiritual. De obicei, persoanele 
decedate care au acelaşi nume cu noi devin ghizii 
noştri spirituali după ce părăsesc corpul fizic. 

Atunci când cineva vrea să vă însoţească în spirit 
după ce a părăsit lumea cu trup, trebuie să urmeze 
o pregătire specială în acest sens. În şcoala Raiului 
va învăţa cum să vă ajute în mod eficient, fără a vă 
încălca liberul arbitru, cum să călătorească în planul 
astral şi cum să vă recepţioneze mesajele atunci când 
vă aflaţi în nevoi, pentru a vă putea veni rapid în 
ajutor. Va învăţa cum să comunice cu voi prin canale 
de comunicare subtile, spirituale, cum ar fi: prin vise, 
prin vocea Eului interior, prin gânduri. Pregătirea pen- 
tru a deveni spirit călăuzitor necesită timp. De aceea, 
cei decedați de curând nu pot fi tot timpul alături de 
voi în spirit. Doar cei care au trecut prin pregătirea 
necesară vă pot călăuzi în spirit permanent. 

Să presupunem că mătuşa voastră care tocmai a 
decedat a fost jurnalistă de succes, iar dumneavoastră 
sunteţi scriitor debutant. Scrisul ar face parte din 
misiunea vieţii voastre. Astfel încât atunci când veţi 
întreba Cerul: „Care este misiunea mea în viaţă?”, 
mătuşa vă va încuraja în mod telepatic să scrieţi. 
Bineînţeles că ea va face acest lucru numai fiindcă 
ştie care este misiunea pe care Dumnezeu v-a 
încredinţat-o. 

Uneori, oamenii mă întreabă dacă este bine să 
vorbim cu cei morţi. Ei citează din Torah, care ne pre- 
vine să nu vorbim cu cei decedați. Pot înţelege aceste 
avertismente, deoarece ar fi o greşeală să ne ghidăm 
vieţile numai după cei morţi. 

Sinele nostru superior — în permanentă legătură 
cu Dumnezeu — este cel care vrea să deţină controlul. 
Cei dragi decedați ne pot ajuta, dar ei nu sunt sfinţi, 
îngeri sau arhangheli, doar fiindcă sufletele lor au 
trecut în lumea de dincolo. Totuşi ei lucrează conform 
planurilor lui Dumnezeu şi ajută la împlinirea Voii 
Sale. Cred că principalul motiv pentru care putem să-i 
contactăm este acela de a ne oferi un ajutor în plus în 
măsura în care o pot face. 

Sunt adeseori întrebată şi dacă nu deranjăm 
spiritele celor decedați atunci când le cerem ajuto- 
rul. Exact ca şi entităţile în trup, şi cele din ceruri au 
libertatea de a spune „nu” atunci când nu vor să fie 

deranjate. Din experienţa mea, am constatat că ele 
sunt foarte bucuroase atunci când ne pot ajuta. 


Pentru cei care sunt adoptați 


Sunt adeseori întrebată despre legătura din- 
tre spirite şi cei care sunt adoptați. Am descoperit 
că persoanele adoptate au mai mulţi îngeri şi mai 
multe spirite care îi călăuzesc. O persoană adoptată 
are întotdeauna printre spiritele însoţitoare, pe unul 
care a făcut parte din familia în care s-a născut; poate 
fi unul dintre părinţi, bunici, mătuşi sau unchi, care 
este decedat. Nu are importanţă dacă cei adoptați i-au 
cunoscut sau nu pe acei membri ai familiei. Legătura 
dintre ei există indiferent de situaţie. 

Mai mult decât atât, persoanele adoptate au 
spirite care îi ajută şi îi călăuzesc şi din rândul prie- 
tenilor şi membrilor familiei adoptive. De aceea, per- 
soanele adoptate au mai mulţi îngeri decât ceilalți 
oameni. Aceştia îi vor proteja şi îi vor ajuta să facă 
faţă schimbărilor apărute în viaţa lor ca urmare a 
procesului de adopţie. 


Valorificarea relaţiei cu spiritele celor decedați 


Aud destul de des întrebarea: „Sunt oare bine cei 
dragi care au decedat?”. Motivul pentru care mi se 

pune această întrebare este teama celor rămaşi în viaţă 
ca nu cumva cei dragi decedați să se afle în Iad. Din 
constatările mele, pot spune că 90% dintre persoanele 
decedate sunt foarte bine. Singurul lor disconfort 
este determinat de persoanele dragi lăsate în viaţă, 
mai ales dacă acestea au dezvoltat ataşamente sau 
obsesii faţă de ele. După părăsirea trupului, entităţile 
îşi continuă existenţa şi aşa vor să faceţi şi voi. Dacă 
vă blocaţi evoluţia spirituală şi fericirea datorită aces- 
tor forme nepotrivite de ataşament faţă de cei dragi 
care au decedat, îi veţi ţine şi pe ei în loc. 

În realitate, putem afirma că singura problemă 
pe care cei decedați o au în Ceruri suntem noi, cei 
care ne continuăm viaţa pe pământ. Dacă ne vom 
continua vieţile fericiţi, cei dragi decedați vor fi şi ei 
fericiţi. 

Pe de altă parte, spiritele se simt foarte bine 
din punct de vedere fizic, după ce părăsesc corpul. 
Toate bolile, rănile, problemele fizice dispar odată cu 
părăsirea trupului. Sufletul rămâne intact şi în stare 
de perfectă sănătate. 

În Rai, sufletele se simt excelent din punct de 
vedere emoţional. Ne mai existând probleme finan- 
ciare sau restricţii temporare, dispar şi presiunile şi 
grijile (cu excepţia faptului că noi, cei rămaşi în viaţă, 
îi putem pune în continuare în suferinţă din punct de 
vedere emoţional). Cei din Rai sunt liberi să se mani- 

feste în orice situație şi condiție; nu sunt limitați de 
diverse aspecte, cum ar fi: o casă frumoasă, o călătorie, 
munca, timpul de petrecut împreună cu familia şi 
prietenii etc. 

„Dar dacă cei dragi decedați sunt supăraţi pe 
mine?” sunt întrebată uneori. Oamenii îşi fac griji că 
prietenii sau membrii familiei care au decedat ar putea 
să fie supăraţi pe ei din diverse motive, precum: 


e Nuau fost alături de cel decedat spre 
sfârşitul vieţii acestuia sau chiar în 
momentul în care şi-a dat ultima suflare. 


e Au fost implicați în decizia de a opri meca- 
nismele ce îl susțineau artificial în viaţă. 


e Sunt implicați în decizii de viaţă cu care 
cred că cei dragi decedați nu ar fi fost de 
acord. 


e Sunt implicați în conflicte familiale, cau- 
zate de problema moştenirii. 


e Se învinovăţesc, crezând că ar fi putut pre- 
veni moartea acelei persoane dragi. 


e  Nuau identificat încă sau nu au pedep- 


sit persoana care a fost responsabilă de 
moartea celor dragi. 

e Au avut o ceartă puternică cu persoana 
decedată, chiar înainte de moartea acesteia. 


În realitate, în toată experienţa mea, nu am 
întâlnit până acum o persoană decedată care să fie 
supărată pentru vreunul din motivele enumerate mai 
sus. În Rai te eliberezi de multe din grijile şi supărările 
care te macină pe Pământ. Ai o perspectivă mult mai 
bună asupra adevăratelor motive ale unei persoane, 
aşa că cei dragi decedați au o capacitate de înţelegere 
mult mai profundă a motivelor pentru care v-aţi com- 
portat într-un anumit fel. În loc să vă judece, ei vă vor 
privi cu compasiune şi înţelegere. 

Şi nu vă îngrijoraţi că bunicul vă priveşte atunci 
când faceţi duş sau dragoste. Aceste spirite nu sunt 
privitori nepoftiţi. De fapt, aceste spirite nici nu ne 
văd fiinţele fizice pe Pământ; ele percep energiile 
noastre şi lumina sufletului nostru. Ele ne înţeleg 
gândurile şi sentimentele în orice situaţie în care ne 
aflăm. 

De vreme ce spiritele sunt conştiente de ceea ce 
simţiţi şi gândiţi, nu aveţi de ce să vă ascundeţi teme- 
rile de ele. Să presupunem că aveţi resentimente faţă 
de tatăl vostru care a decedat. Sunteţi furioşi fiindcă 
viciile acestuia — băutul şi fumatul — i-au determinat 
moartea timpurie. Dar vă simţiţi şi vinovat, deoarece 


31 


SERI CUM SĂ NE AUZIM ÎNGERII CORE: 


credeţi că nu e bine să fiţi furioşi pe persoanele dece- 
date, mai ales fiind vorba de propriul tată. 

Tatăl dumneavoastră ştie exact ceea ce simţiţi, 
deoarece el are capacitatea de a vă citi gândurile şi 
stările sufleteşti, de acolo, din Ceruri. Persoanele dragi 
decedate vă cer să eliminaţi din suflet toată teama, 
furia, vinovăția şi grija faţă de ele. Este bine să purtaţi 
o discuţie cu cei decedați, prin care să vă eliberaţi de 
toate aceste sentimente negative. Puteţi să le scrieţi 
chiar şi o scrisoare. 

Puteţi comunica cu cei dragi decedați în orice 
formă şi oricând. Sufletele lor nu se află în cimitire; 
ele sunt libere să călătorească prin univers. Şi nu vă 
temeţi că le deranjaţi. Cei dragi decedați vor cu cer- 
titudine să clarifice relaţiile, astfel încât vor fi foarte 
fericiţi dacă veţi discuta cu ei pentru a vă linişti 
sufleteşte. 


Animale devenite îngeri 


Veţi fi poate surprinşi să descoperiţi că printre 
sufletele celor dragi decedați, care vă privesc şi vă ajută, 
se găsesc şi cele ale animalelor voastre de casă — ale 
câinilor, pisicilor, cailor şi orice alte animale pe care 
le-aţi iubit şi acum sunt decedate. Legătura pe care aţi 

format-o cu ele în timpul vieţii le va determina să vă 
fie mereu în preajmă, chiar şi după ce au murit. 

Când ţin seminarii, le povestesc ascultătorilor 
mei despre câinii şi pisicile pe care le văd alergând şi 
jucându-se prin încăpere. De obicei, ne dăm seama 
foarte repede cărei persoane a aparţinut fiecare câine, 
deoarece aceste animale stau în preajma foştilor lor 
stăpâni. Aceste întâlniri, în care membrii participanţi 
descoperă că Rover este încă în preajma lor, sunt de-a 
dreptul emoţionante. Oamenii află că animalele lor 
de companie au aceeaşi personalitate, înfăţişare şi 
comportament pe care le-au avut în timpul vieţii. 
Dacă animalul a fost jucăuş, hiperactiv, prietenos, 
morocănos sau foarte calm, îşi va păstra aceste carac- 
teristici şi după moartea fizică. Căţeluşii jucăuşi vor 
sări în continuare şi în eter şi se vor juca cu mingi 
invizibile. 

Pisicile vor sta şi ele în preajma foştilor stăpâni, 
deşi de obicei nu sunt foarte apropiate de corpul per- 
soanei — ca în cazul câinilor — datorită independenţei 
lor. Aşadar, în seminariile mele este destul de dificil 
să disting ce pisică aparţine fiecărei persoane. Trebuie 
să mă bazez pe descrierile animalelor pe care le văd 
alergând prin încăpere, astfel încât stăpânii lor să le 
recunoască. 

Mulţi dintre cursanții mei mi-au mărturisit 
că au văzut sau simțit apariția fostelor animale de 
companie, care acum sunt decedate. De exemplu, 
au simțit-o pe pisica Fluffy sărind în pat sau l-au 
văzut pe câinele Red întins pe canapea. În viziunile 
voastre puteți, de asemenea, să observați animalul 
de companie umblând prin cameră, mai ales atunci 
când este întuneric, datorită faptului că ochiul este 
mai sensibil la lumină şi mişcare, astfel încât puteți 
percepe mai multe apariţii pe întuneric şi folosind 
mai mult vederea periferică. 

Am văzut câţiva cai şi chiar un cobai (porc de 
Guineea), stând precum îngerii păzitori, nedespărţiţi 
de foştii lor stăpâni. Aceste animale ne ajută insuflân- 
du-ne - prin iubire - din propria lor energie divină şi 
totodată oferindu-ne compania lor de care doar Sinele 
nostru superior e conştient. 

Am observat, de asemenea, spiritele unor animale 
stând în jurul totemelor (pandantive cu animale). 
Acestea pot fi cu vulturi, lupi sau urşi care înconjoară 
capul persoanelor ce le poartă, oferindu-le protecţie. 
(Puteţi citi mai multe informaţii despre aceste spirite 
ale animalelor în cartea soţului meu, Steven Farmer, 
„Puterea animalelor şi a spiritelor acestora”). 

Am observat spiritele delfinilor stând în preajma 
oamenilor care sunt implicaţi în cercetări oceanografice, 

la fel cum unicornii stau în apropierea celor care sunt 
foarte ataşaţi de natură şi de regnul mineral. Nu am văzut 
niciodată spiritul vreunui peşte care să stea în preajma 
cuiva, dar ştim că peştii părăsesc viaţa cu trup printr-un 
fel de tub de lumină diferit de celelalte animale. 

În final, nu uitaţi că puteţi comunica cu toate 
animalele de casă care au murit, oricând şi prin ori- 
care din procedeele descrise în această carte. 


Mesaje ale copiilor din Rai 


robabil că nu există nimic mai tragic decât să-ţi 

iei rămas bun de la un copil care a murit; cu 
toate acestea, sufletele lor trăiesc în continuare în Rai 
foarte fericite. Timp de câţiva ani, mi-am concentrat 
atenţia în a oferi părinţilor posibilitatea de a vorbi cu 
proprii lor copii decedați. Am învăţat foarte multe din 
discuţiile cu cei mici, aflaţi în Ceruri. 

Pierderea unui copil ne aduce mai multe senti- 
mente de vinovăţie decât orice altceva. Majoritatea 
părinţilor sunt distruşi, se întreabă dacă n-ar fi putut 
preveni moartea copilului sau dacă nu cumva ei au fost 
cauza acestei morţi. Au remuşcări de genul: „Dacă nu aş 
fi lăsat-o pe Amy să conducă maşina în noaptea aceea...”, 
„Dacă-i acordam mai multă atenţie atunci când Dan îmi 
spunea că e nefericit...” sau „Dacă eram mai sever şi nu-l 
lăsam pe Jacob să stea afară până târziu...” 

Evident că învinovăţindu-vă, nu veți readuce copiii 
la viață. Aş vrea, în continuare, să vă împărtăşesc nişte 
informații care v-ar putea ajuta în procesul vindecării: 


- Copiii au o altă viziune asupra morții. Copiii 
care au cinci sau mai puțini ani, nu au aceeaşi viziune 
asupra morţii, aşa cum o avem noi, adulţii. De aceea este 
atât de dificil să explicăm iubirea permanentă dintre 
persoana decedată şi copilul rămas în viaţă. „Dar când 
se întoarce bunicul?” va întreba încontinuu copilul, 
indiferent cât de mult îi veţi explica faptul că bunicul 
este în Rai. 

Atunci când copiii trec în Ceruri, ei nu realizează 
că au murit. Ei se simt în continuare vii şi fericiţi. De 
ce plânge toată lumea? se întreabă ei miraţi. Deoarece 
nu-şi dau seama că au murit, privesc din eter la cele 
ce se petrec în continuare, oferindu-le daruri de iubire 
celor dragi. 

Odată, pe când realizam o citire (preluarea unui 
mesaj) pentru o mamă a cărei fetiță de patru ani dece- 
dase, femeia a început să ofteze profund. Din lumea 
spiritelor, fetiţa a desenat un curcubeu pentru a-şi 
bucura mama. Cum obişnuia să înmâneze de fiecare 
dată desenele mamei sale, i-am relatat acesteia ce dese- 
nase fetiţa. 

„Îi plăcea să deseneze curcubee când era în viaţă” 
mi-a mărturisit mama fetiţei. „Ştia că de fiecare dată îmi 
aduce zâmbetul pe buze cu ele.” 

- Copiii nu poartă resentimente. Nu am întâlnit 
niciun spirit în Ceruri (fie de copil, fie de adult), care să 
învinovățească pe cineva de propria sa moarte. Chiar 
şi cei care au fost ucişi devin foarte iertători cu cei care 
le-au cauzat moartea, deoarece realizează că neiertarea 
şi resentimentele nu le fac decât rău. Fiinţa care a fost 
ucisă poate ajuta din ceruri la prinderea criminalului 
- nu din răzbunare, ci pentru a preveni alte eventuale 
crime. 

Copiii care sunt avortaţi nu-şi condamnă părinţii 
şi nici nu realizează că au murit. De fapt, sufletele copi- 
ilor care nu au apucat să se nască pe pământ - din 
cauza unui avort, a unei pierderi de sarcină sau a unor 
probleme la naştere — rămân în preajma mamei lor. 
Aceste suflete au întâietate la întrupare atunci când 
mama rămâne din nou însărcinată. Aşadar, dacă aţi 
pierdut vreo sarcină şi vă mai doriţi un copil, şansele 
ca la concepţie să vină sufletul copilului pierdut sunt 
foarte mari. 

Dacă mama nu mai poate face copii, sufletul copi- 
lului pierdut sau avortat va creşte stând în preajma aces- 
teia, purtându-se ca un ghid spiritual al ei. Sau spiritul 
copilului se poate întrupa în familia mamei, dar prin 
alte persoane, devenindu-i nepot sau nepoată, sau poate 
chiar să fie adoptat(ă) de aceasta. 


- Sufletul unui copil poate da dovadă de multă 
înţelepciune. Chiar dacă corpurile fizice ale copiilor 

sunt foarte mici, nu înseamnă că şi spiritele lor sunt 
tinere, neajutorate sau naive. Aşadar ar trebui să luăm în 
considerare că şi sufletul copilului a avut un cuvânt de 
spus în momentul morţii sale. În „Cursul de miracole”, 
se spune că „Nimeni nu moare fără a consimţi acest 
lucru” şi am descoperit că aşa şi este. Întrebaţi orice 
soră medicală sau doctor şi vă vor spune poveşti despre 
persoane care au decedat din boli minore, deoarece aşa 
a fost voia lor. Ei vă vor putea spune, de asemenea, şi 
poveşti despre cei care şi-au dorit neapărat să trăiască 
şi au reuşit acest lucru, chiar dacă medicii nu le mai 
dădeau nicio şansă. 

Oricât de greu ar fi de acceptat, copilul vostru 
decedat a ales să plece în ceruri înainte ca voi să vă 
pregătiţi şi ca el să moară. În cartea mea „Terapia cu 
îngeri” (apărută în limba română la Editura Adevăr 
Divin, Braşov, 2008), povestesc cum îngerii mi-au spus 
că ei nu înţeleg de ce oamenii cred că toţi trebuie să 
trăiască neapărat până la 90 de ani! 

Aşa cum am mai menţionat, înainte de concepţie, 
decidem împreună cu îngerii şi ghizii noştri spirituali 
vârsta la care vom părăsi corpurile fizice. Un adolescent 
decedat mi-a relatat că, în timpul accidentului avut, 
îngerii i-au dat şansa de a alege între a muri şi a trăi, 
derulându-i filmul pentru fiecare din cele două alterna- 
tive. În timpul preluării mesajelor pentru mama lui, 
băiatul i-a comunicat următoarele: 

„Ti-am făcut un bine alegând să mor, chiar 
dacă ţi-e greu să înţelegi. Mi s-a arătat că, dacă 
aleg să trăiesc, voi rămâne imobilizat. Am rea- 
lizat cât de dureros ar fi fost pentru tine şi cât 
de greu din punct de vedere financiar. Am văzut 
că această situaţie îţi va distruge căsnicia. M-aş fi 
simţit neputincios şi vinovat că am ales să trăiesc! 
Aşa că, te rog să mă ierţi, dar am ales că e mai bine 
să mor. Îngerii mi-au arătat că oricât de dureros va 
fi pentru tine decesul meu, în cele din urmă îţi vei 
reveni şi îţi vei continua viaţa. Tot ei mi-au arătat 
că tu şi tata vă veţi sprijini şi iubi reciproc până la 
sfârşitul vieţii, rămânând căsătoriţi. Aşadar, te rog 
să-mi accepţi darul. 

Te rog să-mi înţelegi alegerea! Ai fost întot- 
deauna mândră de mine, am nevoie să fii mândră 
şi acum de decizia pe care am luat-o. Te rog să mă 
crezi că sunt foarte, foarte fericit aici.” 


Mama lui mi-a relatat că atunci când copilul se afla 
în sala de operaţie în urma accidentului, semnele lui vitale 
oscilau. „Parcă se dădea o bătălie în sufletul băiatului 
meu, care părăsea corpul pentru câteva momente, pentru 
ca apoi să revină, apoi din nou să plece.” 

Acea femeie a acceptat în final decizia băiatului 
său. Am sfătuit-o să se roage şi să îşi întărească convin- 
gerea că moartea copilului său nu a fost în van. 

- Toate suferințele se risipesc. Mulţi părinți sunt 
supăraţi crezând că, după moarte, copiii lor suferă foarte 
mult. Nu pot nega faptul că mulţi oameni trec prin chi- 
nuri fizice şi sunt cuprinşi de teamă în timpul morţii. 
Din fericire, Dumnezeu a creat nişte îngeri păzitori, care 
ne ajută să depăşim mai uşor momentul morţii. Trupul 
îşi încetează activitatea şi funcţiile, iar spiritul va ieşi 
din el înainte că temerile să devină de nesuportat. Am 
descoperit că majoritatea părinţilor îşi imaginează acest 
proces ca fiind de zeci de ori mai chinuitor decât este 
în realitate. 


- Copiii nu sunt niciodată singuri în Rai. Bunicii, 
mătuşile, unchii, animalele de casă, alţi copii, cu toţii 
vin şi însoțesc sufletul nou sosit în Ceruri. De obicei, 
copiii trăiesc pe lumea cealaltă cu rudele pe care le-au 
cunoscut pe Pământ şi cu cei care le-au fost ghizi spiri- 
tuali de-a lungul vieţii. Astfel, în Rai, copiii au în jurul 
lor rude şi prieteni alături de care trăiesc fericiţi. Nu am 
întâlnit niciodată vreun copil în Rai care să fie sigur. 


- Majoritatea tinerilor care se sinucid sunt 
bine în Ceruri. Miturile spun că oamenii care se sinu- 
cid merg în Iad şi suferă pentru acest „păcat”. Filmul 
„What Dreams May Come” cu Robin Williams pare 
să contrazică aceste mituri (deşi cred că scenaristul a 

realizat o metaforă despre sinucidere, multe persoane cu 
care am discutat au preluat ad-litteram mesajul). 

Sinuciderea nu este acceptată în Rai, deoarece pre- 
supune pierderea unui corp ce putea fi încă în serviciul 
Luminii. Totuşi, nimeni nu judecă fiinţele sinucise, 
care nu ajung nici în iad nici în vreo temniţă. Acestea 
îşi pot crea propriul lor iad, datorită sentimentelor de 
vină pe care le resimt atunci când realizează cât de 
multă suferinţă au provocat familiei şi celor dragi. Cu 
toate acestea, majoritatea celor care s-au sinucis şi cu 
care am vorbit se iartă pe ei înşişi destul de repede, dar 
şi pe celelalte persoane pe care erau supăraţi şi din vina 
cărora s-au sinucis. 

Îngerii înconjoară aceste fiinţe asemenea unor 
consilieri de sănătate mintală. Rugăciunile celor dragi, 
de asemenea, îi ajută în vindecarea spirituală. Foarte 
des, după moarte, spiritele acestor persoane ajută la con- 
silierea altor persoane cu probleme asemănătoare lor. 


Vina părintească apare adeseori în procesul creşterii 
copiilor. Acest teribil sentiment ne însoţeşte atunci când 
copilul nostru este bolnav, rănit, suferă sau moare. 
„Cursul de miracole” ne spune că vina nu este o formă de 
iubire, este de fapt o frustrare mascată. Când ne simţim 
vinovaţi pentru ceva, ne facem rău în primul rând nouă 
înşine. Vina nu este un sentiment benefic, care ne face să 

ne gândim că am fi putut preveni un eveniment neplăcut. Poate 
că am fi putut, poate că nu. Dar ce rost mai are să manifestăm 
sentimente de vinovăţie, dacă faptul oricum a fost consumat? 

Cei dragi decedați, în special copiii, vor să ne vadă fericiţi. 
Şi modul cel mai eficient de a fi aşa îl putem obţine nu prin a 
ne învinovăţi, ci prin a ne valorifica şi a ne folosi în continuare 
calităţile. 

Putem face lucruri în amintirea copilului nostru decedat, 
fapte bune pe care să i le dedicăm. De exemplu, am putea planta 
un copac în cinstea copilului decedat, am putea strânge fonduri 
pentru a ajuta alţi copii aflaţi în situaţii similare, am putea vorbi 
părinţilor care trec prin aceeaşi situaţie despre viaţa şi moartea 
copiilor; am putea dona un organ cuiva care are nevoie; am 
putea scrie un articol despre copilul nostru sau am putea începe 
un roman în memoria acestuia. Indiferent de ce tip de efort veţi 
depune, copilul vostru îl va aprecia cu siguranţă. Poate chiar îşi 
va oferi ajutorul în ceea ce veţi realiza. 


Viaţa merge mai departe! 


În următoarele capitole, veţi citi despre câteva din metodele 
care ne vor ajuta să ne păstrăm relaţiile cu cei dragi privind 
comunicarea spirituală. Aşa cum am văzut în primele două 
capitole, cei dragi decedați îşi doresc ca noi să ne continuăm 
vieţile într-un mod fericit şi armonios. Şi aceasta poate consti- 
tui unul dintre cele mai minunate lucruri pe care le putem face 
pentru ei. 


44 


Cum să deosebim îngerii de 
închipuiri? 


fetiţă privea peste umărul ei stâng şi purta o 
Oaa aparent de una singură: 

- Cu cine vorbeşti, draga mea? o întrebă mama ei. 

- Cu îngerul meu răspunse fetiţa. 

Mama fetiţei mi-a relatat ulterior: 

„Este foarte ciudat că familia noastră nu este 
religioasă şi niciodată nu am discutat despre îngeri cu 
ea. Din câte ştiu eu, nu a avut de unde auzi informaţii 
religioase.” 

Am mai auzit poveşti asemănătoare de la diverşi 
părinţi. Copiii sunt mult mai receptivi în a auzi şi a 
vedea îngerii lor, spre deosebire de adulţi. Şi de ce 
se întâmplă aşa? Din cercetările mele am descoperit 

că primul motiv ar fi acela că un copil nu-şi pune 
întrebarea dacă îngerii şi mesajele lor constituie sau 
nu o realitate. Ei se bucură de această experienţă, fără 
să se îndoiască de realitatea ei. Poate că de aceea un 
studiu al Dr. William MacDonald de la Universitatea 
de stat din Ohio afirma că, la vârsta copilăriei, au loc 
cele mai veritabile experienţe psihice, şi nu pe parcur- 
sul celorlalte categorii de vârstă. 

Noi, adulţii, ne punem mereu întrebări: dacă 
este vorba de închipuirea noastră sau de a o prezenţă 
angelică? Dacă am putea fi asemenea copiilor, atunci 
ne-am înlătura îndoielile pentru o vreme şi ne-am 
putea bucura de experienţe profunde cu Dumnezeu 
şi cu fiinţele Sale angelice. 

Partea stângă, matură, a creierului nostru ne cere 
mereu dovezi. Şi probabil că experienţele dureroase, 
pe care le-am avut de-a lungul timpului, ne-au făcut 
să ne purtăm aşa, să ne pierdem încrederea. Vrem 
garanţii că vieţile noastre ar putea să fie mai bune, 
înainte de a face ceva efectiv în acest sens. 

Din fericire, există anumite caracteristici care ne 
ajută să distingem adevăratele experienţe angelice 
de închipuirea noastră. Îngerii ne apar prin semne 
divine: îi putem vedea, auzi sau simţi. Cu toţii primim 
mesaje de la îngeri într-un fel sau altul. Trebuie 
doar să fim receptivi şi să ne descoperim propriile 

extrasensibilităţi şi căi prin care putem comunica cu 
aceştia. 


Să simţim mesajele Cerului! 


Calea prin care majoritatea oamenilor recep- 
ţionează mesaje de la îngeri este printr-un sentiment 
sau un gând. Atunci când nu sunteţi siguri că acestea 
provin cu adevărat de la îngeri, verificaţi următoarele 
aspecte: 


O adevărată experienţă angelică 
ce implică sentimente 


O prezenţă angelică vă face să: 


e  Simţiţi căldură în suflet, asemenea unei 
îmbrăţişări plăcute. 


e  Aveţiun sentiment de siguranţă, chiar dacă 
mesajul vă avertizează în legătură cu un 


posibil pericol. 


e  Simţiţi mirosul unei flori plăcute sau parfu- 
mul unei persoane dragi. 

Lasă o urmă uşoară pe canapea sau pat, ca şi 
cum cineva ar fi stat lângă voi. 


Determină schimbări de temperatură sau 
presiune în preajma voastră. 


Simţiţi că cineva vă atinge uşor inima, părul 
sau umerii. 


Aveţi o stare de somnolenţă sau din contră, 
deveniți foarte activi. 


Simţiţi o convingere interioară cum că ceea 
ce se întâmplă este real. 


Trăiţi certitudinea că trebuie să faceţi o 
anumită schimbare în viaţa voastră. 


Trăiţi senzaţia că lângă voi ar sta o persoană 
foarte apropiată, ca atunci când simţim 


prezenţa cuiva drag decedat. 


Totul pare natural, ca şi cum experienţa s-ar 
desfăşura foarte firesc. 

O falsă experienţă angelică 
ce implică sentimentele 


O astfel de experienţă ne face: 
Să ne simţim agitaţi şi neliniştiţi. 
Să ne fie frică sau chiar să intrăm în panică. 
Nu are niciun miros cu care poate fi 
asociată, sau poate chiar apărea un miros 
mai neplăcut. 
Să simţim că cineva ne ia din energie (în 
această situaţie chemaţi-l în ajutor imediat 
pe Arhanghelul Mihail, pentru a vă curăța 


de energiile negative). 


Să ne simţim de parcă am fi singuri pe 
pământ. 


Să ne apară gândul că acea experienţă nu ar 
fi reală. 


Să ne simţim cuprinşi de o stare de disperare, 
care ne determină să luăm decizii greşite. 

e Nu ne face să ne simţim deloc în largul 
nostru. 


e  Nusimţim că experienţa s-ar fi produs în mod 
firesc. 


Primirea mesajelor Cerului sub formă de gânduri 
Experiențele cu îngerii noştri pot implica uneori 
idei, revelații sau gânduri, în loc de sentimente. Mulţi 
dintre marii filozofi şi inventatori ai lumii au pre- 
luat ideile inovatoare din eter. lată cum să deosebim 


adevărul de închipuire: 


O adevărată experienţă angelică ce implică 
gândurile 


Recunoaştem o adevărată experienţă angelică 
realizată prin gânduri, atunci când aceasta: 


e  Implică anumite concepte profunde, consis- 
tente şi care se repetă constant. 


e  Areoideecentrală privind modul în care puteţi 
rezolva o problemă sau ajuta o persoană. 


e Vă face să fiți mai puternici şi mai benefici. 

e Vă oferă instrucţiuni explicite privind 
fiecare etapă pe care o aveţi de parcurs şi 
instrucţiuni particulare privind paşii fiecărei 
subetape de parcurs. 


e Vă aduce idei incitante, care vă umplu de 
energie. 


e Vă scoate din impas, ca urmarea 
rugăciunilor făcute. 


e  Văimplică în realizarea unor activităţi. 
e Mesajele cuprind adevăruri şi au logică. 


e Mesajele sunt compatibile cu interesele, 
pasiunile şi talentele voastre. 


e Vă dau impresia că o anumită persoană 
dragă decedată este în preajma voastră, fără 
însă a o putea vedea. 


Falsele experienţe ce implică imaginaţia 


Astfel de experienţe se caracterizează prin urmă- 
toarele aspecte: 


ŞI 

Sunt întâmplătoare şi schimbătoare. 


Au o temă centrală vizând modalităţi prin 
care puteţi să ajungeţi bogaţi sau faimoşi. 


Sunt descurajante şi abuzive. 
Vă fac să vă gândiţi la scenarii îngrozitoare. 


Cuprind idei deprimante şi înspăimân- 
tătoare. 


In aceste mesaje ideile vin încet, iar răspun- 
surile la întrebările pe care le aveţi vă fac să 
vă îngrijoraţi. 

Cuprind scheme de îmbogăţire rapidă. 


Au multe goluri şi mesajele sunt neclare. 


Nu se află în legătură cu ceva ce aţi făcut sau 
gândit anterior. 


Au o motivaţie primară, rudimentară, vizând 
dorinţa de a evada din cotidian. 

e Nu oferă niciodată informaţii despre cum 
i-am putea ajuta pe alţii. 


Să auzim mesajele Cerului! 


Este cunoscută mentalitatea psihologilor care 
spun că cine aude voci este nebun. În opoziţie cu 
ea, marii sfinţi, oamenii de ştiinţă şi inventatorii din 
întreaga lume spune că au primit ajutorul divin în 
felul acesta. Prima experienţă în acest sens a fost când 
am auzit o voce puternică şi clară care m-a avertizat 
în legătură cu ceva. Sute de oameni mi-au povestit 
cum au primit avertismente ce i-au salvat pe ei sau 
pe cei dragi ai lor de la anumite pericole într-un mod 
similar. 

Diferenţa dintre a auzi adevărata voce a lui 
Dumnezeu şi a ne auzi propria imaginaţie este foarte 
mare şi se poate realiza uşor. Vă voi oferi câteva 
informaţii cum să distingeţi între mesajele de la 
Dumnezeu şi mesajele create de propria imaginaţie. 


e Cercetătorul D.J. West prezintă această 
diferenţă dintre halucinaţii şi adevăratele 
experienţe psihice:, Halucinaţiile patologice 
tind să se repete constant pe parcursul unor 
stări patogene şi să fie însoţite şi de alte simp- 

tome, în special de perturbări ale atenției sau 
pierderea conştienței. Experiențele psihice 
spontane (denumite „paranormale”) consti- 
tuie mai degrabă un eveniment independent 
de orice boală sau perturbare a individului şi 
nu sunt însoţite de pierderea contactului cu 
lumea înconjurătoare”! 


Cercetătorul Bruce Greyson, a studiat 68 
de persoane care manifestau simptome de 
schizofrenie. Dr. Greyson a descoperit că 
jumătate dintre aceşti subiecţi au avut viziuni 
cu persoane dragi care erau decedate.? 


Cercetătorii - Dr. Karlis Osih şi Dr. Erlendur 
Haraldsson, au observat că, pe parcursul 
majorităţii halucinaţiilor, oamenii cred că văd 
o persoană decedată pe care ei o consideră 
încă vie. Pe parcursul experimentelor reali- 
zate privind viziunile, cercetătorii au con- 
cluzionat că aceste persoane văd de fapt o 
făptură cerească precum un înger, pe cineva 
drag decedat etc.* 


1 A se consulta bibliografia 


2 Idem 
3 Idem 

Cerul ne poate vorbi printr-o voce puternică şi 
clară, auzită din afara capului nostru; printr-o voce 
interioară; printr-o conversaţie pe care se întâmplă 
să o purtăm cu cineva, sau prin muzica ascultată în 
gând ori la radio. 


O adevărată experienţă angelică ce 
implică auzul 


e Propoziţiile încep de obicei cu pronumele 
„tu” sau „noi”. 


e Ai impresia că cineva îţi vorbeşte, chiar dacă 
sună asemenea vocii interioare. 


e Este surprinzătoare asemănarea dintre mesa- 
jele primite şi grijile sau întrebările care v-au 
preocupat în ultimul timp. 


e Vocea dispare brusc după comunicarea 
mesajului 


e Vocea este plăcută şi plină de iubire, chiar 


dacă vă avertizează în legătură cu vreun peri- 
col. 

Vă cere să acţionaţi imediat, chiar şi în 
privinţa gândurilor voastre sau a unei atitu- 
dini mai pline de iubire. 


Puteţi auzi o voce care vă strigă pe nume şi 
în timp ce dormiţi. 


Puteţi percepe în acelaşi timp un fond muzi- 
cal celest. 


Puteţi primi un mesaj privind modul în care 
să vă îmbunătăţiţi conduita sau cum să-i 
ajutaţi pe alţii. 


Imaginaţia sau falsele percepții ale mesajelor 


primite pe cale auditivă 


Propoziţiile încep de obicei cu pronumele 


n 


„eu”. 
Simţiţi de parcă aţi vorbi cu voi înşivă. 


Mesajul este neclar, fragmentar şi adeseori 
înspăimântător. 


Informaţiile transmise sunt foarte vagi. 

e Vocea este alarmantă şi amenințătoare. 
e Sunt bârfe şi speculaţii despre alţii. 
e  Auziţi cerinţe abuzive la adresa cuiva. 


e Percepeţi zgomote neplăcute, puternice, sau o 
muzică nearmonioasă în fundal. 


e Este un mesaj ce vă răneşte pe voi sau pe 
ceilalți 


Cum să vedem mesajele Cerului? 

Se poate ca experienţele voastre cu îngerii să implice 
văzul, fie când sunteţi în stare de veghe, fie de somn fie 
în timpul meditaţiei. Există mai multe căi de a distinge 


adevăratele mesaje percepute vizual de cele false. 


O adevărată experienţă angelică 
ce implică văzul 


e Aparițiile din vise par reale. 


e Vedeți fulgere de lumină albă sau colorată. 

Apare un sentiment de spontaneitate şi de 
naturaleţe în timpul viziunii. 


Trăiţi repetarea unor clişee ce implică imag- 
inea tatălui, a unei păsări, un fluture, un 
curcubeu, secvenţe de numere etc., înainte 
ca acestea să fie ulterior percepute şi în 


realitate. 


Prin aceste viziuni primiţi mesaje clare cum 
să-i ajutaţi pe alţii. 


Imaginaţia sau falsa percepţie a 
mesajelor divine pe cale vizuală 


Visele sunt obişnuite şi se uită uşor. 
Vizualizaţi scenariile unor evenimente nefa- 
vorabile, fără a vi se da instrucţiuni cum să 
le preveniţi ori să le evitaţi. 

Aveţi impresia că viziunea este forţată. 


Viziunea este lipsită de importanţă. 


Percepeţi o viziune egocentrică, în care 
câştigaţi în defavoarea altora. 

Daţi atenţie mesajelor! 


Indiferent de calea prin care primiţi mesajele: 
vizuală, auditivă, prin gânduri, sentimente sau o 
combinaţie a acestor patru modalităţi, puteţi distinge 
adevărul de fals, dând atenţie aspectelor enumerate 
anterior. Fiţi siguri că, dacă vă aflaţi într-o situaţie 
periculoasă, înainte de a vă fi venit timpul de plecare, 
îngerii voştri păzitori vă vor avertiza în aşa fel încât 
să le percepeţi prompt şi clar mesajul. Informaţiile 
privind diverse aspecte mai delicate din viaţa voastră 
presupun o percepţie mai subtilă a planurilor astrale. 
În capitolele următoare vă voi vorbi despre modul 
de amplificare a capacităţii de percepere a mesajelor 
angelice. 

Toţi avem capacităţi egale de a comunica cu 
îngerii, deoarece toţi oamenii sunt egal „dotați spiri- 
tual”. Unii pot părea mai sensibili decât alţii; aceasta 
se întâmplă din cauză că ei au fost mai receptivi în a 
asculta şi a crede în toate aspectele ce ţin de deschi- 
derea lor spirituală. 

Cel mai mare blocaj pe care-l regăsesc în dez- 
voltarea psihică a cursanților mei este acela că 
se străduiesc prea tare pentru a face să aibă loc o 
experienţă angelică. Ei vor cu disperare să vadă sau 
să audă un înger, încât uită ce trebuie să facă pentru 

a se petrece acest lucru. De multe ori, ei nu reuşesc. 
Alteori, aceste blocaje provin din teama de a afla 
adevărul. Se mai poate ca temerile să fie determinate 
de gândul :,Poate că nu voi fi în stare să văd sau să 
aud” sau „Poate că eu nu am îngeri în jurul meu” 
sau alte griji de genul acesta. Egoul îşi face simțită 
prezenţa în aceste momente, deoarece el este bazat pe 
temeri personale. Doar Sinele nostru superior, bazat 
doar pe iubire, poate comunica cu Dumnezeu. 

Aşadar, cu cât sunteţi mai relaxat(ă), cu atât veţi 
putea comunica mai uşor cu îngerii. Respirația este un 
important punct de plecare, la fel cum este gândirea 
pe care o au majoritatea copiilor. Ei spun „Bineînţeles 
că am îngeri! Toată lumea are!” Copiii nu-şi pun pro- 
blema dacă îngerii pe care-i văd sunt reali sau imagi- 
nari, ei se bucură doar de aceste prezenţe angelice. 
Ca urmare a acestui mod de a gândi, copiii văd şi aud 
mult mai uşor îngerii lor păzitori. Aţi putea depăşi 
blocajele eului şi v-aţi elibera Sinele Superior, dacă nu 
v-aţi mai face griji în legătură cu realitatea sau iluzia 
comunicării divine pe care o trăiţi, putând astfel să 
percepeţi mult mai bine darurile divine. 

Îngerii spun că teama ne încătuşează psihicul. 
ÎI înrobeşte, blocându-i capacitatea creatoare, şi 
ne domină atât stările afective, cât şi deciziile. Ne 
face să devenim slabi. Puterea de decizie va fi astfel 

afectată. De aceea nu permiteţi niciunui sentiment 
de teamă să vă perturbe fericirea! Puteţi fi mult mai 
puternici decât orice sentiment de teamă. Credinţa în 
Dumnezeu vă poate înlătura orice sentiment nepo- 
trivit. Lumina divină poate anihila orice maleficitate, 
dacă vă concentrați pe puterea ei de radiere şi nu pe 
mintea voastră. 

Aşadar, în loc să vă îndoiţi de abilităţile voastre 
de a vă conecta la Dumnezeu, mai bine fiți atenţi la 
mesajele pe care Cerul vi le trimite deja şi la modali- 
tatea în care puteţi să le percepeţi! 

În capitolele următoare veţi descoperi diverse 
metode prin care vă puteţi optimiza recepţionarea 
mesajelor de la îngeri. 

tunci când îngerii sau persoanele dragi 
K decedate vin foarte aproape de voi, le puteți 
simți prezența. Multe dintre persoanele pe care le-am 
intervievat, mi-au relatat că au simțit prezența unui 
anumit spirit în preajma lor. Mulți spun că: „Da, am 
simțit-o pe mama alături de mine ieri noapte. Părea 
atât de reală, dar încă mă întreb dacă nu a fost falsa 
mea imaginaţie.” 

Este posibil să vă discreditaţi intuiţia şi să nu 
aveţi încredere în voi. De câte ori nu aţi avut un senti- 
ment ciudat în legătură cu o relaţie, un loc de muncă 
sau cu un drum pe care trebuia să-l faceţi? De câte ori 
apoi nu aţi regretat mai târziu că nu v-aţi urmat acel 
sentiment? 

Bineînţeles că, indiferent dacă vă urmaţi sau nu 
impulsul interior, acest gen de situaţie vă oferă oca- 
zia de a învăţa să aveţi încredere pe viitor în Sinele 
vostru Superior. Acesta este procesul de comunicare 
cu îngerii sau cu spiritele persoanelor decedate — are 
legătură cu încrederea în sentimentele şi intuiţia 
voastră, în acea scânteie divină pe care Dumnezeu a 
semănat-o în voi. În cazul identificării prezenţei vreu- 
nei persoane decedate, aceasta presupune încrederea 
că poţi distinge între o persoană şi alta. Din acest 
punct de vedere, toată lumea este dotată cu calităţi 
de medium. 

A fi medium pentru alte persoane este la fel ca 
a fi medium pentru tine însuţi. Atunci când fac pre- 
luarea unui mesaj pentru cineva pe care nu-l cunosc, 
mai întâi mă concentrez asupra persoanei decedate cu 
care urmează să intru în contact. Majoritatea contacte- 
lor mele cu spiritele sunt vizuale, deoarece acesta este 
modul meu principal de comunicare cu Dumnezeu, deşi 
multe din experienţele mele se bazează şi pe senzaţii. 

După moarte, oamenii îşi mai păstrează tiparul 
energetic şi dimensiunea fizică şi acestea pot fi per- 
cepute de un medium. Persoanele care simt apariţia 
celor dragi decedați, spun că aceştia arată exact ca 
atunci când trăiau, doar că sunt mai tineri şi mai 

radioşi. Am descoperit că acest tipar energetic al celor 
care au decedat este similar cu radiaţiile unui cur- 
cubeu. Persoanele mai în vârstă au energia mai puţin 
radiantă decât cele mai tinere; de asemenea, femeile 
rezonează mai profund decât bărbaţii. 

Este posibil să realizaţi contactul cu aceste spirite, 
percepându-le tocmai aceste tipuri de energii. Fie- 
care persoană are o amprentă a personalităţii care 
se manifestă într-un mod unic, are anumite carac- 
teristici unice. Aţi simţit vreodată că în casa voastră 
s-ar mai afla cineva? Aţi intrat vreodată într-o casă 
în care să simţiţi prezenţa unei alte fiinţe, chiar dacă 
nu i-aţi perceput încă prezenţa fizică? Sau vă aflaţi 
în bucătărie, pregătind cina şi auziţi uşa deschizân- 
du-se: fără a vă folosi raţiunea, puteţi identifica cine 
a sosit. Un alt exemplu este atunci când ajungeţi 
într-o cameră plină de oameni şi puteţi simţi starea, 
dispoziţia generală a celor aflaţi acolo. 

La fel, atunci când cei dragi decedați vă stau pe 
aproape, au aceeaşi amprentă specifică pe care voi o 
puteţi percepe. Conducând şedinţele prin care contactez 
spiritele persoanelor decedate, am descoperit că 90% 
dintre clienţii mei ştiu deja cine se află lângă ei - vin la 
mine doar pentru a le confirma acest lucru. Din anu- 
mite motive, ei nu pot avea încredere în propria intuiție 
şi au nevoie de confirmarea unui aşa-zis „expert”. 

Vă puteţi imagina cât de dificil este pentru un 
medium profesionist să ţină astfel de şedinţe la televi- 
zor, în workshop-uri sau în emisiunile radio! De cele 
mai multe ori, când mă aflu într-o astfel de situaţie, nu 
fac decât să mă bazez pe intuiţie şi pe ceea ce simt. Şi de 
cele mai multe ori, clienţii îmi spun: „Da, exact aşa este!” 
Evident că mi-a luat mult timp de practică, de rugăciune, 
de meditații, multe încercări şi greşeli, până să ajung la 
acest nivel. Speranţa mea este ca toţi oamenii să ajungă 
la acea stare de adevăr şi la acest nivel de percepere. 


Căile prin care puteți simţi 
prezenţa unui spirit 


lată câteva dintre căile prin care puteţi lua 
legătura cu îngerii voştri sau cu spiritele persoanelor 
care v-au fost dragi şi acum sunt decedate: 


e  Percepând mirosul parfumului lor preferat 
sau alt miros distinctiv. 


e Având o senzaţie plăcută, ca atunci când 
cineva vă mângâie părul, vă protejează sau 
vă îmbrățișează. 


e  Percepând prezenţa unui spirit care se află 


lângă voi, poate chiar văzând o urmă pe 
canapeaua sau patul pe care a stat. 

° Simţind o schimbare de presiune, o senzație de 
greutate pe cap sau o senzație asemănătoare 
celei când sunteți scoşi afară din apă. 


De asemenea, puteţi avea următoarele senzaţii: 
e Schimbări de temperatură. 
e O senzație subtilă de fericire şi de euforie. 


e Un sentiment puternic că această experienţă 
este reală, chiar dacă nu este altcineva să 
v-o confirme. 


e Un sentiment de familiaritate, ca şi cum 
persoana dragă decedată vă este alături. 


Adevăratele experienţe angelice vă conferă un 
sentiment de plăcere, de căldură, de siguranţă, de 
iubire, în timp ce acelea false vă fac să vă temeţi, 
să vă îngrijoraţi. Aceste percepții false sunt date de 
entităţile decăzute, care se tem să meargă spre Lumina 
Divină după moarte, fie că sunt foarte ataşate de anu- 
mite bunuri terestre, fie că se tem de Judecata Divină, 
pentru a nu fi trimise în lad. Mai multe informaţii 
privind acest subiect puteţi citi în cartea mea „Calea 
Lucrătorilor întru Lumină”. 

Un subiect delicat este acela privind spiritele 
foarte legate de pământ, care se apropie de oameni cu 
diferite motivații sexuale. Am întâlnit multe persoane 
văduve, care au continuat relaţiile intime cu foştii soţi 
/ fostele soţii decedate. Dar această situaţie este diferită 
de cea din rândul mişcării New Age, care încurajează 
raporturile sexuale cu entităţi necunoscute din lumea 
spiritelor. Consider că aceste schimburi sau aceste 
contacte frânează evoluţia oamenilor, deoarece un 
înger sau o entitate foarte elevată nu ar face niciodată 
asemenea favoruri oamenilor. Mesajele pe care le-am 
primit în acest sens ne avertizează că acest tip de 
activităţi atrag în jurul nostru entităţi decăzute; ele ne 
pot pune bariere în crearea unor noi relaţii, aşa cum 
ar fi normal, aici, pe pământ. 

Acest tip de entităţi neelevate vă vor goli sufletul, 
în timp ce contactele cu îngerii vi-l umplu de bucurie 
şi de iubire. Energiile angelice vă vor da aripi; veţi 
simţi o stare de bine şi de armonie, fără să realizaţi 
de unde provine sau vă va cuprinde un sentiment 
de fericire. Prezenţa unui înger sau a unei persoane 
dragi decedate vă va apărea ca familiară; o puteţi 
distinge prin faptul că este însoţită de o senzaţie de 
îmbrăţişare, de mângâiere, de schimbare a presiunii 
sau de un miros specific. 

Vă puteţi testa intuiţia şi puteţi observa cum 
reacţionaţi în astfel de situaţii. De exemplu: să pre- 

supunem că simţiţi dintr-o dată nevoia de a vă muta 
în altă parte. Vă întrebaţi cum v-ar afecta această 
schimbare familia, prietenii, cariera. Chiar dacă unele 
dintre aceste aspecte nu vă sunt clare, imaginaţi-vă 
viitorul în acest fel. Imaginaţi-vă cum ar fi dacă aţi 
rămâne unde sunteţi şi concentraţi-vă pe sentimen- 
tele pe care le aveţi. Vă este inima împlinită, tristă, 
bucuroasă? Există părţi ale corpului care sunt relaxate 
sau încordate ca urmare a imaginilor închipuite? 

Apoi comparaţi cu starea psihică şi afectivă pe 
care le aveţi atunci când vă imaginaţi cum ar fi acolo 
unde vreţi să plecaţi. Sentimentele sunt călăuze foarte 
bune ale sufletului şi ale Voii Domnului. 


Cum să vă dezvoltați clarvederea 


Dacă în mod obişnuit nu aveţi dezvoltate anu- 
mite sensibilităţi, puteţi utiliza diverse metode pentru 
a vă deschide canalul de comunicare cu Cerul. Atunci 
când veţi reuşi să vă dezvoltați anumite percepții, veţi 
constata că viaţa vi se va îmbogăţi, iar relaţiile vor 
deveni mai profunde; veţi simţi că sunteţi plini de 
iubire divină şi că puteţi înţelege oamenii mai uşor, 
că aţi devenit mai echilibraţi şi sunteţi mai apți de a 
vă urma intuiţia. 

lată câţiva paşi pe care-i puteţi urma pentru a vă 
spori clarvederea: 


- Dormiţi având alături cristale de cuarț purifi- 
cate. Lăsaţi cristalul la soare timp de cel puţin patru 
ore, pentru a-i fi înlăturate orice amprente rămase 
de la alte persoane. Apoi, puneţi unul sau mai multe 
din aceste cristale la capul patului în care dormiţi. 
Puteţi, de asemenea, să le puneţi şi deasupra patului. 
Cu cât este mai aproape de voi, cu atât efectul este 
mai puternic. 


Cu timpul, devenind mai sensibili, va trebui 
probabil să mutaţi cristalul, să nu mai fie orientat spre 
voi. Va fi probabil nevoie şi să îl repoziţionaţi într-un 
loc mai îndepărtat de pat. Persoanele cu clarvedere 
au uneori chiar insomnie atunci când cristalele sunt 
foarte aproape de locul în care dorm. 


- Utilizaţi pentru aromoterapie esenţa de 
trandafir roz. Aroma trandafirului roz vă activează 
chakra inimii, care este centrul energetic ce guvernează 
clarvederea. Ţineţi un trandafir roz în preajma voastră 
pentru a-l putea mirosi; sau utilizaţi pentru aromoter- 
apie ulei din trandafir roz şi inspirați cât mai des din 
mirosul emanat de acesta. 

- Purtați un medalion din cuarț roz. Aseme- 
nea trandafirului roz, şi cuarțul roz are proprietatea 
de a activa chakra inimii. Această frumoasă piatră 
corespunde chakrei inimii. Pe lângă amplificarea clar- 
vederii, cristalele de cuarț roz vă pot ajuta şi în viața 
afectivă. 


- Amplificați-vă sensibilitățile prin exerciții 
de atingere. Închideți ochii şi luați un obiect de pe 
masă. Pipăiţi-l încet, remarcând toate detaliile aces- 
tuia: mărimea, structura, compoziţia etc. Ajutat de 
un prieten de încredere, schimbaţi aceste obiecte cu 
altele şi investigaţi-le şi pe acestea. Puteţi să vă folosiţi 
toate simţurile şi fiţi atenţi la toate senzațiile pe care 
le aveţi. 


- Întreţineţi corpul cu exerciţii fizice şi mân- 
care uşoară. Atunci când vă simţiţi obosiţi sau 
epuizați, vă este mai greu să discerneţi senzațiile şi 
trăirile avute. Exerciţiile fizice precum mersul „desculţ 
prin iarbă”, alergatul, exerciţiile yoga etc. — vă pot 
ajuta să desluşiţi mai uşor mesajele Cerului. Acelaşi 
lucru se întâmplă şi dacă mâncaţi mai uşor. Stările de 
oboseală şi de îmbuibare vă pot bloca comunicarea 
cu entităţile divine. Orice vă poate face corpul să se 
simtă bine -inclusiv masajul, somnul, băile — vă ajută 
să vă amplificaţi percepțiile. 

Autoprotecţia 


Persoanele cu clarviziune se pot adeseori plânge 
că sunt mult prea sensibile. „Absorb energiile malefice 
din problemele celorlalţi” şi „Mă simt copleşit uneori, 
pentru că preiau toate emoţiile celorlalţi”. Sunt două 
dintre cele mai des întâlnite observaţii. 

Adeseori, persoanele cu clarvedere îmbrăţişează 
meserii în care au foarte multe contacte cu oamenii. 
Medicii, masorii, bioterapeuţii, consilierii, iată doar 
câteva exemple de astfel de profesii. Şi atunci când 
cei care practică aceste meserii sunt foarte pasionaţi, 
trebuie să aibă grijă să nu preia din emoţiile şi energi- 
ile negative ale „clienţilor” lor. 

Există două căi de a ne proteja în aceste situaţii: 
măsurile preventive şi activităţile de curăţare. Măsurile 
preventive presupun curăţarea corpului şi sufletului 
de orice energii malefice. Activităţile de curăţare pre- 
supun eliminarea oricăror tipuri de energii malefice 
pe care le-aţi absorbit, inclusiv pe cele generate de 
voi înşivă. 


Protecţia împotriva energiilor malefice 


Măsurile preventive sunt asemenea măsurilor de 
contracepţie, în sensul că nu pot fi 100% sigure, dar 

asigură o importantă protecţie persoanei. Sunt zeci 
de căi de a ne asigura autoprotecţia, din care eu voi 
prezenta doar două: 


1. Muzica. Îngerii spun că muzica este asemenea 
unui ecran fizic ce ne înconjoară cu energie protec- 
toare. În situaţiile stresante, este bine să ascultăm un 
fond muzical plăcut. 

Muzica nu este doar o măsură preventivă, ea 
este şi o modalitate eficientă de curăţare. Arhanghe- 
lul Sandalfon este îngerul muzicii şi el cooperează 
cu Arhanghelul Mihail pentru a înlătura energiile 
malefice şi efectele negative ale acestora. Chemaţi-l 
pe Sandalfon pentru a vă ajuta în alegerea celui mai 
potrivit tip de muzică, în diverse situaţii cu care 
vă confruntaţi. Pregătiţi un CD cu muzică pentru 
momentele de meditaţie şi rugaţi-l pe Sandalfon să 
vă ajute ca, pe acel fond muzical, să vă curăţaţi de 
energiile malefice. 


2. Lumina roz. Îngerii m-au învăţat această 
metodă, într-o zi când eram la o şedinţă de gimnastică 
aerobică. Vorbeam cu o femeie pe care n-o mai întâl- 
nisem niciodată. Ea începuse să-mi povestească despre 
numeroasele operaţii pe care le suferise. Am ştiut că 
avea nevoie să se descarce. Totodată, ştiam că emană 

- prin acea nesfârşită relatare despre bolile ei — energii 
malefice. Mi-am chemat în gând îngerii în ajutor. Ei 
m-au sfătuit să-mi imaginez că mă aflu într-un tub 
luminos de culoare roz, ca şi cum m-aş afla într-un 
tub de ruj. Acest tub trebuie să se extindă deasupra 
capului şi mai jos de tălpi. „Nu ţi-a plăcut niciodată 
să te protejezi cu lumină albă - mi-au amintit îngerii 
- deoarece simţeai că realizează o barieră între tine şi 
ceilalți. De vreme ce misiunea vieţii tale implică în 
primul rând interacţiunea cu ceilalţi (aşa cum a fost 
şi în ultima mea întrupare ), trebuie să renunţi la a 
te mai proteja cu lumină albă şi să o înlocuieşti cu 
lumină roz.” 

Cuvintele lor erau adevărate. Deşi ştiam multe 
lucruri despre metodele de protecţie, rareori le folo- 
seam, deoarece consideram că trebuie să fiu foarte 
apropiată de clienţii mei. Din acest motiv, adeseori 
mă simţeam epuizată sau mă încărcam cu prob- 
lemele lor. 

Îngerii mi-au amintit: „Observă cât de diferită 
este această lumină roz. Imaginează-ţi cum radiază 
energie divină spre această femeie. Imaginează-ţi 
apoi cum emană raze de lumină şi spre propria ta 
fiinţă. În felul acesta poţi fi prezentă fizic, poţi ajuta 
persoana de lângă tine şi nu în ultimul rând te poţi 
autoproteja.” 

Incepând din acea zi, am folosit această tehnică 
de protecţie cu lumină roz, având rezultate foarte 
bune. Mulţumesc îngerilor! 


Curăţarea 


Uneori ne simţim obosiţi sau deprimaţi, fără 
să ştim de ce. De cele mai multe ori, preluăm din 
energiile malefice ale altor persoane cu care intrăm 
în contact. Dacă aveţi meserii în care interacţionaţi 
cu oamenii, expunerea la acest fel de energii malefice 
este ridicată şi este extrem de important să vă curăţaţi 
în mod regulat de aceste energii. 

lată metodele de curăţare pe care vi le propun: 


1. Plantele. Probabil că cea mai uşoară cale de a ne 
curăța de energiile malefice din noi ne este dăruită de 
Mama Natură. Aşa cum plantele transformă dioxidul 
de carbon în oxigen, tot aşa ele transformă şi energiile 
grosiere, malefice, în energii subtile, benefice. 

Îngerii ne sfătuiesc să ţinem câte o plantă la 
capul patului - un ghiveci pe noptieră poate face 
minuni în timpul somnului! Plantele absorb acele 
energii malefice pe care le-am acumulat de-a lungul 
întregii zile şi le trimit în eter. Nu vă temeţi, acestea 
nu vor afecta planta! 

Dacă lucraţi cu oamenii, în special ca terapeut 
sau consilier, aduceţi plante la locul de muncă. Reali- 
zând acest lucru, vă veţi simţi revigoraţi la sfârşitul 
zilei. 

Îngerii ne învăţă că plantele cu frunze mari 
sunt cele mai bune, deoarece ele absorb cel mai bine 
energiile malefice. Aşadar un ficus sau un filoden- 
dron ar fi o alegere foarte bună. Evitaţi frunzele mici 
şi ascuţite la plantele care vă înconjoară. Interesant 
este că şi în Feng-Shui - străvechea artă chinezească a 
amenajărilor interioare — se recomandă, de asemenea, 
să staţi departe de plantele cu frunze mici şi ascuţite. 
Se pare că aceste frunze nu emană energii benefice. 


Tăierea stringurilor din eter. Oricine lucrează 
cu alţi oameni, fie profesional, fie în timpul liber, 
ar trebui să ştie despre tăierea acelor stringuri ce se 
formează între oameni în eter. În general, atunci 
când o persoană manifestă faţă de voi o formă de 
ataşament bazată pe frică (se teme că o veţi părăsi, 
crede că sunteţi singura ei sursă de energie şi fericire), 
se realizează un string, o legătură energetică între acea 
persoană şi voi. Această legătură este vizibilă pentru 
orice clarvăzător şi palpabilă pentru orice persoană 
intuitivă. 

Prin acest string, energia circulă între cele două 
persoane. Atunci când o persoană şi-a format un 
ataşament faţă de voi, ea vă poate fura energie prin 
acest cordon energetic. Puteţi să nu vedeţi acest cor- 
don, dar cu siguranţă îi veţi simţi efectele: vă veţi 
simţi obosiţi, trişti, epuizați fără a şti de ce. Ei bine, 
este din cauză că altă persoană vă fură din energie 
prin acest cordon. 

Aşadar, de fiecare dată când ajutaţi pe cineva — 
sau atunci când vă simţiţi fără putere, obosit, supărat 
-este bine să „tăiaţi” toate stringurile energetice ma- 
lefice create între voi. Nu înseamnă să respingeţi ori 
să abandonaţi persoana, tăind aceste legături male- 
fice. Eliminaţi doar partea disfuncţională, teama, 
dependenţa din acea relaţie. Partea de iubire a relaţiei 
rămâne. 

Pentru a tăia aceste stringuri malefice, rostiţi 
mental sau cu voce tare următoarele: 


„Arhanghele Mihail, te chem în ajutor acum! 
Te rog să tai legăturile bazate pe teamă, prin 
care mi se fură energia şi vitalitatea. 

Îți mulțumesc!” 


Apoi păstraţi tăcerea pentru câteva momente. 
Respiraţi şi inspirați profund şi rar, deoarece respiraţia 

permite îngerilor să vă vină în ajutor. Probabil veţi 
simţi cum se taie acel string. 

Persoanele de la celălalt capăt al stringului 
nu vor realiza ceea ce se întâmplă şi vă vor privi la 
fel ca înainte. Poate veţi primi chiar telefoane cu 
replica „tocmai mă gândeam la tine” sau e-mail-uri 
de la aceste persoane ataşate de voi. Nu uitaţi, în 
aceste situaţii, că nu voi sunteţi sursa lor de energie, 
ci Dumnezeu. Stringul se va forma la loc în timp, 
din cauza comportamentelor de ataşament ale per- 
soanelor, de aceea tăiaţi-l ori de câte ori este nevoie. 


3. Curăţarea energiilor. Atunci când ne facem 
griji pentru cineva, când ne învinovăţim pentru prob- 
lemele cuiva sau primim mesaje de la cineva care 
este afectat din punct de vedere emoţional, putem 
să preluăm din acele energii malefice. Toţi facem 
aşa, mai ales luptătorii întru lumină, care sunt atât 
de concentrați în a-i ajuta pe ceilalţi, încât nu mai 
au grijă de ei. Îngerii ne oferă metode prin care să ne 
păstrăm echilibrul energetic. Ei vor ca noi să ajutăm 
alte persoane, dar fără a ne face nouă înşine rău. 
Trebuie să învăţăm să primim ajutorul îngerilor în 
astfel de situaţii. Mulţi luptători întru lumină sunt 
minunaţi în a-şi oferi ajutorul altora, dar nu se pricep 
să primească ajutor. 

Este o metodă care ne învață cum să ne echilibrăm 
energiile. Pentru realizarea ei, chemați îngerii în aju- 
torul şi spuneți mental: 


„Arhanghele Mihail, te chem în ajutor 
pentru a mă curăța de efectele negative ale 


fricii!” 


Vizualizaţi apoi cum apare Arhanghelul Mihail. 
El va fi însoţit de mai mulţi îngeri. Imaginaţi-vă cum 
Arhanghelul Mihail ţine în mâna sa un tub, asemănător 
cu cel al unui aspirator, pe care-l va pune deasupra 
capului vostru (unde este ultima chakră). Trebuie să vă 
decideţi în privinţa vitezei de curăţare: rapidă, medie 
sau lentă. Tot voi va trebui să-l ghidaţi unde să pună 
tubul în timpul procesului de curăţare a energiilor. 
Direcţionaţi-l mental înăuntrul capului, al corpului 
vostru şi în jurul tuturor organelor. Curăţaţi fiecare 
parte a corpului, până la degete. 

Puteţi vedea sau simţi cum se desprinde energia 
malefică din fiinţa voastră şi trece prin acel tub, la fel 
ca atunci când aspiraţi un covor. Vizualizaţi acest tub 
de curăţare până simţiţi că nu mai există nicio energie 
negativă în fiinţa voastră. 

După ce v-aţi curăţat, Arhanghelul Mihail va 
revărsa în fiinţa voastră lumină albă, divină. Aceasta 

este o formă de a umple cu energie benefică locurile 
rămase goale după curățarea de energiile negative. 

Această tehnică este una dintre cele mai efi- 
ciente. Eu o folosesc foarte des. O puteți folosi, de 
asemenea, şi pentru alții. Chiar dacă nu simțiți nimic 
în timpul acestui proces, fiţi siguri că el se desfăşoară. 
Marea majoritate a oamenilor constată, după apli- 
carea acestei metode, o uşurare imediată, o stare de 
bine şi de armonie. 


Exersaţi-vă simţurile! 


Numai prin practică vă veţi putea dezvolta 
sensibilităţile şi veţi putea înţelege mesajele primite 
în diverse moduri. Dacă vă veţi adăuga la repertoriul 
spiritual puterea gândurilor, veţi avea două căi de 
recepţionare a mesajelor divine. În capitolul următor, 
vom analiza puterea conştientizării gândurilor trimise 
din Ceruri. 


80 


Cum să recunoaştem şi să 
primim idei divine şi gânduri 
profunde? 


tunci când ştiţi că un lucru este aşa, fără să 

dp ji de unde cunoaşteţi asta, putem vorbi 

de clarcunoaştere. Poate că şi aţi trecut prin situaţii de 

genul acesta: discutaţi în contradictoriu cu cineva pe 

un subiect cu care nu sunteţi foarte bine familiarizați, 

dar ceva din interiorul dumneavoastră vă determină 

să susţineţi un anumit punct de vedere, chiar dacă nu 

puteţi aduce argumente în susţinerea acestuia. Atunci 

când sunteţi întrebaţi „Dar de unde ştii că este aşa?”, 
răspundeţi: „Pur şi simplu ştiu!” 

Poate chiar că aţi fost poreclit „cel ce ştie pur 
şi simplu” şi această sintagmă se confirmă. Ştiţi 
multe şi adeseori vă întrebaţi cum aţi intrat în pose- 
sia informaţiilor pe care le scoateţi la iveală la un 
moment dat. 

Mulţi inventatori, oameni de ştiinţă, autori, lideri 
şi-au utilizat darul clarcunoaşterii pentru a accesa noi 
idei. Thomas Edison, de exemplu, spunea „Progresul 
şi succesul decurg din gândire.” Se spune că Edison 
şi alţi mari inventatori meditau până primeau acele 
mesaje şi idei inspiratoare. 

Diferenţa dintre cineva care primeşte adeseori 
astfel de informaţii şi cineva care doar beneficiază de 
ele este dată de capacitatea de a accepta să fii util şi 
special pentru ceilalţi. Mulţi dintre cei care accesează 
astfel de informaţii nu le transmit şi altora. Toată 
lumea cunoaşte lucrurile acestea, îşi spun ei. Apoi, 
peste doi ani, constată că acea idee strălucită pe care 
au avut-o a fost continuată şi prezentată de alte per- 
soane. Aşadar, cei care primesc mesaje divine sub 
forma gândurilor, a ideilor sau a revelaţiilor, trebuie să 
le considere ca şi cum ar fi informaţii unice, care pot 
constitui răspunsul la întrebările pe care le-au pus. 

Să presupunem că L-aţi rugat pe Dumnezeu să 
vă ajute în schimbarea serviciului şi să lucraţi pe cont 
propriu. Primiţi apoi ideea unui serviciu prin care 
să-i ajutaţi pe ceilalţi şi această idee vă tot reapare 
în minte (două caracteristici ale ideilor trimise de 
îngeri). Veţi medita, vă veţi gândi asupra ei. 

Am descoperit că cei care primesc astfel de idei 
de la îngeri nu petrec prea mult timp în faţa calcula- 

torului sau la birou, ci stau mult timp în natură. Mulți 
dintre aceştia se străduiesc să realizeze un echilibru 
în viața lor între muncă, familie, spiritualitate, relații, 
momente de recreere. Aceasta deoarece ştiu că scurtele 
momente în care ne concentrăm asupra unor lucruri 
frumoase ne ajută să ne relaxam mintea şi să per- 
cepem mai uşor ideile şi mesajele divine. 


Raţionament şi discernământ 


Cei care preferă un „stil de gândire” ce vizează 
comunicarea cu îngerii, au în general un nivel de 
inteligență mai ridicat. De altfel, ei sunt de cele mai 
multe ori mari amatori de lectură, au o paletă foarte 
largă de interese, ceea ce le măreşte coeficientul de 
inteligenţă. 

Una din modalităţile de a vedea dacă s-a ajuns 
la acel nivel intelectual este de a observa dacă per- 
soana e capabilă să diferenţieze singură când să-şi 
folosească discernământul şi când să se bazeze pe 
judecată. Există diferenţe majore între aceste două 
comportamente intelectuale. 

Să începem printr-un exemplu privind fuma- 
tul. Sunteţi cu siguranţă conştient de multiplele 
consecinţe negative ale acestui viciu. Discernământul 
vă va spune: „Nu sunt atras(ă) de fumat sau de 

fumători. Nu-mi pasă de fumul de ţigară sau de 
efectele acestuia.” Judecata vă va spune „Fumatul 
dăunează. Fumătorii fac rău şi altora.” Observaţi 
diferenţele. Una operează conform Legii Atracţiei, 
care cere doar să-ţi onorezi preferinţele personale, fără 
a eticheta sau a critica. 

La fel, atunci când sunteţi siguri că ideile pe 
care le aveţi provin de la ghizii dumneavoastră 
spirituali, fiţi atenţi la aceste mecanisme interne ale 
discernământului. Vechea povaţă „dacă te îndoieşti, 
atunci nu lua hotărâri” este plină de înţelepciune. 
Poate că nu este nevoie să renunţaţi sau să respingeţi 
o idee, poate trebuie doar să regândiţi şi să revizuiţi 
anumite aspecte ale acesteia. 

Puteţi căuta specialişti în domeniu care să vă 
facă o expertiză. Puteţi să-l rugaţi pe Dumnezeu şi pe 
îngeri să vă conducă spre astfel de persoane şi veţi 
vedea cât de repede le veţi întâlni. 

Eu am experimentat acest lucru atunci când am 
vrut să scriu o carte despre hrana vegetariană. Ştiam 
că trebuie să găsesc un colaborator care să fie specialist 
în nutriţionism, dar să aibă şi deschidere spirituală şi 
să fie adept al vegetarianismului. Cu încredere totală 
i-am adresat lui Dumnezeu rugămintea să găsesc o 
astfel de persoană. Peste trei săptămâni, am cunoscut 
la seminariile mele o nutriționistă pe nume Becky 

Prelitz. Venise să mă asculte, deoarece era interesată 
de tehnicile şi viața spirituală. Era exact persoana pe 
care o căutam! Cu cât discutam mai multe cu ea, cu 
atât mă convingeam că era persoana de care aveam 
nevoie. Astăzi, Becky şi soțul ei sunt buni prieteni 
de-ai familiei mele, iar cartea noastră a fost publicată 
în S.U.A. în anul 2001 („Să ne hrănim cu lumină: 
trecerea de la vegetarianism la hrană Spirituală”). 


Modalităţi de percepere a ideilor divine 


lată câteva căi prin care este posibil ca deja să fi 
primit mesaje divine: 


e Ați cunoscut o persoană şi aveţi impresia 
că ştiţi multe despre ea, fără să fi avut cu 
aceasta vreo discuţie anterioară. 


e Constataţi că aveţi informaţii în legătură 
cu un subiect despre care nu aţi citit nimic 
până atunci. 


e Ați avut o premoniţie în legătură cu ceva (o 
problemă de afaceri, o excursie de relaxare, 
o relaţie) şi aceasta s-a adeverit. 

° Ați avut o idee pentru o afacere, o carte sau 


o invenție. Aţi pus în practică acea idee şi 

ați descoperit că era foarte bună. Sau nu ați 
ținut seama de acea idee şi mai târziu ați 
constatat că altcineva a pus-o în practică şi 
a avut mare succes. 


e V-aţi pierdut actele, cheile, portofelul 
şi când v-aţi întrebat îngerii unde sunt 
acestea, aţi primit instantaneu răspunsul, 
mergând direct la ele. 


Adevărata clarcunoaştere este benefică şi se 
repetă. Ni se relevă prin diverse căi, pentru a ne putea 
îmbunătăţi viaţa. Chiar dacă o idee vă poate face 
bogaţi şi celebri, aceasta este partea sa care urmăreşte 
beneficiile şi nu motivaţia care a stat la baza punerii 
ei în practică. De fapt, de cele mai multe ori, ideile 
altruiste aduc indirect beneficii posesorilor lor. 

Editorul şi mentorul meu, Louise L. Hay, mi-a 
povestit că situaţia sa materială s-a îmbunătăţit atunci 
când a început să se preocupe cum i-ar putea sluji pe 
ceilalţi şi nu cum ar putea face bani. Când am apli- 
cat şi eu aceleaşi principii în viaţă, am remarcat că 
acestea mi-au adus un nivel ridicat de fericire, mi-am 
îmbunătăţit cariera şi implicit veniturile. 

Adevăraţii mentori te ajută să faci ceva ce-i poate 
ajuta pe alţii, în aşa fel încât oamenii să te descopere 

în calitate de cumpărători, de clienți, de sponsori, 
de cursanți, de editori etc. Această forță vine de la 
Dumnezeu, care ne cunoaşte talentele, pasiunile, 
interesele şi astfel acestea pot sluji altora. În tim- 
purile biblice, banii erau numiţi talanți; cu siguranță 
şi voi ați primit talanți şi talente, pe care le puteți 
valorifica. 

Oamenii cu capacități de clarcunoaştere 
nu-şi „flutură” ideile în față noastră. Nu! Fi ne 
dau instrucțiuni complete, pas cu pas, cum să le 
putem pune în practică. Trebuie doar să înțelegem 
că Dumnezeu ne dezvăluie treptat ceea ce avem de 
învăţat. Putem primi informaţiile prin care aflăm 
ce trebuie să facem, pe diverse căi (senzaţii, viziuni, 
cuvinte, vise etc.). De multe ori, aceste mesaje par a 
fi neînsemnate: telefonează acestei persoane, scrie o 
scrisoare, mergi la întâlnire, citeşte această carte etc. 
Dacă urmăm acest mesaj şi trecem de primul pas, 
atunci în aceeaşi manieră vom primi următorul set 
de instrucţiuni, necesare pentru pasul următor. Pas cu 
pas, Dumnezeu ne ghidează pe calea pe care trebuie 
să mergem pentru a ne putea împlini misiunea. 

Cu liberul nostru arbitru, avem posibilitatea de 
a urma sau de a nu ţine seama de mesajele primite. 
Majoritatea oamenilor simt că, dacă nu urmează unul 
dintre paşii prevăzuţi de Dumnezeu, se împotmolesc, 

asemenea roţilor în noroi. Eu îi întreb întotdeauna, 
atunci când se simt blocaţi: „Ce mesaj aţi primit 
în mod repetat şi l-aţi ignorat?”. Am aflat astfel că 
acel instinct interior (pe care de cele mai multe ori 
îl evităm sau îl ignorăm, temându-ne ca nu cumva 
să fim nevoiţi să ne schimbăm viaţa) este de fapt 
răspunsul pe care-l căutăm. 

Îngerii ne oferă idei ca şi răspuns la rugăciunile 
noastre. Primim aceste mesaje divine în momente 
în care mintea noastră este receptivă, cum ar fi în 
timpul somnului, al meditaţiilor sau chiar atunci 
când privim la televizor (adică în momentele în care 
mintea tinde să fie mai relaxată). Atunci vom simţi 
un sentiment de linişte interioară şi este foarte impor- 
tant să nu-l contracarăm cu gânduri pesimiste sau cu 
îndoieli. În adâncul sufletului nostru, vom şti că acele 
mesaje sunt corecte. 


Scepticism, pragmatism şi credință 


Mai mult decât în celelalte stiluri de îndrumare 
divină, persoanele care percep mesajele creşti pe cale 
cognitivă tind să se îndoiască mai mult de adevărul 
acestora. Atunci când eşti raţional, este foarte uşor să 
devii sceptic. Credinţa pare ilogică şi se bazează pe 
multe aspecte intangibile. 

Totuşi, un om de ştiinţă, întotdeauna experi- 
mentează înainte de a trage o concluzie. Atunci când 
vă puneţi întrebarea dacă să credeţi sau nu în îngeri, 
faceţi-vă timp pentru a verifica răspunsul. De exem- 
plu, Dumnezeu şi îngerii vă aud gândurile (nu vă 
temeţi, că Fi nu le judecă!), astfel încât puteţi chema 
Cerul în ajutor, în timp ce priviţi în continuare per- 
soanele care vă sunt în preajmă. 

Cereţi în gând ajutorul îngerilor, în diverse 
aspecte personale şi profesionale ale vieţii. Apoi, fiţi 
atenţi la ajutorul pe care-l primiţi după ce lansați 
aceste rugăciuni. Poate fi un răspuns instantaneu, 
printr-un impuls sau o idee, sau printr-o situaţie de 
genul: cineva vă va oferi un articol, o carte, un jurnal, 
exact cu informaţia de care aveaţi nevoie. Cele două 
aspecte esenţiale de care trebuie să ţineţi cont sunt: 

Cereţi ajutorul entităţilor din Ceruri (deoarece 
ele ţin cont de liberul dumneavoastră arbitru şi 
nu vă vor ajuta dacă nu le-o cereţi) şi fiţi atenţi la 
răspunsurile pe care acestea vi le oferă. 

Conştientizarea ajutorului primit de la asistenții 
voştri divini este foarte diferită de cea primită de la 
oamenii în trup sau de la entităţile malefice. Falsele 
conştientizări provin din starea de grijă exagerată. 
Adevărata inspiraţie divină vine în mod firesc şi natu- 
ral pe căile iubirii. 

Am descoperit că toate persoanele cu clar- 
cunoaştere au avut experienţe cu persoane dragi dece- 
date, experienţe prin care le conştientizau prezenţa, 
fie că le-au fost bunici, părinţi sau buni prieteni. Fără 
a vedea sau a simţi prezenţa acestor persoane dece- 
date, cei cu clarcunoaştere au modul lor propriu prin 
care le percep în preajmă. Ei ştiu pur şi simplu acest 
lucru. Fără a fi conştienţi de cum se realizează acest 
proces, clarcunoscătorii primesc adeseori informaţii 
şi mesaje de la spiritele din Ceruri. 

Şi cu cât vom învăţa să credem şi să ne ghidăm 
după astfel de informaţii, cu atât vom beneficia mai 
mult de ajutorul spiritelor din Ceruri. De exemplu, 
puteţi avea o idee să începeţi o afacere. Ideea este 
foarte bună, încât vă întrebaţi cum de nu v-a venit 
până acum. Începeţi să o puneţi în practică şi toate 
uşile vi se deschid: banii, locaţia, partenerii etc. Aface- 
rea devine rapid un succes şi astfel veţi şti că aţi fost 
ghidaţi de sfaturi divine. 


Programul de călăuzire spirituală 
In Rai, sunt foarte multe spirite care vor să vă 
ajute şi nu toate vă sunt îngeri păzitori sau protectori 


spirituali. Unele dintre aceste spirite sunt ale unor 
persoane decedate care-şi doresc foarte mult să înveţe 

şi să ajute persoanele de pe pământ. Aceste spirite 
sunt adeseori foarte dotate şi talentate şi formează 
aşa-zisul: „Program de călăuzire spirituală”. 

Pe Pământ, un mentor este o persoană compe- 
tentă şi elevată spiritual, care coordonează şi învaţă 
alţi oameni. Programul de călăuzire spirituală vă 
oferă spirite experte într-un anumit domeniu, care 
vă îndrumă şi vă ajută în ceea ce aveţi de făcut. 

Puteţi fi ajutat(ă) fie de o persoană celebră 
decedată, fie de cineva care nu a fost cunoscut şi 
acum se află în Ceruri. Oricine ar fi, este foarte fericit 
că vă poate fi de folos. Faptul că vă ajută îl împlineşte. 
„Serviciile” acestor entităţi nu costă nimic, iar locul 
de întâlnire cu ele îl puteţi stabili oriunde, chiar şi 
acasă, în pijama. 

Când am simţit prima dată nevoia de a contacta 
un mentor, am ales un anume autor pe care-l admi- 
ram enorm (nu mi-a permis să-i dau numele, conside- 
rând că aceasta nu-i va aduce decât laude pe care nu 
le merită). Aşadar, l-am rugat în gând să mă ajute să 
scriu cartea „Calea Lucrătorilor întru Lumină”. Mi-a 
acordat ajutorul imediat. Deşi nu-l puteam vedea, îi 
simţeam foarte bine prezenţa, auzindu-l, de aseme- 
nea, foarte clar. 

Am fost foarte plăcut surprinsă că acest scriitor a 
venit să mă ajute, încât nu mai ştiam ce să zic. M-am 

bâlbâit: „Tu...tu...eşti aici?” Scriitorul mi-a răspuns: 
„Se vede că nu eşti încă pregătită. Cheamă-mă din 
nou atunci când vei fi pregătită să lucrezi cu mine.” 

În perioada aceea, abia începusem să citesc 
despre diverşi oameni ce deveniseră celebri şi faţă 
de care eu aveam un respect profund. Am constatat 
că admiraţia faţă de munca lor mă făcea să mă simt 
intimidată de ei. Mă comportam diferit în preajma 
lor, față de cum mă comportam în preajma oamenilor 
obişnuiţi. Acest fapt îmi displăcea, fiindcă ştiam că era 
o problemă legată de egoul meu. Însemna că perce- 
peam acei oameni faimoşi ca fiindu-mi superiori, cu 
alte cuvinte îi simţeam separați de mine. 

De aceea, l-am rugat pe Iisus şi pe arhangheli să 
vină în vis şi să-mi înlăture toate problemele legate 
de egoul meu, care mă fac să consider că unii oameni 
îmi sunt superiori, iar alţii inferiori. Ca întotdeauna, 
rugăciunea mi-a fost ascultată. Dimineaţă m-am 
trezit mai curată sufleteşte. Nu pot să explic cum s-a 
întâmplat. Pot doar să vă spun că s-a petrecut acea 
schimbare. Şi din acel moment, nu m-am mai simţit 
intimidată de persoanele pe care le admiram. 

Tot de atunci, m-am obişnuit să chem în ajutor 
diverşi mentori spirituali. Odată, pe când alergam, 
m-a cuprins o teribilă durere de stomac. Am cerut 
imediat ajutorul şi am fost plăcut surprinsă când 

o persoană din lumea spiritelor mi-a venit în aju- 
tor — era Jim Fixx, autorul cărţii „Cartea completă 
despre alergat.” Mi-a spus să mă concentrez asupra 
părţii superioare a corpului meu şi să nu mai adopt 
stilul alergatului „care ţopăie”. Asta înseamnă să mă 
concentrez asupra efectuării fiecărui pas. Când am 
încetat să mai dau din cap în sus şi-n jos în timp ce 
alergam, durerea de stomac m-a lăsat. Jim m-a ajutat, 
de asemenea, şi cu sfaturi privind rezistenţa şi viteza 
în timpul alergării. 

Am povestit multor persoane despre „Programul 
de Călăuzire Spirituală” şi majoritatea şi-au găsit câte 
un mentor în Ceruri. Unii dintre aceşti mentori sunt 
persoane celebre, inventatori, scriitori, vindecători, 
muzicieni care au decedat. De exemplu, un student 
din Chicago îi scrie scrisori lui Albert Einstein şi 
primeşte îndrumare din partea lui; un compozitor 
din Atlanta corespondează cu John Denver, folosind 
„dicteul automat” („persoana scrie mesajul preluat”), 
iar un arhitect din Midwest vorbeşte cu Michelangelo 
prin inspiraţie. 

Pentru a intra în „Programul de Călăuzire 
Spirituală” nu trebuie decât să vă gândiţi la o persoană 
cu care v-ar plăcea să comunicaţi. Dacă nu vă puteţi 
gândi la cineva anume, rugaţi-L pe Dumnezeu să vă 
trimită o persoană care este expertă în domeniul în 

care aveţi nevoile de ajutor (aşa cum am făcut eu 
atunci când alergam şi am avut durerea de stomac). 

Apoi, chiar dacă nu puteţi auzi, vedea sau simţi 
prezenţa acestui mentor, puneţi-i oricum o întrebare. 
Puteţi să scrieţi acea întrebare, fie pe o coală de hârtie, 
fie pe calculator, puteţi să o rostiţi cu voce tare sau 
puteţi doar să vă gândiţi la ea. Mentorul vă va auzi 
întrebarea, indiferent cum i-o veţi adresa. 

Observaţi cu atenţie răspunsurile care vă vin 
prin gândurile, cuvintele, sentimentele sau viziu- 
nile voastre. O idee ar fi să notaţi întrebările puse 
şi răspunsurile primite, asemenea unui interviu (0 
explicaţie completă despre cum se realizează „dicteul 
automat” se găseşte în capitolul următor al cărţii). 

Veţi observa în timp că, în urma răspunsurilor 
primite de la mentorii voştri, fie sub formă de cuvinte, 
de sentimente, sau de viziuni, veţi deveni mai plini 
de idei şi de intuiţii. 

Cum să ne dezvoltăm clarcunoaşterea 

De vreme ce perceperea mesajelor din Ceruri se 
face în plan subtil, prin gânduri şi idei (ca în cazul 
clarcunoaşterii), este foarte uşor să pierdem această 


modalitate de comunicare a noastră cu Cerul. Este 
posibil ca nici să nu băgaţi de seamă o inspiraţie 

sau o idee divină ce vine ca răspuns la rugăciunile 
dumneavoastră. 

Unele persoane ignoră aceste mesaje divine, 
considerând că ceea ce ştiu ei este cunoscut de toată 
lumea „Toată lumea ştie asta!” vor spune ei şi nu 
vor valorifica şi răspândi acea idee strălucită pe care 
tocmai au primit-o. Se mai întâmplă, de asemenea, 
ca unele persoane să nu transmită anumite mesaje 
divine de teamă să nu fie ridicularizate de alţii. 

Este foarte important să acordaţi atenţia cuvenită 
tuturor ideilor ce vă vin în minte, inclusiv gândurilor 
repetitive. Îndrumarea divină ia de obicei forma unor 
sugestii care se tot repetă şi ni se relevă în diverse 
moduri, inclusiv prin scurtele momente de inspiraţie. 
Una dintre cele mai bune căi de a fi atenţi la modul 
în care vi se relevă îndrumarea divină este aceea de 
a ţine un jurnal în care să notaţi conversațiile, ideile 
şi gândurile care vă vin. Aici puteţi trece intervi- 
urile cu Sinele vostru Superior, poate chiar sub forma 
întrebărilor şi răspunsurilor. În felul acesta, puteţi 
scoate la iveală mai multe informaţii neconştientizate 
de până atunci. 

Atunci când primiţi un răspuns, nu vă îndoiţi de 
adevărul său. Mai bine ascultaţi-vă gândurile şi ideile 
şi aflaţi ce vor să vă transmită de fapt. Puteţi afla foarte 
multe în felul acesta, spre exemplu că „Persoana care 

v-a fost prezentată adineauri nu este cinstită”. Sau vi 
s-ar putea releva o idee privind un anumit principiu 
spiritual sau cum să vă îmbunătăţiţi afacerea. 

Ţinând un jurnal, vă puteţi evolua acurateţea 
gândurilor şi ideilor scrise în el. Vă veţi dezvolta 
capacităţile de a le identifica pe cele care sunt cu 
adevărat de la Dumnezeu. Cu siguranţă aţi trăit 
momente în care aţi ignorat anumite gânduri, pen- 
tru ca ulterior să constataţi că era bine să le fi urmat; 
v-aţi spus atunci „Ştiam eu că aşa se va întâmpla!” 
Din succese şi eşecuri veţi învăţa cum să vă urmaţi 
instinctele şi gândurile, cum să ştiţi dacă acestea vin 
sau nu de la Dumnezeu 

Am constatat adeseori că mulţi oameni raţionali 
(opuşi celor intuitivi, senzitivi) tind să-şi petreacă 
foarte mult timp la serviciu. Stau închişi birourile lor, 
în faţa calculatorului. Însă toată munca aceasta trebuie 
alternată şi cu momente petrecute în afara biroului, 
în natură, dacă este posibil. În natură, aceste persoane 
foarte raţionale descoperă că aerul curat, plantele şi 
copacii îi ajută să-şi limpezească mintea şi să-şi iden- 
tifice rostul în viaţă. În felul acesta, vor putea deveni 
mai deschişi în perceperea mesajelor divine. 

Pacea din afara uşilor biroului ne face să putem 
percepe mai uşor ideile divine, să ne auzim propriile 
gânduri. Este necesar şi util să ne luăm câte o pauză 

de relaxare, în care să lăsăm de-o parte ceasurile şi 
telefoanele. Atunci ne vom putea concentra mai 
bine asupra propriei noastre fiinţe, asupra gândurilor 
noastre, ascultând ritmul vieţii noastre interioare. 
Printre multele beneficii ale petrecerii timpului liber 
în natură, acela de a ne relaxa şi de a asculta inte- 
riorul sufletului şi al minţii noastre este extrem de 
important. Apoi, când ne reîntoarcem la serviciu, 
vom observa că randamentul nostru va fi mai bun şi 
că vom beneficia de mai multe idei inspiratoare. 


Adevărata şi falsa clarcunoaştere 


Unii oameni sunt sceptici în ceea ce priveşte 
intuiţia proprie, deoarece s-au mai încrezut în ea 
în trecut şi nu a avut rezultate bune. Este posibil să 
fi avut mai multe idei grozave la un moment dat, 
dar când au început să le pună în practică, totul s-a 
dovedit a fi un dezastru, aşa că au renunţat să mai 
creadă vreodată în intuiţia lor. 

De obicei, aceste situaţii implică două tipuri de 
explicaţii: 


1. Ideea noastră a fost de inspiraţie divină, 


dar nu am avut curajul să o punem în practică. 
Iniţial am primit ideea de inspiraţie divină printr-un 

proces ce are la bază iubirea. Dar, la un moment 
dat, pe parcursul punerii ei în practică, ne-am spe- 
riat. Această frică ne blochează receptivitatea, astfel 
încât nu mai putem primi următoarele instrucțiuni 
din îndrumarea divină şi nici alte idei creatoare; ne 
îndepărtează de calea realizării ideii inspiratoare, 
ne perturbă comportamentul şi deciziile şi astfel ne 
determină să facem greşeli. 

De exemplu, o femeie pe care o cunoşteam, 
pe nume Bernice, a avut o idee minunată despre 
cum să înceapă o afacere personală ca antrenor de 
fitness. Ideea părea perfectă, deoarece constituia o 
activitate prin care îi ajuta pe ceilalţi să-şi menţină 
forma fizică, făcea ceea ce îi plăcea şi câştiga şi bani 
din asta. Aşadar Bernice a renunţat la slujba pe care 
o avea şi şi-a deschis această afacere. În prima lună, 
a avut cinci clienţi, ceea ce a făcut ca Bernice să aibă 
bani suficienţi pentru achitarea facturilor şi să rămână 
şi cu ceva în plus. 

Totuşi, Bernice şi-a făcut griji că acest succes iniţial 
nu ar continua. Vor mai veni clienţii mei în continuare? 
se temea ea. După ce s-a îngrijorat referitor la viitorul 
ei, timp de câteva zile, Bernice a decis să-şi mai facă 
publicitate şi în ziare. Şi-a făcut, de asemenea, fluturaşi 
publicitari şi cărţi de vizită. Cheltuielile pentru aceste 
investiţii au fost destul de mari, dar Bernice hotărâse că 
„trebuie să cheltuiască bani, ca să facă bani”. 

În următoarea lună, Bernice a avut doar un 
nou client. A început să-şi facă şi mai tare griji pen- 
tru afacerea ei şi a cheltuit mai mulţi bani pentru 
a-şi face publicitate. Dar nimic din ce încerca nu 
părea să meargă şi în patru luni, Bernice a decis să 
se reîntoarcă la locul de muncă anterior pentru a-şi 
echilibra veniturile. 

Ce s-a întâmplat? s-a întrebat ea. Rememorând 
situaţia ei, am constatat că Bernice primise cu adevărat 
o idee de inspiraţie divină pentru a-şi începe afacerea. 
Acest fapt a fost confirmat şi de succesul ei iniţial — 
din prima lună. Dar atunci când Bernice a început să 
se îngrijoreze prea mult pentru afacerea ei, lucrurile 
s-au înrăutățit. Ea a încercat să forțeze lucrurile şi nu 
a băgat de seamă avertismentele primite: oricât de 
mult cheltuise, numărul clienţilor nu s-a înmulţit 
simţitor. A mărit cheltuielile, în timp ce veniturile se 
micşorau, deoarece ea a început să-şi asculte temerile 
egoului, în loc să aibă încredere în îndrumările Sinelui 
său Superior. 


2. În loc să urmăm îndrumarea divină, noi 
forțăm lucrurile sau ascultăm de opinia altor per- 
soane, ignorând Sinele nostru Superior. Uneori 
auzim ceea ce am vrea să auzim, astfel încât decidem 

că acel mesaj ar fi cel de inspiraţie divină. Aşa luăm 
decizia de a renunţa la munca pe care o avem ca să 
plecăm în Sedona, Arizona, când în realitate, Sinele 
lăuntric ne spune că ar fi mult mai bine să facem 
schimbări treptate în carieră. De multe ori, ne trădăm 
intuiţia şi facem lucruri care nu sunt spre binele nos- 
tru, deoarece ascultăm de alţii şi nu ţinem seama de 
Sinele nostru Superior. 


Adevărata şi falsa îndrumare divină prin idei 


Aşadar, cum ştim dacă o idee este sau nu este de 
inspiraţie divină? În capitolul 4 am enumerat o serie 
de diferenţe între adevăratele şi falsele îndrumări 
divine de mai multe tipuri. În ceea ce priveşte gân- 
durile, ideile, revelaţiile, se observă o serie de carac- 
teristici ale acestor îndrumări divine: 


- Consistenţa. Îndrumările divine se repetă şi 
ideile vă reapar în minte după o vreme. Chiar dacă 
vor apărea noi detalii, tema centrală se va păstra 
aceeaşi. Falsele îndrumări îşi schimbă în mod cons- 
tant structura pe parcursul timpului. 


- Motivația. Adevăratele idei divine au la bază 
motivaţia de a genera schimbări în bine. Falsele 

îndrumări au la bază motivaţia de a vă face să deveniți 
bogaţi şi faimoşi. Deşi adevăratele îndrumări divine 
pot viza şi ele anumite aspecte materiale, acestea nu 
constituie niciodată motivaţia centrală a unei astfel 
de idei, de inspiraţie divină. 


- Tonul. Adevăratele idei de inspiraţie divină sunt 
încurajatoare, motivante, stimulatoare. Vă încarcă ener- 
getic şi vă dau curajul de a „trece la treaba”. În schimb, 
falsele idei vă fac să vă pierdeţi încrederea pe parcurs. 


- Originea. Adevăratele idei de inspiraţie 
divină apar instantaneu -— asemenea unei licăriri în 
întuneric — ca răspuns la rugăciunile sau meditaţiile 
dumneavoastră. Falsele idei apar mai lent, ca răspuns 
la grijile pe care le aveţi. Atunci când primiţi o idee, 
întoarceţi-vă puţin în trecut şi observați ce anume a 
determinat-o. Dacă aţi fost îngrijoraţi în legătură cu 
ceva, egoul vostru este posibil să fi realizat o strategie 
mai puţin benefică, oferindu-vă drept răspuns această 
idee falsă. Dacă aţi meditat în pace, Sinele vostru Supe- 
rior a avut posibilitatea de a se conecta la Divinitate şi 
de a primi drept răspuns o idee corectă şi utilă. 


- Familiaritatea. O idee ce are inspiraţie divi- 
nă, de obicei, vi se potriveşte în mod firesc, natu- 

ral, înclinațiilor, talentelor, pasiunilor sau inte- 
reselor dumneavoastră. Falsele idei conţin de obicei 
informaţii din domenii de activitate cu care nu aveţi 
tangenţă şi de care nu sunteţi preocupaţi. 

Observând aceste caracteristici, vă puteţi 
îmbunătăţi capacitatea de a distinge între ideile care 
sunt cu adevărat de inspiraţie divină şi cele care nu 
sunt. Veţi şti când aţi urmat corect o cale şi vă veţi 
folosi toate resursele pentru a pune cu succes în 
practică o îndrumare divină. Pentru a obţine un nivel 
corect de percepere a acestor idei divine este necesar 
să vă păstraţi mintea curată şi să fiţi atenţi la tot ce se 
întâmplă în jurul vostru. 

Dacă veţi combina clarcunoaşterea cu abilitatea 
de a asculta Vocea lui Dumnezeu - despre care vom 
discuta în capitolul următor - veţi face ca acest pro- 
ces de comunicare cu Divinitatea să devină mult mai 
benefic şi mai util pentru dumneavoastră şi pentru 
ceilalți. 

| sorții este că eu, fost psihoterapeut, care 
am lucrat în spitale de psihiatrie, acum îi învăţ 
pe oameni cum să audă voci! Totuşi, atunci când 
ascultăm vocea lui Dumnezeu şi a îngerilor, putem 
spune că ascultăm cele mai sănătoase sunete exis- 
tente. Aceste voci ne vorbesc despre iubire şi nu des- 
pre haos, ne oferă soluţii optime atunci când ne aflăm 
într-un impas. 

Capacitatea de a asculta vocea Divinităţii poartă 
numele de claraudiţie. În acest capitol, voi explica pe 
larg ce înseamnă acest termen şi ce putem face pentru 
a ne dezvolta şi amplifica această extrasensibilitate de 
a percepe Vocea lui Dumnezeu. 

Căi prin care puteți auzi Vocea Raiului 


Este minunată şansa pe care o avem ca îngerii 
sau alte entități spirituale să ne vorbească. Poate că 
mulți dintre dumneavoastră ați trăit deja această 
experiență. Iată când şi cum vorbesc entitățile din 
Ceruri: 


e Când vă treziți, vă auziți numele strigat de 
către o voce plăcută; 


e Brusc şi neaşteptat auziți o muzică cerească; 


e  Auziţi în mod repetat o melodie, fie numai 
în mintea voastră, fie la radio; 


e  Percepeți un sunet puternic şi ascuțit în 
ureche; 


e  Auziţi o conversație în care un necunoscut 
vă spune exact ceea ce aveați nevoie să 
auziți; 


e Se întâmplă să deschideţi televizorul sau 


radioul chiar atunci când se transmite un 
mesaj important pentru voi; 

e  Auziţi vocea unei persoane dragi decedate, fie 
în mintea voastră, fie în vis; 


e Răspundeţi la telefon unei persoane dragi şi 
constataţi că aceasta chiar avea nevoie de 
ajutorul vostru; 


e  Sunătelefonul sau soneria, răspundeţi la tele- 
fon ori deschideţi uşa şi nu e nimeni, dar ştiţi 
cu siguranţă că cineva decedat încearcă să vă 
atragă atenţia; 


e O voce vă avertizează sau vă sfătuieşte în 
legătură cu ceva; 


e Căutați disperat un lucru pierdut, vă rugaţi 
să-l găsiţi şi dintr-o dată auziţi o voce care vă 
spune exact locul în care se află. 


Răspunsurile vin în urma întrebărilor 
Dumnezeu şi îngerii ne vorbesc, răspunzându-ne 
la întrebări, astfel încât putem purta permanent 


conversații cu Ei, adresându-le direct întrebări care 
ne preocupă. 

Odată am vrut să ştiu de ce o anumită mişcare 
creştină promovează ideea că trebuie să ne purtăm 
„cu frică de Dumnezeu”. Nu puteam înţelege de ce 
cuiva i-ar putea fi frică de Atotiubitorul Creator şi 
nici cum o persoană poate aspira la o mişcare cu un 
astfel de scop. Aşa că mi-am rugat îngerii să mă ajute 
să înţeleg acest sistem de credinţe. Nu la mult timp 
după ce am lansat întrebarea, am surprins la radio o 
emisiune despre acest subiect. Chiar în acel moment, 
invitatul emisiunii explica de ce oamenii trebuie să se 
teamă de Dumnezeu. Nu am fost de loc de acord cu 
explicaţia dată de el, dar am fost foarte mulțumită de 
faptul că mi s-a răspuns atât de repede la rugăminte. 

Aveţi vreo întrebare la care căutaţi răspuns 
sau există un domeniu în viaţa dumneavoastră în 
care aveţi nevoie de îndrumare? Găsiţi-vă timp şi 
întrebaţi-L pe Dumnezeu şi pe îngeri în legătură 
cu acel subiect. Păstraţi o vreme în gând respectiva 
intenţie de a adresa cerului acea întrebare şi credeţi cu 
tărie că veți şi primi răspunsul. Chiar dacă nu auziţi 
pe moment entităţile celeste că vă răspund, fiţi siguri 
că ele v-au auzit întrebarea. 

Va trebui să primiţi un răspuns la întrebarea 
pusă în zilele imediat următoare. Uneori puteţi auzi 
răspunsul sub forma unui cântec. Veţi remarca o 

anumită bucată muzicală cântată în mod repetitiv fie 
la radio, fie în mintea voastră. Răspunsul la întrebarea 
voastră ar putea sta în versurile acelui cântec. Sau 
dacă melodia vă aminteşte de cineva, ar putea fi un 
mesaj pe care acea persoană (în viaţă sau decedată) 
doreşte să vi-l transmită. 

De obicei, atunci când auzim o voce strigându-ne 
dimineaţa înseamnă că îngerii şi ghizii noştri spirituali 
vor doar să ne salute. Este mai uşor pentru ei să ne 
vorbească în acel moment al zilei, deoarece mintea 
odihnită este mai deschisă la comunicarea spirituală. 

De asemenea, suntem mai apți să ne amintim 
mesajele atunci când suntem semiadormiţi decât 
atunci când dormim. Dacă îngerii vor dori să ne mai 
comunice şi un mesaj pe lângă salut, atunci ni-l vor 
comunica îndată. Aşadar, atunci când vă auziţi strigaţi 
pe nume, nu vă neliniştiţi. Este doar o formulă de 
salut plină de iubire din partea îngerilor voştri, care 
vor să ştiţi că nu sunteţi singuri. 

Dacă, după ce aţi adresat Cerului o întrebare, 
nu primiţi niciun răspuns, ar putea fi din cauză că 
l-aţi căutat prea mult sau poate că nu vreţi să auziţi 
informaţia pe care Cerul v-o trimite, vă puteţi bloca 
perceperea acestor informaţii, deoarece nu aţi apreciat 
sfaturile şi protecţia care vi s-au oferit la un moment 

dat în trecut. În aceste situaţii, continuaţi să puneţi 
acea întrebare Cerului. Rugaţi îngerii să vă ajute să 
auziţi mesajul care vine ca răspuns. 

Una din cursantele mele, pe nume Tienna, era 
frustrată pentru că fusese la cursul meu de dezvoltare 
psihică timp de trei zile şi nu-şi auzea îngerii. Ea se 
plângea că, în timpul comunicării cu îngerii, auzea 
doar unu două cuvinte din mesaj. Spre exemplu, 
oferind o „citire a unui mesaj” pentru un coleg de-al 
ei de clasă, a auzit cuvintele „unchi” şi „accident de 
maşină”. Colegul său i-a relatat ulterior că unchiul 
murise într-un accident de maşină. „Dar eu vreau 
să aud mai mult decât unul sau două cuvinte din 
mesajele îngerilor!” s-a plâns Tienna „Vreau să am o 
conversaţie completă cu Dumnezeu şi cu îngerii”. 

Am rugat îngerii Tiennei să o ajute în această 
situaţie, iar ei mi-au răspuns: „Mai ai răbdare, Tienna. 
Cu perseverenţă şi cu răbdare ne vei auzi foarte 
curând.” l-am transmis apoi mesajul Tiennei. 

În a cincea zi de curs, Tienna a venit la mine 
entuziasmată „Îi aud! Îi aud!” a exclamat ea. Învăţase 
ce înseamnă perseverenţa şi răbdarea, nu a renunţat 
şi a reuşit să ajungă acolo unde şi-a dorit, exact atunci 
când i-au răspuns îngerii. De atunci, Tienna poartă 
foarte des discuţii cu îngerii săi, oferind apoi sfaturi 
şi informaţii clienţilor ei. 

Țiuitul în urechi 


Mulţi luptători întru lumină mi-au relatat că 
aud în urechi un sunet înalt şi ascuţit, ca atunci când 
telefonul sună ocupat sau apare o defecţiune. Este 
un sunet foarte puternic, chiar dureros. La controlul 
medical, nu apare nicio problemă a urechii, pentru că 
apariţia acestui sunet nu se datorează unei probleme 
fizice. Este de fapt o bandă de informaţii codificate în 
impulsuri electrice. Cerul transmite informaţii prin 
această bandă, care funcţionează asemenea unui com- 
puter modern conectat la internet. 

Uneori, acele sunete sunt însoţite de o senzaţie 
de furnicături în urechi, pentru că îngerii şi ghizii 
spirituali vor să vă atragă atenţia. Nu trebuie să 
înţelegeţi în mod conştient mesajul transmis prin acea 
bandă sonoră. Trebuie în primul rând să manifestaţi 
deschidere pentru a recepta mesajul. Informaţia va fi 
stocată în inconştientul dumneavoastră, de unde vă 
va influenţa acţiunile în mod pozitiv, ajutându-vă în 
împlinirea misiunii de lucrători întru lumină. 

Să nu vă speriaţi crezând că aceste sunete vin din 
surse întunecate, malefice. Sunetul arată că frecvenţa 
energetică a informaţiilor codificate provine din 
cerurile înalte şi este transmisă prin iubire. Forţele 

întunecate, ale răului, nu sunt capabile să lucreze cu 
frecvenţe sonore atât de înalte. 

Ţiuitul în urechi este de fapt un răspuns la rugă- 
ciunile dumneavoastră, o îndrumare a misiunii pe 
care o aveţi. Dacă devine prea puternic sau prea dure- 
ros, spuneţi în gând îngerilor că vă deranjează şi 
cereţi-le să-i mai reducă din intensitate. Informaţia vă 
va fi oricum transmisă; doar că va fi percepută într-o 
manieră mai „tăcută”. De asemenea, dacă acel sunet 
este însoţit de furnicături în urechi sau de senzaţia 
că v-ar trage sau ciupi cineva de urechi şi fenomenul 
devine prea dureros, rugaţi îngerii să vă ajute. Întot- 
deauna când am rugat îngerii să reducă intensitatea 
sunetelor pe care le auzeam în ureche ori să înceteze 
cu ciupitul şi trasul de urechi, am fost ascultată. Iar 
îngerii nu se simt jigniţi sau supăraţi de cererile noas- 
tre. Ei chiar aşteaptă răspunsuri de la noi, pentru a şti 
cum să ne fie de folos în comunicare. 


De unde ştiu cine vorbeşte cu mine? 
Dacă vă preocupă identitatea persoanei a cărei 
voce o auziţi, nu trebuie decât să o rugaţi să v-o 


spună. Dacă nu credeţi în răspunsul primit, cereţi 
acelei entităţi să vă dovedească cine sunt. Veţi desco- 

peri că entitatea va face sau va spune ceva care vă va 
provoca emoţii plăcute sau ceva despre care numai 
dumneavoastră ştiaţi. Iată câteva îndrumări: 


° Vocea lui Dumnezeu se aude puternic, este 
prietenoasă, o simțiți ca fiind familiară, are 
simțul umorului şi vorbeşte pe înțelesul 
vostru (o limbă internațională). 


e Arhanghelii vorbesc şi ei tare şi până la 
un punct sunt foarte formali şi direcți. Ei 
vă vorbesc mult despre iubirea divină; vă 
sfătuiesc în legătură cu misiunea personală; 
vă ajută să vă lămuriţi anumite îndoieli şi să 
vă înlăturați temerile. 


e Îngerii vorbesc uneori în stilul personajelor 
lui Shakespeare, utilizând un limbaj mai 
arhaic şi mai formal. 


e Persoanele dragi decedate ne vorbesc exact ca 
atunci când erau în viaţă, deşi vocea lor ne-ar 
putea părea acum mai puternică şi mai tânără. 
Vor folosi acelaşi vocabular şi acelaşi stil de 
vorbire obişnuit din timpul vieţii cu trup. 

e  Sinele nostru Superior ne vorbeşte prin vocea 
noastră interioară. 


e  Egoul ne vorbeşte în mod agresiv, pesimist, 
chiar depresiv uneori; de obicei, relatările 
încep cu formularea „eu”, deoarece discursul 
este egocentric. 


Cum să ne dezvoltăm claraudiţia? 


Datorită naturii noastre psihice, cu toţii avem 
această capacitate numită claraudiţie, la fel ca multe 
alte sensibilităţi. De obicei, descoperim că fiecare 
persoană are un canal principal de comunicare cu 
Dumnezeu. Unii oameni preferă comunicarea auditivă 
şi primul lucru pe care-l observă atunci când se întâl- 
nesc cu cineva este vocea acestei persoane. Alţii sunt 
preponderent vizuali şi primul lucru observat la o 
persoană este înfăţişarea acesteia, inclusiv gesturile 
şi modul ei de a se comporta. Cei care sunt prepon- 
derent senzitivi, preferă să atingă persoanele cu care 
comunică. Indivizii raţionali ştiu de la început dacă 
o persoană este inteligentă, interesantă, utilă într-un 
anumit sector, dacă are sau nu logică bună etc. 

Aceste tipologii sunt asemănătoare cu motorul 
cu patru cilindri al unei maşini. Toţi cei patru cilindri 
funcţionează şi sunt la fel de importanţi; totuşi unul 
porneşte primul, după care urmează ceilalţi. Aşadar, 
dacă vă descoperiţi principalul canal de comunicare 
cu Dumnezeu, puteţi apoi să-l dezvoltați şi prin cele- 
lalte forme de comunicare. 

Dacă sunteţi preponderent auditiv(ă), deja auziţi 
vocea lui Dumnezeu şi a îngerilor. Dar şi dacă acesta 
nu este modul vostru principal de comunicare cu 
Cerul, puteţi să vă concentrați pentru a-l dezvolta. 
Puteţi citi despre cum au primit alţi oameni, în acest 
fel, mesaje de la îngeri şi să vă întrebaţi „De ce nu au 
vorbit niciodată cu îngerii în felul acesta?” 

lată câteva metode care vă pot ajuta să auziţi 
vocea lui Dumnezeu: 


- Curăţaţi chakrele ce corespund urechii. Aşa 
cum am mai discutat, fiecare organ este guvernat de 
o anumită chakră. Tot în felul acesta, sentimentele 
sunt coordonate de chakra inimii, clarcunoaşterea 
de chakra coroanei, claraudiţia de chakrele din cele 
două urechi. Următorul capitol va vorbi despre cel 
de-al treilea ochi (chakra frontală), care este corelat 
cu clarvederea. 

Chakrele urechilor sunt localizate în interiorul 
capului, mai sus de sprânceană. Ele au culoarea roşu- 
violet, învârtindu-se în sensul acelor de ceasornic, 
deasupra sprâncenelor. Vizualizaţi sau simţiţi cum le 
trimiteţi săgeți de lumină pentru a le curăța, purifica. 
Observaţi cum se curăţă şi devin mai mari. Repetaţi 
zilnic această metodă sau ori de câte ori vă simţiţi 
blocată capacitatea de a auzi. 


- Eliberaţi-vă de încărcăturile malefice. Dacă 
aţi fost agresat verbal de alte persoane, cu siguranţă 
chakrele urechilor au fost poluate cu energii toxice 
generate de acele cuvinte malefice care v-au fost 
adresate. Cereţi în gând ajutorul îngerilor şi rugaţi-i 
să vă cuprindă cu energiile lor benefice. Puteţi să vă 
eliberaţi de acele energii malefice şi scriind pe o hârtie 
numele persoanei care v-a agresat, după care puneţi 
hârtia într-un recipient din plastic plin cu apă. Puneţi 
apoi recipientul în congelator la îngheţat. Veţi simţi 
îndată o senzaţie de uşurare. Lăsaţi recipientul acolo 
timp de cel puţin trei luni (Este o metodă eficientă de 
a ne elibera de orice problemă). 

— Redeschideţi frecvențele blocate. Atunci 
când aţi fost copil, cu siguranţă v-aţi făcut că nu 

auziţi vocea mamei, a tatălui, a profesoarei sau a 
altei persoane - inclusiv a voastră. Când eraţi copil, 
blocarea auzului pentru a nu mai putea percepe anu- 
mite mesaje neplăcute constituia singurul mecanism 
de apărare. 

Problema este că acele blocaje s-au realizat nu 
numai pentru anumite voci pe care nu mai voiaţi să 
le auziţi, ci şi pentru alte voci cu o frecvenţă asemă- 
nătoare acelora. Aşadar, acum puteţi avea probleme 
în perceperea anumitor voci din Ceruri, datorită ace- 
lor blocaje. S-ar putea să nu vă mai puteţi auzi vocea 
interioară, dacă aţi închis acest canal de comunicare 
mai demult. Din fericire, puteţi redeschide aceste 
canale, doar propunându-vă mental acest lucru. De 
vreme ce singuri aţi blocat acele frecvenţe sonore, tot 
dumneavoastră trebuie să fiți cei care să vă doriţi să 
le deblocaţi. 


- Măriţi-vă sensibilitatea faţă de sunete. Faceţi-vă 
zilnic timp să ascultați cu atenţie sunetele din jurul 
vostru. Spre exemplu, ascultați ciripitul unor păsări, 
râsul unor copii, motoarele maşinilor, bătaia vântului 
etc. 

Fiţi atent(ă), de asemenea, la sunetele ce însoțesc 
comportamentele oamenilor, ca atunci când dau 

pagina unei cărţi, scriu sau respiră. Fiind atenţi la 
sunetele subtile şi mai puţin subtile din jurul vostru, 
vă puteţi creşte sensibilitatea faţă de vocile îngerilor 
şi ghizilor spirituali, putând ulterior să le percepeţi 
mai uşor. 


- Protejaţi-vă urechile. Odată ce vă veţi dez- 
volta sensibilitatea auditivă faţă de vocile îngerilor, 
veţi constata că sunetele foarte puternice şi zgomotele 
vă deranjează mai mult decât vă deranjau înainte. Va 
fi nevoie să vă acoperiţi urechile atunci când un avion 
aterizează şi să evitaţi rândurile din faţă la un concert 
de muzică rock. Va trebui, de asemenea, să vă rugați 
prietenii să vorbească mai încet la telefon, să rezervaţi 
mese la restaurant în zone mai liniştite şi camere la 
hotel poziţionate mai departe de lift sau de maşina 
de făcut gheaţă. 


- Întrebaţi-vă îngerii. Unii oameni au îngeri mai 
tăcuţi şi spirite însoţitoare introvertite. Aşa cum faceţi 
şi atunci când comunicaţi cu o persoană în trup, tot 
la fel nu trebuie să vă temeţi să cereţi spiritelor să vă 
vorbească mai tare, dacă nu le auziţi. Prietenii noştri 
din ceruri vor să comunice cu noi şi pentru asta au 
nevoie de cererile noastre oneste care să-i ghideze. 

Mama mea, Joan Hannan, avea dificultăți în a-şi auzi 
îngerii, astfel încât i-a rugat să-i vorbească mai tare. 
Dar nici după aceea nu i-a auzit, dar a insistat: „Vă 
rog, vorbiţi-mi şi mai tare” Apoi a auzit vocea bunicii 


ei spunându-i clar „Sunt aici!”. Străbunica voia de 
fapt să-i spună „Nu trebuie să ţipi — stau chiar lângă 


tine. Eu te pot auzi foarte bine!”. 


Puteţi deţine mereu controlul asupra comunicării 
dumneavoastră cu Dumnezeu şi, dacă vreţi ca Cerul 
să vă vorbească mai tare sau mai încet, nu trebuie 
decât să-i cereţi acest lucru. În capitolul următor, vom 
explora lumea clarvederii şi vom identifica modalităţi 
de dezvoltare a capacităţii de a vedea îngerii. 

Cum să ne vedem îngerii? 


A 
p vor să interacționeze cu noi şi vizual — aşa 


cum o fac şi prin alte căi: auditive, prin gânduri, 
prin sentimente etc. Îngerii ne ajută să comunicăm 
cu ei făcându-şi simțită prezenţa atunci când ne sunt 
în preajmă. Cartea mea „Viziuni cu îngeri” (vol. I şi 
II) conţine zeci de poveşti despre viziuni ale unor 
oameni în care apăreau îngerii. 


Cum este să vezi un înger? 


Mulţi dintre cursanţii mei înţeleg greşit faptul 
că a fi clarvăzător înseamnă să vezi îngerii asemenea 
unor fiinţe umane, ca figuri individuale şi tridimen- 
sionale. Ei se aşteaptă ca aceste viziuni să vină „din 
afara capului lor”, în loc să le vadă cu ochii minți. 

Totuşi, majoritatea exemplelor de vizualizare 
a îngerilor sunt similare imaginilor mentale pe care 
le vedem în timpul zilei sau în timp ce dormim. 
Faptul că imaginea este percepută de ochii minţii nu 
înseamnă că este mai puţin reală sau solidă. Când 
explic aceste lucruri cursanților mei, de cele mai 
multe ori ei exclamă „O, deci chiar am văzut îngeri 
până la urmă!”. 

Având motivații benefice, oamenii îşi pot dez- 
volta abilitatea de a vedea îngerii cu ochii deschişi. Cu 
alte cuvinte, ei se vor putea uita la o persoană şi vor 
vedea îngerii deasupra umerilor acesteia. De obicei, 
clarvăzătorii începători trebuie să închidă ochii în 
timp ce „scanează” o persoană. Apoi, cu ochii strânşi, 
văd imaginile îngerilor păzitori ai persoanei. 

Unii oameni văd lumini, culori, în fazele iniţiale 
de dezvoltare a clarvederii. Alţii observă doar anumite 
părţi ale unui înger, cum ar fi capul sau aripile. Unii 
oameni văd îngerii ca siluete transparente şi colorate 
sau opalescente, cu licăriri luminoase radiind din 
părul lor. Alţii îi văd ca siluete complete, în culori vii, 
cu părul şi hainele strălucitoare. 

În momentele stresante sau de rugăciune lăun- 
trică, unor oameni li se pot arăta îngerii. Când este 
în stare de veghe, cu ochii larg deschişi, o persoană 
poate vedea îngerii, care pot arăta asemenea unor 

ființe umane sau pot avea chipul tradițional al unui 
înger, cu aură şi aripi. Indiferent de înfăţişare, îngerii 
se află acolo! Unele persoane pot chiar să-i atingă 
ori să-i audă fără să-şi dea seama că nu sunt entităţi 
din lumea noastră, până când, la un moment dat, 
dispar. 


Apariţii fotografice 


Una din căile prin care îngerii ni se arată este 
apariţia lor în fotografii, asemenea unor globuri sau 
licăriri de lumină. Dacă doriţi să aveţi dovada unui 
prezenţe angelice, o puteţi vedea într-o fotografie. 
Imaginea unui înger apare ca un glob sau ca o lumină 
albă, atunci când fotografia este developată. Şi zânele 
apar în fotografii, în special în cele realizate în aer 
liber, în păduri sau pe câmpii, imaginea lor arătând 
asemenea unui glob colorat în culorile curcubeului. 

Cea mai bună cale de a surprinde aceste globuri 
luminoase este de a fotografia un bebeluş sau o persoană 
elevată spiritual, deoarece în jurul lor se află mai mulţi 
îngeri. Sau încercaţi să faceţi fotografii în magazinele 
cu obiecte ce au ca subiect îngerii. Veţi vedea zeci de 
globuri luminoase odată ce developaţi fotografiile. 
Aceasta metodă funcţionează mai bine atunci când 
faceţi fotografii cu intenţia să vedeţi îngerii. 

La fel ca orice altă rugăciune adresată mental 
îngerilor, şi în aceste situaţi puteţi să le cereţi acestora 
să apară în fotografiile pe care le faceţi. Noile aparate 
de fotografiat reuşesc acum să surprindă foarte bine 
aceste apariţii angelice. 


Alte viziuni cu îngeri 
Alte căi prin care vă puteţi vedea îngerii sunt: 


- Visele. Dr. lan Stevenson de la Universitatea 
din Virginia a adunat sute de cazuri de „vise cu îngeri”, 
în care oamenii au interacţionat în timpul somnului 
cu persoanele dragi decedate sau cu îngerii. Domnul 
dr. Stevenson spune că măsura în care scenele ni se 
par vii este caracteristica ce deosebeşte visurile sau 
închipuirile de adevăratele apariţii divine. Viziunile 
includ culori şi emoţii intense şi o senzaţie de „mai 
mult ca real” privind ceea ce se întâmplă. Când te 
trezeşti după un astfel de vis, experienţa trăită durează 
mai mult decât cea a unui vis obişnuit. Vă puteţi 
aminti toate detaliile chiar şi după câţiva ani. 


- Lumini angelice. Atunci când vedeţi săgeți 


sau licăriri de lumină, înseamnă că îngerii vă sunt 
prin preajmă. Sunteţi martorii energiilor emanate de 

aceştia spre câmpul vostru vital. Efectul este similar 
cu acela de a vedea luminând din spate farurile unei 
maşini. 

Luminile colorate sunt nuanţate la arhangheli 
şi la maeştri spirituali (cartea mea „Medicina cu 
îngeri” enumeră culorile potrivite pentru aura fiecărui 
arhanghel), în timp ce luminile simple indică prezenţa 
îngerilor. 

Mai mult de jumătate dintre cursanţii mei mi-au 
relatat că au avut astfel de viziuni. Multe persoane nu 
recunosc încă acest lucru, temându-se ca nu cumva să 
se creadă despre ei că au halucinaţii. A vedea luminile 
angelice constituie un lucru cât se poate de normal. 


- Valuri de ceaţă colorate. Atunci când în faţa 
ochilor vă apare un val de ceaţă de diverse culori, 
verde, violet etc., înseamnă că o prezenţă angelică este 
în preajmă şi vi se relevă în felul acesta. 


- Nori angelici. Dacă vă uitaţi spre cer şi observați 
un nor luând forma unui înger, acesta constituie o altă 
cale prin care ni se înfăţişează fiinţele angelice. 


- Când observăm diverse semne. Atunci când 


găsiţi o pană, o monedă, un ceas oprit din mers, un 
obiect mutat de la locul său; atunci când vedeţi 

licăriri luminoase sau alte aspecte virtuale mai ciu- 
date, înseamnă că îngerii vor să vă spună: „Bună! 
Suntem aici!” Persoanele dragi decedate adeseori îşi 
fac simțită prezenţa trimiţându-vă păsări, fluturi sau 
diverse flori. 


- Viziuni cu îngeri. Atunci când se derulează 
mental un film care vă oferă informaţii adevărate 
referitoare la o persoană sau o situaţie, sau care vă 
determină să vă schimbaţi în bine scopul dorit, acesta 
este un alt semn al unei apariţii angelice în preajma 
voastră. Tot aşa pot apărea doar imagini fugitive, dar 
pline de semnificaţii. 

De exemplu, când întâlnesc o persoană care 
lucrează în domeniul sănătăţii, întotdeauna văd 
capul unei asistente medicale stând deasupra respec- 
tivei persoane. Îngerii ne trimit toate aceste viziuni 
şi informaţii în special atunci când ne străduim să 
facem ca lumea să devină un loc mai bun. 


Şapte paşi pentru a vă deschide al treilea ochi 
Centrul energetic dintre ochi este cunoscut 


sub denumirea de cel de-al treilea ochi; el reglează 
amploarea şi intensitatea clarvederii noastre. Deschi- 

derea celui de-al treilea ochi este o componentă 
esențială pentru a putea vedea lumea spiritelor. 

Iată şapte paşi necesari pentru a reuşi să ne 
deschidem cel de-al treilea ochi: 


1. În primul rând, spuneți-vă „Este sigur şi bine 
pentru mine să văd cu cel de-al treilea ochi”. Repetaţi 
această afirmaţie şi dacă simţiţi orice tensiune sau 
temere atunci când pronunţaţi aceste cuvinte, 
respiraţi profund. La fiecare expiraţie, imaginaţi-vă că 
înlăturați orice temere sau grijă referitoare la dorinţa 
de a deveni clarvăzători (Mai multe informaţii privind 
eliminarea temerilor urmează să fie prezentate). 


2. Luaţi un cristal de cuarţ curat şi ţineţi-l în 
mâna dominantă (mâna pe care obişnuiţi să o folosiţi 
la cele mai multe activităţi). Imaginaţi-vă o fiinţă de 
lumină care vine spre voi şi intră în cristal. Vizualizaţi 
cum acea fiinţă de lumină curăţă cristalul de orice 
există malefic în el. 


3. Ridicaţi cristalul ţinându-l în aceeaşi mână 
ca şi până acum, până când ajungeţi cu el la nive- 
lul frunţii şi-l aşezaţi în faţa celui de-al treilea ochi. 
Îndreptaţi apoi degetul mijlociu spre cristal. 

4. Apoi puneţi degetul mijlociu al celeilalte 
mâini (cea pe care nu o folosiţi la scris) în punctul 
cel mai din spate (nu deasupra) al capului. 


5. Imaginaţi-vă o lumină puternică şi strălucitoare 
ieşind din degetul mijlociu al mâinii dominante 
mergând spre cel de-al treilea ochi şi apoi spre degetul 
mijlociu al celeilalte mâini. Veţi realiza astfel un cir- 
cuit energetic în care mâna dominantă va transmite 
energie mâinii opuse. Cum acest flux energetic va 
trece prin cap, vă va înlătura toate manifestările de 
stres psihic, deschizându-vă al treilea ochi. Acest pro- 
ces durează în mod normal unu-două minute; puteţi 
simţi în aceste momente o presiune în cap, căldură 
în degete şi furnicături în mâini. Toate acestea sunt 
senzaţii normale, determinate de energiile implicate 
în proces 


6. În continuare, puneţi mâna dreaptă peste ure- 
chea dreaptă, ţinând în continuare cristalul în cealaltă 
mână. Faceţi apoi acelaşi lucru cu mâna stângă peste 
urechea stângă. Imaginaţi-vă o lumină albă ieşind din 
degetul mijlociu al mâinii dominante. Mutaţi apoi 
încet şi simultan ambele mâini spre partea cea mai 
din spate a capului. Repetaţi aceste mişcări de şapte 
ori cu gesturi lente. Menţineţi-vă permanent concen- 

trarea pe cel de-al treilea ochi (acesta seamănă cu fun- 
dul de ochi normal, fizic) şi pe lobul occipital al capu- 
lui; aceasta este partea din creier care înregistrează, 
recunoaşte şi conştientizează viziunile. Cu ajutorul 
luminii vizualizate, puteţi curăța regiunea cuprinsă 
între cel de-al treilea ochi şi lobul occipital. Această 
regiune este responsabilă de transmiterea viziunilor 
de la al treilea ochi spre creier. În acest fel, puteţi 
conştientiza mai uşor viziunile pe care le aveţi şi mai 
ales le veţi putea înţelege semnificaţia. Am lucrat cu 
mai mulţi oameni care şi-au curăţat şi deschis cel 
de-al treilea ochi şi care totuşi se plângeau că nu au 
clarvedere. Să ai al treilea ochi curat şi deschis nu este 
suficient pentru clarvedere. Fără conectarea dintre 
cel de-al treilea ochi şi lobul occipital, o persoană 
nu va putea fi conştientă de viziunile ei şi nici nu le 
va înţelege. E ca şi cum am urmări un film a cărui 
proiecţie nu o putem vedea. 


7. Pasul final este acela de a pune degetul 
mijlociu al mâinii dominante pe cristalul lipit de cel 
de-al treilea ochi. Veţi ridica astfel orice barieră care 
există peste acest centru energetic. Cu o mişcare fină, 
îndepărtați acea barieră şi deschideţi cel de-al treilea 
ochi asemenea unei ferestre. Nu uitaţi să respiraţi 
profund în timp ce realizaţi acest ultim pas. Repetaţi 

acest proces de cel puţin şapte ori sau până atunci 
când simţiţi că nu mai există nicio barieră. 


Puteţi realiza toţi aceşti paşi şi cu alţi oameni. 
Dacă cunoaşteţi persoane care sunt deschise spiri- 
tual, mai ales persoane care au experienţă în lucrul 
cu energiile vindecătoare, îi puteţi ghida în realizarea 
acestor paşi asupra voastră sau asupra lor înşile. Chiar 
dacă aceşti paşi pot fi realizaţi de voi înşivă, puterea 
lor se amplifică atunci când o altă persoană lucrează 
asupra voastră. 

După ce veţi parcurge aceşti şapte paşi, veţi con- 
stata o amplificare a viziunilor mentale. Atunci când 
veţi închide ochii şi vă veţi imagina o grădină, veţi 
percepe imaginea mult mai luminoasă şi mai viu 
colorată decât o percepeaţi înainte. Visele din timpul 
nopţii vor deveni mai interesante şi le veţi reţine mai 
uşor; memoria dumneavoastră vizuală se va dezvolta 
considerabil. 

Vă reamintesc că imaginile pe care le veţi vedea 
pot să nu apară ca fiind în exteriorul nostru. Filmele 
mentale se pot derula ca pe un ecran ce se află în 
mintea noastră. În timp, prin practică, vom fi capa- 
bili să proiectăm şi să vedem imaginile şi în afara 
noastră. Însă faptul că viziunea este în interiorul sau 
în exteriorul nostru este irelevant. Am constatat că 

acuratețea percepțiilor mele este aceeaşi, indiferent 
dacă este vorba de o imagine mentală sau de ceea 
ce văd în afara mea. Locația viziuni nu este atât de 
importantă. Ceea ce contează este să observați şi să 
daţi atenţie imaginilor, deoarece ele cuprind de cele 
mai multe ori mesaje vizuale transmise de îngeri. 


Depăşiţi blocajele clarvederii 


Dacă, după ce aţi urmat toţi cei şapte paşi descrişi 
anterior, constataţi că imaginile mentale nu sunt 
încă aşa cum aţi dori, sub aspectul mărimii, clarităţii, 
culorilor, atunci cu siguranţă întâmpinați anumite 
blocaje. Aceste blocaje pot fi generate de anumite 
temeri, îngrijorări, care sunt relativ normale şi pot 
fi uşor îndepărtate oricând sunteţi pregătiţi să faceţi 
acest lucru. 

De exemplu, vă puteţi teme de: 


1. Pierderea controlului 


Frica: vă temeţi că, dacă veţi deveni clarvăzători, 
veţi fi copleșiți cu viziuni de la îngeri sau de la persoane 
dragi decedate, oriunde veţi merge. Vă puteţi teme, de 
asemenea, că Dumnezeu va încerca să vă controleze 
sau să facă planuri cu care nu aţi fi de acord. 

Adevărul: Clarvederea este asemenea unui televi- 
zor, pe care îl putem deschide şi închide atunci când 
dorim. lar voia lui Dumnezeu, planurile sale pentru 
noi sunt aceleaşi cu cele pe care le are şi Sinele nostru 
Superior. „Marele plan” prevede multe evenimente 
fericite de care nu aveţi de ce vă teme; în plus veţi 
descoperi înţelesuri profunde ale diverselor aspecte 
din viaţa dumneavoastră. 


2. Viziuni ciudate 


Frica: Nu suportaţi casele bântuite de fantome 
sau filmele cu monştri şi nu vreţi să vedeţi nimic 
înspăimântător în faţa ochilor. 


Adevărul: Dacă aţi rezistat să vizionaţi cu ochii 
deschişi filmul „Al şaselea simţ” aţi trecut de ceea 
ce era mai rău. Lumea spiritelor este frumoasă, însă 
Hollywoodul nu a descoperit încă acest lucru. Chiar 
şi spiritele legate de Pământ sau îngerii căzuţi nu sunt 
nici pe jumătate atât de mari cum au fost prezentaţi 
în film. Majoritatea persoanelor decedate arată mult 
mai tinere şi mai radiante decât au fost pe Pământ 
şi mai ales sunt mai fericite. Dumneavoastră n-aţi fi 
mult mai liniştiţi şi mai fericiţi dacă aţi şti că nu va 
trebui sa mai plătiţi vreo factură? 

3. Teama de a nu fi păcăliți 


Frica: Vă sperie următorul gând: „Dacă ceea ce 
văd este doar închipuirea mea şi eu sunt cel care 
a inventat totul?” sau chiar mai rău: „Dacă sunt 
contactat de entităţi decăzute care trec drept îngeri 
păzitori?” 


Adevărul: Motivul pentru care studiile arată că 
cei mici au cele mai veritabile experienţe senzitive şi 
extrasenzitive este acela că ei nu se tem, nu se lasă 
surprinşi de îndoieli de felul: „Este imaginaţia mea, 
sau e realitate?” Ioana d'Arc este citată ca spunân- 
du-le inchizitorilor care o întrebau dacă îşi imagina 
vocea lui Dumnezeu: „Cum altfel să-mi vorbească 
Dumnezeu, dacă nu prin imaginaţia mea?” Cu alte 
cuvinte, chiar dacă totul se petrece în mintea noastră, 
nu înseamnă că nu este real. 

Uneori sunt întrebată: „Nu te temi că ai putea fi 
contactată de un demon ce ia înfăţişarea unui înger?” 
Această întrebare insinuează faptul că demonii merg 
la cumpărături de haine albe, le îmbracă şi îşi fac 
apariţia în ele, în viziunile noastre. Realitatea este 
alta: există într-adevăr energii şi persoane malefice, 
însă pe acestea nu le invit în casa mea, aşa cum există 
oameni alături de care eu nu-mi petrec timpul. Dar 

acesta nu este un motiv suficient de puternic pentru 
a renunţa la clarvedere. 

Dacă ar fi să mergeţi, pe o alee întunecată, în 
cealaltă parte a oraşului şi v-aş întreba când vreţi să 
mergeţi, la miezul nopţii sau la prânz, normal că îmi 
veţi răspunde la prânz. Şi care ar fi motivul pentru 
acest răspuns? Pentru a putea vedea pe unde mergeţi, 
bineînţeles. Ei bine, acelaşi raţionament este valabil 
şi pentru lumea spiritelor. Şi de vreme ce în această 
lume convieţuiesc entităţi benefice cu cele malefice, 
chemaţi-l în ajutor pe Arhanghelul Mihail, care o 
să fie asemenea unei bariere în faţa casei voastre, 
asigurându-vă că toţi vizitatorii vor fi benefici, venind 
din lumea spiritelor de lumină şi nepermiţând accesul 
spiritelor întunecate. Cel mai bun indicator al calităţii 
unei entităţi spirituale este lumina ei centrală. Având 
clarvedere, veţi putea distinge caracterul şi benefici- 
tatea fiinţelor cu care veniţi în contact. Veţi şti dacă 
o persoană e integră sau nu; având clarvedere, veţi 
putea vedea licărirea din sufletul fiecărei entităţi pe 
care o priviţi. 

Aşa-numitele entităţi decăzute din lumea spiri- 
telor nu pot avea imensul glob de lumină specific 
entităţilor benefice. Chiar dacă aceste entităţi îşi vor 
lua înfăţişarea unor îngeri sau arhangheli, ele nu 
ne vor putea păcăli, deoarece le lipseşte elementul 

esenţial: luminozitatea aurei, ca rezultat al trăirii vieţii 
cu iubirea lui Dumnezeu. Din acest punct de vedere, 
clarvederea ne ajută să nu „scanăm” prietenii din 
planul fizic sau din cel spiritual şi să ne păzim de cei 
care nu sunt benefici. 


4. Pedeapsa pentru ceva ce poate 
fi „rău” sau „greşit” 


Frica: Vă temeţi că acest dar al clarvederii ar fi 
venit de la demoni şi că voia lui Dumnezeu este de a 
vă pedepsi că aţi păcătuit în acest fel. 


Adevărul: Această temere se bazează pe o serie 
de citate din Vechiul Testament, citate care sunt 
amenințătoare pentru clarvăzători, mediumi şi cei 
care vorbesc cu morţii. Totuşi, în Noul Testament, 
îl vedem pe lisus şi pe mulţi alţi ucenici de-ai Săi 
vorbind cu morţii şi cu îngerii. Sfântul Pavel, în Epis- 
tola către Corinteni, spune că noi toţi avem darul 
de a fi profeţi şi că ar trebui să aspirăm spre aceste 
daruri spirituale, cât timp ele sunt folosite cu iubire. 
Şi aceasta este de fapt diferenţa! 

Manualul pentru profesori, volumul III din 
„Cursul de Miracole” (distribuit în România de 
Editura Adevăr Divin) spune că abilităţile psihice pot 


133 


CEERD CUM SĂ NE AUZIM ÎNGERII RS 


fi folosite în interesul propriului ego (ceea ce ar cons- 
titui un mare păcat) sau în interesul Sfântului Duh, 
al divinității şi al oamenilor. Cu alte cuvinte, putem 
utiliza clarvederea în scopul iubirii şi al binelui sau în 
scopul fricii şi al răului. Dacă aplicaţi aceste capacităţi 
în serviciul lui Dumnezeu şi cu scop de a vindeca 
oameni, nu aveţi de ce vă teme. 


5. Să fii ridiculizat 


Frica: Vă temeţi să nu fiţi considerat „nebun”, 
„ciudat”, „prea sensibil”, „atotştiutor”... sau să vă 
confruntaţi cu critici şi judecăţi venite din partea 
celor apropiaţi. 


Adevărul: Sunteţi probabil un „lucrător întru 
lumină” sau un „copil indigo”, ceea ce înseamnă 
că vă simţiţi împlinit numai atunci când ajutaţi ca 
lumea să devină un loc mai bun, dintr-o perspectivă 
spirituală. Lucrătorii întru lumină şi colaboratorii lor, 
copiii indigo, simt adesea că ei sunt diferiţi de restul 
lumii sau că nu-şi găsesc locul pe Pământ. Atunci 
când oamenii vă tachinează în legătură cu interesele şi 
calităţile dumneavoastră spirituale, aceste sentimente 
se amplifică şi mai mult. Dacă aţi fost foarte agresat 
verbal în copilărie, este probabil să aveţi încă răni 

afective nevindecate. Rugaţi-vă îngerii să intervină şi 
să vă ajute în astfel de situaţii şi urmaţi-le sfaturile pe 
care ei vi le vor da. 


6. Realizarea unui inventar 
al vieţii voastre 


Frica: Vă temeţi că nu veţi putea fi pregătit(ă) să 
realizaţi anumite schimbări în viaţa dumneavoastră, 
schimbări pe care le-aţi vizualizat, dar care nu vă 
plac. 


Adevărul: Clarvederea vă va amplifica nivelul 
de conştientizare şi de înţelegere a unor aspecte din 
viaţă. Este adevărat că, realizând un bilanţ al vieţii 
voastre, puteţi să vă întristaţi din diverse motive; 
totuşi, realizarea acestor analize în ceea ce priveşte 
munca, relaţiile, familia, sănătatea sau alte segmente 
de viaţă, nu presupune şi o schimbare subită de 180 de 
grade. Neîmplinirea constituie o sursă motivaţională 
foarte puternică şi vă poate determina să faceţi paşi 
spre schimbare. Vă inspiră să faceţi mai mult sport, 
să mâncaţi mai sănătos, să mergeţi la un consilier 
matrimonial sau vă oferă alte soluţii de îmbunătăţire 
a propriei vieţii. 

7. Privind în viitor 


Frica: Vă temeţi să nu vedeţi schimbări planetare 
sau sociale înspăimântătoare. 


Adevărul: dacă vedeţi astfel de evenimente şi 
sunteţi absolut siguri că ele nu vin dinspre Egoul 
vostru, atunci fiţi siguri că acestea fac parte din misi- 
unea voastră de „lucrători întru lumină”. Veţi fi, de 
asemenea, călăuziţi cum să fiţi de folos societăţii şi 
omenirii, prevenind acele evenimente sau ajutând 
atunci când se vor petrece. Spre exemplu, veţi fi 
chemaţi să vă rugaţi pentru pace, pentru a trimite 
energii vindecătoare altor persoane, pentru a trimite 
lumina divină în diverse locuri; veţi fi puşi să învăţaţi 
alţi lucrători cu lumină diverse aspecte sau să vindecaţi 
persoane afectate în respectivele evenimente. 

Dacă o astfel de sarcină vi se pare prea grea sau 
poate chiar vă înspăimântă, amintiţi-vă că voi singuri 
aţi ales-o înainte de a vă întrupa, iar Dumnezeu şi 
îngerii nu v-ar fi încredinţat astfel de misiuni dacă 
n-ar fi ştiut cu siguranţă că le puteţi duce la bun 
sfârşit. De asemenea, pe tot parcursul realizării acestor 
sarcini, îngerii vă vor acorda tot ajutorul de care aveţi 
nevoie — dar numai dacă li-l cereţi şi sunteţi deschişi 
să colaboraţi cu ei. 

8. Asumarea unor responsabilități prea mari 


Frica: întrevăzând o situație negativă, ajungeţi să 
vă întrebaţi: „Ar trebui să intervin sau nu?” 


Adevărul: îngerii pământului au de obicei misiu- 
nea de a se ruga pentru diverse probleme terestre. Dar 
dacă apar situaţii speciale, ei au sarcina de a vă ajuta 
să interveniţi eficient atunci când este cazul. Aşadar, 
nu vă temeţi, fiindcă veţi primi instrucţiuni clare de 
la ei atât pentru a interveni într-o anumită situaţie, 
cât şi în privinţa modului în care să interveniţi. 


9. Nu vă simţiţi în stare 


Frica: Vă temeţi să nu fiţi consideraţi impostori 
în vindecări spirituale sau alte lucrări benefice. Vă 
întrebaţi dacă într-adevăr aveţi îngeri care vă ajută, 
dacă reuşiţi să-i înţelegeţi corect. 


Adevărul: Oricine se simte impostor din când în 
când. Psihologii numesc această teamă „sindromul 
impostorului”. Cercetătorii arată că unii dintre cei 
mai competenţi şi de succes oameni experimentează 
această stare. Aceasta nu însemnă că trebuie să vă 
simţiţi ca un impostor; înseamnă doar că trebuie 

să simţiţi că e bine să vă comparaţi temerile inte- 
rioare (ca teama pentru nou, necunoscut, teama de 
nereuşită) cu stările exterioare ale acestor oameni de 
succes (care par calmi, încrezători). 

Egoul, sau sinele nostru inferior, uzează de 
temeri precum cele enumerate anterior, pentru a ne 
determina să uităm cine suntem şi ceea ce avem de 
făcut în viaţă. 


Blocaje ale clarvederii din alte vieți 


Uneori, blocajele clarvederii îşi au originea în alte 
vieţi. Chiar şi persoanele care nu cred în reîntrupare 
recunosc că evenimentele semnificative din istorie 
afectează prezentul. Unul dintre ele este Inchiziția, în 
care sute de oameni au fost arşi, spânzurați, torturați 
şi robiţi în timpul secolului al XV-lea, deoarece 
aveau orientări şi practici spirituale diferite de cele 
ale bisericii. Durerea şi teama marcată de acest eveni- 
ment — la fel ca şi de multe altele — se resimte şi în 
zilele noastre. 

„Conformaţi-vă acestor credinţe sau suportaţi 
consecinţele” are la bază frica, la fel ca sintagma „staţi 
în toaletele spirituale” care vă fac să ţineţi ascunse 
capacităţile psihice şi credinţele spirituale. 

Dar cum puteți afla dacă un anumit aspect din 
altă viață vă blochează clarvederea? Semnele includ 
următoarele: 


e Consideraţi că nu v-aţi putea dezvolta clar- 
vederea, deoarece nu puteți vizualiza nimic 
uşor; rar vă aduceți aminte visele şi nu vă 
puteţi concentra prea tare asupra modului 
în care oamenii sau lucrurile arată. 


e Ați avut foarte puţin sau chiar deloc viziuni 
psihice. 


e Vă simţiţi încordat(ă) şi îngrijorat(ă) de fie- 
care dată când vă gândiţi să lucraţi asupra 
clarvederii voastre. 


e Aveţi un inexplicabil sentiment de frică, 
atunci când este vorba de calităţile voastre 
spirituale, ca şi când cineva v-ar pedepsi 
pentru ele. 


e Când vă gândiţi la oamenii arşi pe rug 
sau spânzurați, corpul vi se înfioară, vă 
cuprinde o senzaţie stranie de frică, deveniți 
tensionat(ă), iar respiraţia vi se accelerează. 

In contrast, iată câteva experiențe din copilărie 
care vă pot bloca clarvederea: 


e Ați văzut îngeri sau persoane dragi dece- 
date atunci când aţi fost copil, dar aceste 
capacităţi s-au diminuat odată ce aţi înain- 
tat în vârstă. 


e Sunteţi o persoană extrem de sensibilă. 


e Ați fost numit nebun”, „ciudat” sau 
„demonic” în ultima parte a copilăriei şi 
adolescenţei. 


e Vă îngrijoraţi ce ar putea gândi membrii 
familiei dumneavoastră dacă le-aţi vorbi 
despre darurile voastre psihice. 


e  Vătemeţi că dacă sunteţi foarte deschis(ă) 
în dezvoltarea acestor calităţi psihice, veţi fi 
determinat(ă) să faceţi schimbări majore în 
viaţa voastră, schimbări care i-ar dezamăgi 
sau supăra pe cei dragi vouă. 


e O reîntoarcere în altă viaţă, realizată sub 
îndrumarea unui terapeut prin hipnoză 

sau ascultând CD-ul despre „Reîntoarcerea 
în alte vieți, cu îngerii mei” ar fi cea mai 
eficientă cale pentru eliberarea acestor blo- 
caje. Mintea inconștientă nu vă va mai spe- 
ria cu amintiri pe care nu le puteți gestiona, 
aşadar nu vă temeți să realizați o astfel de 
regresie în timp. 


Străduinţa prea mare... 


Una dintre cele mai mari bariere pentru clar- 
vedere este aceea în care ne străduim prea mult să 
ne dezvoltăm această calitate. Aşa cum v-am învăţat 
mai înainte, atunci când forţăm realizarea unui 
lucru, creăm un blocaj. De aceea orice tip de presi- 
une determină sentimente de frică, iar acestea îşi au 
originea în egoul nostru, iar acesta este sută la sută 
non spiritual. 

Atunci când ne temem, ne străduim din răsputeri 
să facem ca un anumit lucru să se petreacă, astfel 
încât s-ar putea ca acesta să nu se realizeze precum 
ne-am propus. Această forţare a lucrurilor face ca ele 
să nu mai aibă loc. Ea aduce o încărcătură negativă 
care, pentru a fi înlăturată, va necesita multe eforturi 
spirituale ulterioare. Frica devine o rugăciune negativă 
care, din păcate, atrage după sine acele profeţii male- 
fice gândite. 

Să înlăturăm blocajele psihice 


Toată lumea are blocaje psihice mai multe sau 
mai puţine, ceea ce face ca nu întotdeauna să putem 
vedea foarte clar obiectivele şi misiunile noastre în 
viaţă şi, drept urmare, nici să le putem îndeplini 
corespunzător. Uneori devenim conştienţi de bloca- 
jele noastre şi le recunoaştem: faţă de noi sau faţă de 
alţii. Blocajele, deşi nu sunt benefice, nu constituie 
nici cauze pentru a ne simţi ruşinaţi. Ele constituie 
aspecte ale vieţii noastre ce necesită atenţie pentru a 
fi înlăturate. 

„Vindecătorii vindecaţi” (pentru a utiliza un 
cuvânt împrumutat din „Cursul de miracole”) nu 
sunt oameni fără niciun fel de probleme - ceea ce este 
imposibil pentru cineva de pe pământ. Mai degrabă, 
ei sunt persoane foarte conştiente de problemele lor 
şi pe care se străduiesc să le înlăture pentru a realiza 
mai mult Voia lui Dumnezeu în vieţile lor şi pentru 
a-şi îndeplini misiunile. 

Nu în ultimul rând, putem înlătura aceste blo- 
caje psihice. Aceste tehnici şi mijloace de vindecare 
pot avea rezultate pozitive şi în alte aspecte din viaţa 
noastră, aspecte colaterale clarviziunii. 

- Vindecarea în timpul somnului 

Atunci când dormim, se odihneşte şi mintea 
noastră sceptică. De aceea, somnul constituie o 
perioadă extrem de potrivită pentru a dobândi vinde- 
carea spirituală. Având mintea adormită, egoul nostru 
nu mai poate bloca îngerii în realizarea purificării 
şi vindecării noastre spirituale. Deci, de îndată ce 
suntem pregătiţi să ne dezvoltăm clarvederea, rugăm 
îngerii şi alte entităţi din lumina înaltă a spiritelor să 
ne viziteze în timpul somnului. lată un exemplu de 
rugăciune pe care o puteţi rosti: „Arhanghele Rafael, 
te rog să intri în visele mele în această noapte. Te rog 
să trimiţi energia ta vindecătoare spre al treilea ochi 
şi să înlături din fiinţa mea orice temeri care mi-ar 
putea bloca clarviziunea. Te rog să mă ajuţi să văd 
clar semnele spirituale ce mi se arată”. 

- Tăierea stringurilor cu membrii familiei 

Dacă, spre exemplu, constataţi că vă temeţi de crit- 
icile şi judecăţile mamei voastre privind principiile şi 
raţionamentele spirituale pe care le aveţi, puteţi folosi 
tehnica tăierii stringurilor descrisă în Capitolul 5. Când 
realizaţi tăierea, specificaţi în mod direct, temerile pe 
care le aveţi în legătură cu mama voastră. Puteţi realiza şi 
repara acest proces cu orice persoană — membru al fami- 
liei sau cunoştinţă — de care vă temeţi că ar putea avea 
reacţii negative privitoare la clarvederea voastră. 

Nu în ultimul rând, puteţi tăia - şi este chiar 
recomandat - toate stringurile negative realizate cu 
persoane din trecut care v-au ridiculizat sau pedepsit 
cândva pentru aceste calităţi psihice pe care le-aţi 
manifestat. 

- Sprijinul din partea altor persoane 

Atunci când m-am simţit pregătită să „ies 
afară din închisoarea spirituală” şi să admit public 
clarvederea, am fost evident îngrijorată în privinţa 
consecinţelor negative. Am avut însă şansa de a 
cunoaşte un medic psihiatru care recunoscuse şi 
el public acest lucru. Jordan Weiss fusese medic de 
medicină internă la universitate şi psihiatru într-un 
cabinet privat din Newport Beach, California. În 
urma unei lovituri puternice la cap, în timpul unui 
accident, i s-a deschis cel de-al treilea ochi. Era acum 
capabil să vadă în interiorul pacienţilor săi. Dr. Weiss 
putea să vadă, de asemenea, chakrele din sistemul 
energetic şi emoţiile negative existente în ele. Dar o 
perioadă bună de vreme s-a temut să-şi anunţe public 
capacitatea de clarvedere, temându-se să nu-şi rişte 
licenţa şi reputaţia medicală. 

Ne-am motivat, susţinut şi consolat reciproc 
privitor la dezvăluirea în public a clarvederii. Ne-am 
reamintit reciproc că, dacă nu vom recunoaşte 
adevărul faţă de noi înşine şi faţă de ceilalţi, nu vom 

putea ajuta pacienții în cel mai eficient mod posibil. 
Azi, dr. Weiss a terminat de scris cea de-a doua carte 
privind experiențele mediumice ca psihiatru. 

Cred că veți considera acest exemplu util şi folos- 
itor pentru a avea curajul să vă recunoaşteţi, la rândul 
vostru, calităţile mediumice. Rugaţi-vă să apară în 
viaţa voastră acea persoană cu care să purtaţi astfel de 
discuţii; dacă vă doriţi acest lucru, cu siguranţă o veţi 
întâlni. De asemenea, puteţi căuta ajutorul conştient 
la diverse mişcări de spiritualitate, unde oamenii au 
deschiderea necesară pentru aceste subiecte. 

- Ceremonii sacre 

Soţul meu, Steven Farmer, autorul cărţii „Cere- 
monii sacre”, a prezentat ceremoniile de vindecare în 
numeroase şedinţe. Am văzut atunci cum acele ritu- 
aluri ajută oamenii să se descarce de blocajele psihice 
acumulate. Vă puteţi crea şi voi propriul ceremonial 
sacru, cu scopul de a vă dezvolta clarvederea. 

Spre exemplu, adresaţi-le îngerilor o întrebare 
precum: „Ce îmi blochează clarvederea?”. Apoi fiţi 
atenţi şi înregistraţi toate semnele şi răspunsurile 
primite. Ulterior, aprindeţi o lumânare. Meditaţi asu- 
pra răspunsului şi notaţi-l pe o hârtie. Când vă simţiţi 
pregătiţi să scăpaţi de acele blocaje, aruncaţi foaia de 
hârtie în foc. Veţi simţi o mare uşurare în suflet când 
veţi face acest lucru. 

- Regresia spre viețile trecute 

Mai bine de jumătate dintre blocajele pe care 
le-am descoperit la cursanţii şi la pacienţii mei provin 
din vieţile anterioare. Aşa cum am menţionat ante- 
rior, este foarte importantă reîntoarcerea în acele vieţi 
pentru a putea elimina din blocajele create atunci. 
Marea majoritate a terapeuţilor prin hipnoză sunt 
pregătiţi pentru a realiza astfel de întoarceri. Singura 
voastră sarcină ar fi să găsiţi unul în preajma căruia 
să vă simţiţi confortabil, deoarece încrederea în tera- 
peut este cheia succesului eliberării de acele tensiuni 
şi blocaje şi ea permite scoaterea la iveală a memoriei 
inconştiente. Ca o alternativă, puteţi folosi casete 
audio care vă ghidează cum să realizaţi reîntoarcerea 
în trecut, cum sunt casetele publicate de mine privind 
„Reîntoarcerea la vieţile trecute cu îngerii”. 

- Gândirea pozitivă 

Sunt uimită de cât de mulţi oameni mi se plâng 
că nu-şi pot dezvolta clarvederea. Când le explic că 
această gândire este negativă şi că le creează blocaje, 
ei realizează de fapt că acesta este motivul pentru care 
nu au clarvedere. Apoi ei încep să folosească afirmaţii 
pozitive, în care înlocuiesc temerile cu ceea ce doresc 
să li se întâmple. „Pot avea clarvedere”, „Văd îngerii 
din jurul meu”, iată doar câteva exemple de afirmaţii 
pozitive pe care puteţi să vi le adresaţi, chiar dacă nu 

credeţi deocamdată că sunt şi adevărate. Credeţi-mă, 
întotdeauna realitatea vine în urma gândurilor şi 
afirmațiilor pe care le rostiţi. 

- Solicitaţi ajutorul îngerilor specializaţi 

Există îngeri specializaţi pentru fiecare situaţie, 
iar dezvoltarea mediumică nu face excepţie. Îngerii 
clarvederii monitorizează şi administrează cea de-a 
treia chakră, ajutându-vă să vă dezvoltați spiritual. 

Rugaţi-i mental: 


„Îngeri ai clarvederii, vă rog să veniţi 
acum! Vă rog să-mi înconjurați al treilea 
ochi cu energia voastră purificatoare şi 
vindecătoare. Vă rog să mă ajutaţi şi să-mi 
deschideţi această fereastră spre clarvedere! 
Vă mulţumesc!”. 


Veţi simţi probabil furnicături în cap şi schim- 
barea presiunii - în special în zona dintre cei doi 
ochi fizici — tot timpul în care îngerii vor lucra asupra 
dumneavoastră. 

- Optimizarea modului de viaţă 

Există o legătură foarte strânsă între modul în 
care vă îngrijiţi de corpul vostru şi dezvoltarea clar- 
vederii. Viziunile voastre vor fi cu mult mai clare, mai 
detaliate şi mai pline de acuratețe dacă duceţi un stil 
de viaţă sănătos. Exerciţiile fizice, odihna potrivită, 

plimbările în natură, alimentaţia uşoară, bazată pe 
legume şi fructe şi eliminând toxinele şi carnea, toate 
acestea vă ajută să vă curăţaţi canalele de comunicare 
cu Dumnezeu. 

După ce veţi folosi una sau mai multe din teh- 
nicile descrise mai sus, clarvederea ar trebui să devină 
mai profundă. 

În capitolul următor vom aduna toate informaţiile 
prezentate până acum şi vom vedea cum putem primi 
mesaje de la îngeri pentru noi şi pentru alţii. 

Primirea mesajelor 
de la îngeri 


Phe vieții mele este de a mă ocupa de vin- 
decări spirituale şi de a realiza comunicări cu 
ființele din lumea spiritelor pentru alte persoane. Un 
alt scop al vieții mele este de a învăța oamenii cum să 
facă singuri aceste lucruri, pentru a nu mai depinde 
de mine; astfel, eu îi fac să fie conştienţi de faptul ca 
noi toţi avem îngeri, că noi toţi putem comunica cu 
ei şi că toţi avem daruri şi calităţi spirituale pe care le 
putem valorifica în folosul nostru şi al lumii. 

În acest capitol, veţi citi câteva informaţii privind 
paşii după care îi învăţ pe cursanţii mei să comunice 
cu îngerii, pentru ei sau pentru alte persoane. 

Cum se realizează o şedinţă de comunicare cu 
îngerii 


O şedinţă de comunicare cu îngerii este asemă- 
nătoare cu o şedinţă de comunicare mediumică, cu 
excepţia faptului că adresaţi întrebările direct înger- 
ilor păzitori sau ghizilor spirituali, cu scopul de a vin- 
deca pe cineva sau de a acorda îndrumare în legătură 
cu diverse aspecte de viaţă. 

Cele mai bune comunicări cu îngerii le puteţi 
realiza pentru persoanele pe care le cunoaşteţi foarte 
puţin, dar care au deschidere spirituală şi nu sunt 
sceptice. Un coleg nou, ce s-a alăturat grupului 
spiritual, ar putea fi partenerul ideal pentru care să 
intraţi în comunicare cu îngerii. Totuşi, nu puteţi 
realiza o astfel de comunicare pentru membrii fami- 
liei voastre sau pentru prietenii foarte vechi. Aceasta 
deoarece egoul vostru va striga „Deja ştiţi totul despre 
această persoană!” Dacă puteţi ignora ego-ul şi nu 
vă lăsaţi influenţaţi de mesajele pe care vi le trimite, 
puteţi realiza comunicarea cu îngerii pentru orice 
persoană, fie că o cunoaşteţi sau nu. Puteţi începe 
cu o comunicare reciprocă cu îngerii, în sensul că 
dumneavoastră realizaţi o comunicare cu îngerii pen- 
tru o altă persoană, care în acelaşi timp realizează o 
comunicare cu îngerii pentru dumneavoastră. 

Incepeţi prin a spune o rugăciune către îngerii sau 
entităţile spirituale cu care veţi intra în comunicare: 


„Va rog să mă ajutaţi să-mi curăţ canalul 
de comunicare cu Dumnezeu! Vă rog să-mi 
permiteţi să aud clar, să văd limpede, să înţeleg 
şi să simt corespunzător toate mesajele ce vor 
fi transmise prin mine partenerului meu. Vă 
rog să supravegheați această comunicare a 
mesajelor divine, pentru ca totul să se realizeze 
corect. Vă mulţumesc! Amin!” 


În continuare aşezaţi-vă faţă în faţă cu partenerul. 
Apoi, amândoi luaţi câte un obiect de metal (cum ar 
fi ceasul, inelul, colierul, cureaua, clipsuri de păr, 
ochelari etc.) şi ţineţi-l în mână. Este bine să ţineţi 
obiectul luat de la partener în mâna dominantă — cea 
cu care scrieţi de obicei. Aceasta este mâna cu care 
primiţi energie — „mâna ce primeşte”. 

În continuare, luaţi cu cealaltă mână, mâna 
partenerului vostru. Ţineţi-vă mâinile într-un loc în 
care să stea confortabil pentru următoarele câteva 
momente - cum ar fi pe genunchii voştri sau ai 
partenerului. Acum vă voi duce pe amândoi într-o 
scurtă vacanţă, bine? Vă rog să închideţi ochii şi să 
inspirați şi să expiraţi profund... 

Imaginaţi-vă mental că amândoi vă 
aflaţi în interiorul unei piramide violete 
care v-a transportat în mod miraculos pe 
o plajă cu nisip alb din Hawai. Piramida 
aterizează uşor pe nisip şi se deschide, din 
ea pornind un covor pe care să puteţi păşi 
voi. Este o vreme perfectă, cu o plajă com- 
plet izolată, accesul aici se poate face doar 
cu barca sau cu avionul, astfel că veţi avea 
toată intimitatea şi liniştea de care aveţi 
nevoie. Simţiţi cum bate uşor briza mării în 
părul vostru. Bucuraţi-vă de mirosul sărat al 
aerului şi de sunetele valurilor ce se lovesc 
de stânci. Simţiţi dansul plăcut al unor 
raze de soare în capul vostru, care parcă ar 
vrea să vă lumineze mintea şi corpul prin 
interior. 

În depărtare, observați un grup de delf- 
ini înotând jucăuşi în apa oceanului. Vă 
concentrați asupra lor şi simţiţi cum aceste 
minunate creaturi vă trimit din energia şi 
din iubirea lor divină. De vreme ce sufle- 
tul vă este plin de căldură şi de armonie 
datorită acestei minunate zile petrecute 
pe plajă, realizaţi că, de fapt, aţi devenit 
una cu delfinii. Apoi această conştientizare 
se extinde şi mai mult: deveniți una cu 

toate vieţuitoarele din ocean - inclusiv cu 
broaştele țestoase de mare şi cu multicolorii 
peşti tropicali, una cu nisipul, cu soarele şi 
cu valurile. 

Realizaţi că deveniți una cu tot ce 
înseamnă viaţă, inclusiv cu partenerul 
vostru. Îi puteţi vorbi atunci partenerului: 
„Tu şi cu mine suntem un întreg... Tu şi 
cu mine suntem un întreg... Eu sunt în 
tine şi tu eşti în mine... Tu şi cu mine 
formăm un întreg.” Conştientizaţi, de 
asemenea, că acest întreg este cu adevărat 
real, că deşi puteţi arăta diferit în exterior, 
în interior, dumneavoastră şi partenerul 
împărtăşiţi acelaşi spirit, aceeaşi lumină 
şi iubire. Spuneţi apoi partenerului: „O 


singură iubire... o singură iubire... o singură 
iubire...”. 


Odată ce aceste conştientizări devin 
mai profunde, realizaţi că sunteţi una cu 
îngerii. Pe măsură ce vă scanaţi partenerul 
cu ochii fizici închişi, dar cu cel de-al treilea 
ochi, cel spiritual, larg deschis, imaginaţi-vă 
cum ar fi dacă aţi putea vedea îngerii păzitori 
ai acestuia. Cum arată aceşti îngeri? 

Vedeţi ceva ce seamănă cu un îngeraş? 
Dar cu unul de mărime medie? Dar cu îngeri 

foarte mari? Puteţi vedea aceste entităţi cu 
toate detaliile, în mintea voastră, sau puteţi 
să le surprindeţi doar anumite caracteristici. 
S-ar putea, de asemenea, să nu le vedeţi 
efectiv, ci doar să le simţiţi prezenţa, sau 
pur şi simplu să ştiţi că sunt acolo. 

Pe măsură ce veţi continua să „scanaţi” 
spaţiul din jurul partenerului, folosindu-vă 
capacităţile psihice şi spirituale, puteţi 
remarca apariţia unor fiinţe dragi, care 
acum sunt decedate — fiinţe care stau exact 
în spatele partenerului vostru, de obicei 
părinţii decedați ai acestuia. Vedeţi vreun 
bărbat sau vreo femeie stând în spatele 
partenerului vostru? Dacă da, observaţi-le 
caracteristicile neobişnuite, precum ceva 
neobişnuit ce poartă, ochelarii sau orice 
altceva ce ţin în mână. Apoi scanaţi zona 
din jurul capului şi umerilor partenerului 
vostru. Vedeţi fiinţe luminoase cu părul 
grizonat, care au decedat pe vremea când 
partenerul vostru era doar un copil? Ce alte 
caracteristici distinctive observați la aces- 
tea? Dar fiinţe care au decedat în perioada 
tinereţii partenerului vostru? Vreo persoană 
care pare să fi decedat de tânără? Fiţi atenţi 
la detaliile ce caracterizează fiinţele care vi 

se arată şi nu vă temeţi că ceea ce percepeţi 
nu ar fi real! 

Vedeţi vreun animal în jurul partener- 
ului vostru? Vreun câine sau vreo pisică? 
Vreun animal mai mic sau mai mare? Ce 
observați în legătură cu blana acestuia? Este 
închisă sau deschisă la culoare, are pete, este 
deasă, este lungă, medie sau tunsă scurt? 

Mai scanaţi-vă partenerul o dată şi 
observați alţi îngeri, persoane dragi sau ani- 
male decedate, ce sunt prezente în preajma 
acestuia. Dacă una sau mai multe dintre 
aceste entităţi vă atrag în mod deosebit 
atenţia, concentraţi-vă acum asupra lor, 
încercând să intraţi în comunicare cu ele. 

Chiar dacă nu vedeţi nicio fiinţă în 
jurul partenerului şi sunteţi nesiguri pe voi, 
totuşi puteţi primi mesaje foarte clare de la 
îngerii spirituali ai acestuia, mesaje care vă 
vor ajuta pe amândoi. În timp ce inspirați 
şi expiraţi profund, menţineţi intenţia de a 
purta o conversaţie mentală cu aceste ființe 
din lumea spiritelor. 

Apoi rugaţi-le mental „Ce aţi vrea ca 
eu să ştiu despre partenerul meu?” Repetaţi 
întrebarea, în timp ce notaţi deja primele 


informaţii şi semne care vă vin drept 

răspuns. Fiţi conştienţi de gândurile, cuvin- 
tele, imaginile vizuale, sentimentele care vă 
încearcă şi continuaţi să puneţi întrebarea: 
„Ce aţi vrea ca eu să ştiu despre partenerul 
meu?” Nu încercaţi să forţaţi primirea unui 
anumit răspuns. Încredeţi-vă pur şi simplu 
în răspunsurile pe care le primiţi şi observați 
până şi cel mai subtil gând, sentiment, viz- 
iune sau cuvânt pe care îl percepeţi. 

Apoi întrebaţi mental îngerii spirituali 
ai partenerului vostru „Ce mesaj aţi dori 
să-i comunic partenerului meu din partea 
voastră?”. Din nou fiţi foarte conştienţi 
de orice răspuns v-ar veni, sub forma gân- 
durilor, sentimentelor, viziunilor sau cuvin- 
telor. Nu judecaţi sau interpretaţi aceste 
răspunsuri. Pur şi simplu primiţi-le cu 
detaşare. 

Întrebaţi apoi îngerii păzitori ai 
partenerului: „Aveţi vreun mesaj de trans- 
mis şi pentru mine?” Asiguraţi-vă că aveţi 
o respiraţie corectă şi că vă concentrați pro- 
fund atunci când puneţi întrebarea. 

În final, întrebaţi îngerii: „Mai aveţi 
ceva de transmis partenerului meu?” Din 
nou, fiţi foarte atenţi la răspunsul primit. 

Cel mai important aspect al unei şedinţe de 
comunicare cu îngerii este acela de a avea curajul 
să-i transmiteţi partenerului vostru toate informaţiile 
primite, chiar dacă nu sunteţi foarte siguri pe ele sau 
vă temeţi că l-aţi putea jigni (caz în care vă puteţi 
ruga să găsiţi acea cale diplomatică şi plină de iubire 
pentru a-i putea transmite mesajul). Chiar dacă mesa- 
jul transmis de îngeri vă pare a fi lipsit de înţeles, cu 
siguranţă el va avea sens pentru partenerul vostru. 
După câteva momente de reculegere, după ce aţi 
încheiat şedinţa de comunicare cu îngerii, puteţi 
începe să-i împărtăşiţi partenerului tot ceea ce aţi 
perceput, simţit, văzut sau auzit de la îngeri. 


Cum să scrieţi mesajele de la îngeri 
într-o manieră sigură şi controlată 


Mesajele de la îngeri pe care le-am scris în cartea 
„Terapia cu îngeri” (apărută în România la Editura 
Adevăr Divin, Braşov, 2008), au fost primite prin 
procedura de „dicteu automat”. Aceasta este o metodă 
care vă permite să transmiteţi mesaje destinate oame- 
nilor de la entităţile din Ceruri. Uneori, oamenii se 
tem de scrierea automată, deoarece au auzit poveşti 
despre spirite decăzute, încă ataşate de pământ, 
care vin în preajma persoanei atunci când scrie şi 
se pretind a fi îngeri sau ghizi spirituali. Există însă 

metode foarte sigure de a vă autoproteja împotriva 
unor astfel de întâmplări — aşa cum veţi citi în cele 
ce urmează. 

Puteţi realiza şedinţe de scriere automată cu 
orice entitate din lumea spiritelor. Aceasta este o cale 
nemaipomenită de a menţine şi de a adânci legătura cu 
cei dragi decedați, punând capăt anumitor subiecte triste 
şi vindecând supărări. 

Puteţi folosi această tehnică pentru a comunica 
cu orice persoană dragă decedată, chiar şi cu cele 
care au murit înainte ca voi să vă fi născut sau pe 
parcursul copilăriei voastre. Puteţi contacta chiar şi 
persoane care vorbesc limbi diferite de a voastră sau 
care au fost retardate ori mute în timpul vieţii cu 
trup. Puteţi, de asemenea, să intraţi în legătură şi cu 
animalele de casă care au decedat. Aceste lucruri sunt 
posibile deoarece spiritele noastre comunică nonver- 
bal şi pot „traduce” mesajele în limbajul nostru nativ. 
Veţi constata, probabil, că aceste transmisii prin inter- 
mediul scrisului automat implică anumite cuvinte 
care nu fac parte din vocabularul vostru obişnuit. 
Puteţi descoperi că scrisul vi se poate modifica şi că, 
dintr-o dată, înţelegeţi anumite cuvinte care vă erau 
necunoscute până-n prezent . 

Scrisul automat vă poate însoţi pe calea spirituală. 
De exemplu, prin această metodă puteţi purta 

conversații cu Dumnezeu, cu îngerii voştri păzitori, 
cu arhanghelii şi cu ghizii spirituali. Vă puteţi întreba 
îngerul: "Cum te cheamă?” sau îi puteţi pune orice 
alte întrebări. Puteţi cere arhanghelilor şi altor entităţi 
elevate să vă ajute să vă identificaţi şi să împliniţi 
misiunea pe care o aveţi în viaţă. 

Puteţi, de asemenea, folosi scrisul automat pentru 
a vă conecta la un mentor spiritual (Vedeţi explicaţia 
completă în „Programul de călăuzire spirituală” din 
Capitolul 6). 

Puteţi scrie mesajele de mână sau le puteţi scrie 
la computer. Dacă scrieţi de mână, veţi avea nevoie de 
cel puţin patru coli de hârtie, un instrument de scris 
şi o suprafaţă netedă de scris. O idee foarte bună ar fi 
aceea de a avea un fond muzical relaxant în fundal 
şi de a adopta o poziţie cât mai confortabilă de scris. 

Începeţi sesiunea de scris automat cu o rugăciune. 
În continuare, aveţi un exemplu de rugăciune pe care 
eu o folosesc. Se bazează pe credinţa mea spirituală, 
aşadar va fi probabil nevoie să o adaptaţi la sistemul 
vostru de credinţe. Nu impun nimănui cum să se 
roage, doar ofer această rugăciune ca un model: 


„Doamne Dumnezeule, Sfinte Duh, 


Iisuse Hristoase şi Sfinte Arhanghele Mihail, 
toţi îngerii mei păzitori şi sfătuitori, vă rog să 

supravegheați această sesiune de scris automat 
şi să mă asiguraţi că oricine vine în preajma 
mea este o fiinţă pozitivă şi iubitoare. Vă rog, 
daţi-mi abilitatea de a vă auzi, vedea, gândi şi 
simţi foarte clar mesajul divin. Vă rog să mă 

ajutaţi să primesc cât mai corect aceste mesaje, 

prin care să aduc binecuvântare altor persoane. 

Vă mulţumesc! Amin!” 


Apoi, gândiţi-vă cum vreţi să vă conectaţi la Cer. 
Cereţi mental acelor entităţi să poarte o conversaţie 
cu voi. Veţi pune mai întâi câte o întrebare şi apoi 
veţi scrie răspunsul pe care-l primiţi, într-un format 
de tipul întrebare - răspuns. Cel mai important lucru, 
pe care trebuie să-l aveţi mereu în minte pe parcursul 
scrierii automate, este acela de a fi absolut autentic. 
Înregistraţi orice impresie pe care o aveţi, chiar dacă 
aveţi impresia că este doar imaginaţia voastră. Dacă 
nu receptaţi nimic, atunci notaţi pe hârtie acest lucru. 
Veţi începe astfel prin a nota tot ce se petrece şi veţi 
sfârşi prin a purta o discuţie spirituală automată. 

Pe parcursul sesiunii de scriere automată, puteţi 
simţi că altcineva vă controlează şi conduce instru- 
mentul de scris. Aşa cum am mai menţionat, scrisul, 
vocabularul, elementele de exprimare şi stil vi se vor 
schimba adeseori în timpul acestor şedinţe. Nu vă 

temeţi însă de acest lucru, deoarece frica vă poate 
bloca comunicarea divină. Amintiţi-vă că sunteţi în 
siguranţă şi protejaţi de Arhanghelul Mihail şi de 
Dumnezeu, care nu vor permite niciunei fiinţe male- 
fice să se apropie de voi. 

La un moment dat, mâna voastră ar putea începe 
să deseneze cercuri mici, care în lumea spiritelor au 
rolul unor formule de salut; în felul acesta, entităţile 
vor să vă comunice: „Ne bucurăm că aţi intrat în 
legătură cu noi!” Dacă desenul continuă, spuneţi-le 
şi voi că vă bucuraţi să fiți în legătură cu ele şi că le 
rugaţi să schimbe modul de comunicare, pentru a le 
putea înţelege mai bine. 

Egoul vostru ar putea fi iritat de aceste tipuri de 
şedinţe. S-ar putea să ţipe la voi, spunându-vă: „Tu eşti 
cel care inventează toate acestea!” Dacă vi se întâmplă 
aşa, lăsaţi pe seama entităţilor cu care comunicaţi 
sarcina de a-i dovedi că aceasta este cu adevărat o 
comunicare divină. Întrebaţi entităţile: "Cum ştiu că 
nu eu sunt cel care a inventat toate acestea?” Răspunsul 
vă va convinge cu siguranţă în privinţa autenticităţii 
mesajelor divine. Dacă tot nu sunteţi siguri, continuaţi 
să întrebaţi entităţile, până ce mesajele primite vă vor 
calma egoul. Sau cereţi îngerilor să vă dea un semn de 
confirmare şi veţi vedea că, de îndată ce-l primiţi, vă 
veţi simți încrezător. 

Acum să începem prin a pune o întrebare la care 
vă doriţi în mod deosebit să primiţi răspuns. Adresaţi 
mental îngerilor acea întrebare. Apoi, notaţi-o pe 
foaia de hârtie, chiar în capul paginii, în timp ce o 
repetaţi mental. Fiţi optimişti şi încrezători că vi se 
va răspunde. 

Înregistraţi orice impresie, culeasă prin oricare 
din canalele de comunicare cu Dumnezeu: gânduri, 
sentimente, cuvinte sau imagini. Apoi adresaţi o 
nouă întrebare şi înregistraţi răspunsul... şi aşa mai 
departe. 

Când aţi încheiat comunicarea cu o fiinţă, puteţi 
începe o nouă comunicare cu o altă fiinţă din lumea 
spiritelor. Când consideraţi comunicarea încheiată 
definitiv, nu uitaţi să mulţumiţi tuturor entităţilor 
implicate şi cu care aţi comunicat. Se spune că îngeri- 
lor le place în mod deosebit să ne comunice şi nu 
au nevoie de recompense, deoarece în felul acesta ei 
împlinesc Voia lui Dumnezeu. Totuşi, atunci când 
mulţumim îngerilor, inimile noastre se umplu de 
bucurie, iar ei radiază de fericire. 


CUVÂNT pe SFÂRSIT 


LĂSAȚI CERUL SĂ VĂ AJUTE 


ricine poate primi mesaje de la îngeri! De fapt, 
as toții primim astfel de mesaje, chiar dacă nu 
suntem conştienţi de acest lucru. Dacă nu puteți 
înțelege aceste mesaje, rugaţi îngerii să vă ajute şi 
utilizaţi metodele de comunicare pe care le-am descris 
în această carte. 

Atunci când le cerem îngerilor să ne răspundă la 
întrebări şi să ne ofere îndrumarea lor nu îi deranjăm. 
Din contră, ei se bucură să ne ajute cu orice este posi- 
bil, deoarece în felul acesta pot aduce mai multă pace 
şi armonie pe pământ şi îşi pot îndeplini misiunea. 

Dacă vreţi să aduceţi şi voi pacea prin interme- 
diul unei relaţii, al unui loc de muncă sau prin alte 
activităţi, cereţi ajutorul îngerilor pentru a vă putea 
realiza cât mai eficient această misiune. Nu există 

nicio rugăminte imposibil de realizat pentru îngeri. 
Şi nici nu trebuie să gândiţi că, adresându-le întrebări, 
le veţi distrage atenţia de la alte lucruri mai impor- 
tante pe care le au de făcut. Fiţi siguri că numărul 
îngerilor este suficient de mare pentru a răspunde 
tuturor solicitărilor ce vin din partea oamenilor. Orice 
înger este fericit atunci când vă poate veni în ajutor, 
deoarece în felul acesta îşi poate realiza şi el misiunea 
cerească şi se poate simţi împlinit. 

Fiecare dintre noi merită iubire şi atenţie din 
partea lui Dumnezeu, cât şi binecuvântarea Sa prin 
minunile realizate de îngeri. Toate entităţile cereşti ne 
iubesc necondiţionat, indiferent de ceea ce facem. Fie- 
care persoană de pe pământ este la fel de importantă 
pentru îngeri. Dacă vă este util, amintiţi-vă că Dum- 
nezeu ne-a creat pe toţi la fel de minunaţi. De aceea, 
atunci când vă desconsideraţi, îl desconsideraţi de 
fapt pe Dumnezeu. 

Egoul încearcă să vă convingă că nu puteţi bene- 
ficia de ajutorul şi atenţia entităţilor din ceruri, dacă 
sunteţi răi sau nerecunoscători. Aceasta este încer- 
carea egoului de a vă îndepărta de adevărata voastră 
identitate spirituală. De aceea, vă rog să nu ascultați 
această voce, deoarece ea vă poate îndepărta de la 
realizarea scopului şi misiunii voastre în viaţă. 

Fiţi deschişi la toate mesajele pe care le primiţi de 
la îngeri! Cu siguranţă, ei nu vă vor spune nimic din 

ceea ce nu ați putea face sau merita. Eu nu vor încerca 
nici să vă controleze viața. Mesajele lor vă ajută întot- 
deauna să vă simțiți mai siguri, mai fericiți şi vă vor 
face să înţelegeţi mai bine sensul vieţii voastre. 

Puteţi să chemaţi îngerii în jurul vostru doar 
gândindu-vă că v-ar plăcea să-i aveţi în preajmă. Puteţi 
să adresaţi această rugăciune direct lui Dumnezeu sau 
îngerilor. Rezultatul este acelaşi, de vreme ce îngerii 
fac parte din Fiinţa Divină; ei sunt forme ale iubirii 
divine manifestate către noi. Cereţi atât de mulţi 
îngeri câţi vreţi, pentru voi sau pentru alte persoane, 
şi fiți siguri că ei vor veni. 

Cerurile sunt pline de entităţi angelice, speciali- 
zate în diverse misiuni. Puteţi cere ajutorul acestora 
pentru a vă găsi o nouă casă, sufletul pereche sau 
pentru a vă însănătoşi. Există îngeri care vă pot ajuta 
în misiunea pe care o aveţi ca părinte, fie la şcoală, 
fie în orice altă situaţie. Aceste ajutoare divine vor 
să vă însoţească şi să vă trimită mesaje doar dacă voi 
sunteţi de acord. Şi cu cât permiteţi mai mult Cerului 
să vă ajute, cu atât veţi putea fi mai utili lumii. 

Atunci când vă veţi deprinde cu obiceiul de a 
chema în ajutor îngerii în toate sectoarele de activi- 
tate şi în fiecare moment al vieţii voastre, veţi deveni 
unul dintre lucrătorii întru lumină şi veţi face parte 
din armata de lumină a lui Dumnezeu. Asta nu 
înseamnă că le veţi ceda îngerilor toate sarcinile voas- 

tre de viață, ci doar că le veți deveni colaboratori în 
realizarea Voii lui Dumnezeu. Atunci când veți reuşi 
să realizaţi acest lucru, viaţa dumneavoastră va deveni 
cu mult mai frumoasă şi mai armonioasă. 

Dacă ştim că oamenii elevează prin suferință, 
atunci trebuie să ştim şi că ei pot eleva mult mai rapid 
cu ajutorul îngerilor. În felul acesta, ei învaţă ce este 
aceea pacea pe pământ şi, mai mult decât atât, îşi 
vor putea educa proprii copii în spiritul binelui şi al 
frumosului. Aşadar nu aveţi de ce vă teme de elevare! 
Cu siguranţă, Dumnezeu nu-şi doreşte să vă vadă în 
suferinţă şi în durere. 

Nu uitaţi: îngerii vă iubesc şi vor să vă ajute 
cu orice le stă în putinţă, pentru a aduce pacea pe 
pământ. Nu trebuie decât să le cereţi ajutorul, iar apoi 
să le urmaţi sfaturile divine, care vor veni ca răspuns 
la rugăciunile voastre. Atunci când veţi începe să 
comunicaţi cu îngerii voştri, vă veţi simţi mai aproape 
de Cer şi de Dumnezeu. 

Dacă permiteţi Cerului să vă vorbească prin 
îngeri, atunci veţi putea contribui — cu ajutorul lor 
- la realizarea unei lumi mai bune şi mai paşnice... 
fiecare pe rând... unul câte unul... începând chiar cu 
voil... 

